
DOPPERS? 


STAD, STAMTRADISIE EN 


ANTOEKERK 


'n Volkekundige verhandeling 
wat 'n groot diens aan die 


Almal wat al 'n $SESOEE meegemaak het, 
stem saam: dis `nfantastiese manier om vakansie 
te hou. U sien van die mooiste dele van ons land. 
U reis heerlik ontspanne en gerieflik in `n ruim 
toerbus saam met gawe mense wat ook daarop 
uit is om nuwe vriende te maak. U oornag in 
goeie hotelle. U ervare gids/bestuurder sorg dat 
u alles sien wat die moeite werd is. 

En die beste van alles -u kan die hele 
vakansie reël met net een besoek aan die S.A. 
Spoorwegreisburo! 


DERE waaruitukankies: 


Van Johannesburg af 

Na Durban oor Cathedralpiek (Drakens- 
berge) -3dae -R49,00. Na Durban deur die 
Nasionale Krugerwildtuin, Swaziland en die 
Hluhluwewildreservaat -6dae -R128,00. Na 
Kaapstad oor die Drakensberge, Pietermaritz- 
burg, die Transkei en die Tuinroete -7dae - 
R140,55. Na Oos-Transvaal, oor die Kruinroete, 
Phalaborwa, die Nasionale Krugerwildtuin(in- 
sluitende die sentrale deel) en terug na Johan- 
nesburg -3dae -R95,00. Na die Nasionale 
Krugerwildtuin en terug -4dae -R77, 00. 
Van Durban af 

Na Johannesburg oor Cathedralpiek 
(Drakensberge) -3dae -R4$,00. Na Johannes- 
burg deur die Hluhluwewildreservaat, Swazi- 
land endie Nasionale Krugerwildtuin -6dae - 
R128,00. Na Kaapstad deur die Transkei, die 
Tuinroete en Wes-Kaapland -5dae -R99, 00. 
Na Kaapland met die Suidkus langs, die Trans- 
kei, die Tuinroete, Plettenbergbaai, Oudtshoorn 
(volstruisboerdery en Kangogrotte) en Wes- 
Kaapland -7dae -RI151, 00. 
Van Kaapstad af 

Na Durban deur Wes-Kaapland, oor die 

Tuinroete en die Transkei -bdae -R99,00. Na 
Durban deur Wes-Kaapland, oor Oudtshoorn 
(volstruisboerderv en Kangogrotte), Pletten- 
bergbaai, die Tuinroete, die Transkei en die 
Suidkus van Natal -7dae-R151,00. Na Johan- 
nesburg deur die Tuinroete, die Transkei, 
Pietermaritzburg en die Drakensberge -7dae —- 
R140,55. Daar's ook talle dag- en halfdaguitstap- 
pies vanaf Kaapstad. 

Van Windhoek af 

Nadie Nasionale Etoshawildtuin-5 dae — 
R88,00. Na Walvisbaai en Swakopmund -3dae- 
R70,00. Halfdagtoer deur Windhoek -R4,00. 
Van Port Elizabeth af 

Halfdagtoer na die Nasionale Addo-Olifant- 
park en terug -R2,50. 

Oplang toere is verblyf, etes en ekskursies 
by diereisgeld ingereken. Dubbelkamers en 
hutte word gedeel. As daar enkelakkommodasie 
is, kos dit 'n weinig ekstra. Toergangers kan ook 
vooraf reël om tussenstedelike toere by enige 
erkende stopplek te begin of te beëindig -of om 
ditte onderbreek en met 'n volgende toerbus 
verder te reis. Vertrekke word gewaarborg. 

Vir volle besonderhede raadpleeg u 
naaste S.A. Spoorwegreisburo (daar is 
kantore in aldie hoofsentrums), uplaaslike 
stasiemeester of reisagent. 

Word afgelewer en opgerig op 
enige dorp en plaas. 


PRYSE NA ELKEEN SE 
VERMOEË. 


Pryse en Katalogus 
op aanvraag! 


d. P. E. ROODE 

'n Tyd gelede het ons eerste minister 'n waar- 
skuwende woord gerig aan wêreldmagte en toe ook 
'n voorspelling gemaak. Hy het verwys na die 
gevaar en die euwels van terreur wat besig is om 
hot en haar kop uit te steek en deur sommige rege- 
rings en ander instansies goed gepraat word. Hy 
het toe gesê: 'n Mens kan nie terrorisme in een land 
goedkeur en steun en terselfdertyd in 'n ander land 
dit afkeur nie. Hy het sy oog weliswaar gehad op 
bepaalde owerhede wat die gewelddadighede van 
terroriste in suidelik Afrika steun. Maar hy het ook 
'n voorspelling gemaak. Hy het gesê: Ek voorspel 
dat op dié manier terreur sal toeneem en op die 
lang duur hand uitruk en al meer onbeheerbaar sal 
word. Dit was so min of meer die woorde wat hy 
gebesig het. 


Die tyd het geleer dat hy geen valse profeet 
was nie. Terrorisme het 'n wêreldprobleem geword. 
Dit slaan orals uit. Dit neem 'n al wyer omgang aan: 
moord en geweld, bomgooiery en brandstigting, 
kaping van vliegtuie en ontvoering van leiers en 
kapitaliste en kinders. Al brutaler tree die terroriste 
Op. Hulle stel hulle eise vir vrylating van politieke 
gevangenes en van gevange lede van hulle organi- 
sasies. Die eise word selfs gestel aan regerings 
gepaard met die dreigemente van wraakneming. 


Die politieke sy van hierdie probleem laat ons 
aan die politici oor. Hulle weet daar meer van en 
het meer feite en inligting tot hulle beskikking as 
ons ander. Maar ons wil hier wys op die etiese 
aspekte van hierdie uit die afgrond gebore ver- 
skynsel, wat 'n vrug is van die Bose en die wrange 
vrug is van 'n mensheid wat besig is om sy ge- 
loofsankers kwyt te raak en nou 'n prooi word van 
duistere, bose magte. 


Die Heilige Skrif waarsku teen hierdie euwels. 
Die Spreukedigter stel dit so: ,,Wie 'n kuil grawe, 
sal daarin val; en hy wat 'n klip rol, dit sal na hom 
terugkom" (26:27). Op die speelgronde sê ons 


AGTERTOE EN VORENTOE 


Op die wisseling van die jaar 1974-1975 staan 
ons op die brug tussen die verlede en die toekoms. 
Ons moet agtertoe kyk en vra: Wat het God in sy 
wysheid oor die wêreld en oor ons beskik in die 
jaar wat agter die rug lê? En watter les is vir ons 
daaruit te leer? Soos bo die vlakke velde van die 

kinders dieselfde met die gesegde: ,,kierankies sal 
braai.” 


Ons neem die volke wat naaste aan ons volk 
verwant is, maar vyandskap teen ons aanblaas as 
voorbeeld. Hulle is naas die kommunistiese lande 
op die voorpunt om vyandskap teen Suid-Afrika 
aan te wakker. Die linkse organisasies werk die 
hardste om klippe in Suid-Afrika se pad te rol en 
vir ons volk 'n kuil te grawe. En hierin werk die 
groot kerke aldaar ywerig mee. 


Hulle praat uit twee monde. Aan die een kant | 
steun hulle as kerke saam met kommuniste vrede- | 
sanksies in Tsjeggo-Slawakye sonder dat hulle 
indertyd beswaar teen die kommunistiese inval in. 
dieselfde land gemaak het. Maar aan die ander kant | 
roep hulle hard. om steun vir geweld teen Suid- | 
Afrika. Met die een hand word die ,vredeskrant” | 
gedruk en versprei, terwyl met die ander hand geld | 
gestop word in die hande van terroriste om geweld | 
in Suider-Afrika te pleeg. 


En nou kom die klip wat in die pad van Suid- 
Afrika gerol is terug en het die lande wat dit gerol 
het, self getref. In een bars kort-kort bomme los, | 
terwyl die ander een te doen kry met Arabiese en | 
ander terroriste, wat vliegtuie kaap ten koste van 
onskuldige menselewens en wat gyselaars aanhou 
en lastige eise stel. Inderdaad, die waarskuwing van 
die eerste minister, wat nie ter harte geneem is nie, 
was raak. 


Mag dit hulle tot diepe nadenke stem en mag 
die gebeure op eie bodem hulle, sowel as hulle 
geweldsteunende kerke tot ernstige besinning lei ten 
bate van ons volk in hulle oë die sondebok, maar 
ook ten bate van hulle eie volke en kerke self. 


Laat die moederland die klippe wegrol uit die . 
pad van wedersydse betere begrip en die sloot 
grawery staak en liewer die hand van vriendskap 
toereik. 














Joh. Dreyer 


aarde hier en daar heuwelpunte en bergtoppe uit . 
troon, so val bo die alledaagse gebeure op aarde 

uitstaande gebeure op wat die aandag trek. 

In die afgelope jaar is die oorlogsgedreun nie 

beëindig nie. In die verre Ooste wou die oorlog maar 
O] Na volgende bladsy 

VRUGBARE ARBEID 


Die titel van hierdie skrywe kom 
uit 'n woord van die apostel Paulus. 
In sy brief aan die gemeente in Filippi 
praat hy oor sy verlange om heen te 
gaan en met Christus te wees aan die 
een kant en sy begeerte om die ge- 
meente van diens te wees aan die 
ander kant. Hy sê hy word van weers- 
kante gedring: Om met Christus te 
wees, is verreweg die beste, maar om 
in die vlees te lewe, beteken vrugbare 
arbeid. Die dood hou vir die apostel 
geen vrees in nie; inteendeel, die 
sterwe is 'n wins. Maar dit beteken 
nie dat hy die lewe wil ontvlug nie; 
lewe is vir hom 'n vol en 'n ryk ge- 
beurtenis, want dit beteken vrugbare 
arbeid. 


PROF. DR. J. P. OBERHOLZER 





Daar is ook so iets soos nuttelose ar- 
beid: ,,Waarom weeg julle geld af vir 
wat geen brood is nie, en julle arbeid 
vir wat nie kan versadig nie?” (Jes. 
55:3). Vir Paulus was die bestaan van 
die gemeentes en die inhoud en ge- 
halte van hulle geloof die bewys dat 
hy nie verniet gearbei het nie. As hy 
dan oor die moontlikheid van lewe 





Voorsitter Algemene Kerkvergadering 


vorentoe dink, kan die lewe vir hom 
net een ding beteken: Meer vrugbare 
arbeid. Waarom sou hy anders sou 


lewe, en wat sou die lewe beteken 
sonder vrugbare arbeid? 


Die kerk wat gebou is op die fon- 
dament van die apostels en profete, 
ken net soos die groot apostel een 
enkele rede vir bestaan: vrugbare ar- 
beid. Laat ons hier aan die begin van 
1975 dit weer vir onsself sê: lewe in 
die kerk, as lidmaat of ampsdraer van 
die kerk, beteken vrugbare arbeid. 
Waarmee was ons besig die afgelope 
jaar, en waarmee gaan ons hierdie jaar 
besig wees? 


Arbeid op sigself is vandag 'n om- 
strede saak. Steeds minder mense 
vind in arbeid 'n roeping, en daaraan 
ly die kwaliteit van arbeid. Algemeen 
word die klag gehoor dat al hoe min- 
der mense trots en voldoening het 
in hulle arbeid. Die arbeid is 'n mid- 
del om geld te verdien, en geld is die 
hoofsaak. Vakmanskap het gedaal in 
gehalte, verantwoordelikheid verdwyn 
en lewensvervulling in arbeid het 
skaars geword. Dit lei op sy beurt na 
'n siek samelewing met skewe waar- 
des. 


O] Blaai om 





VORENTOE EN AGTERTOE 


] Van vorige bladsy 


nie vergoed eindig in Viëtnam en Korea nie. In die 
midde-Ooste en Siprus het die bomme gebars en 
die koeëls gefluit. In Suider-Afrika is state onafhank- 
likheid belowe sonder goeie voorbereiding met die 
gevolg van wanorde, chaos en bloedvergieting. In 
die V.V.O. en vyandiggesinde lande gaan die valse 
voorstellings en agitasie teen ons volk onverspoosd 
voort. In noordwes-Afrika sowel as in Etiopië in 
Bangladesh maai hongersnood honderduisendes af. 
Maar in ons land was 1974 vir ons een van die 
geseëndste jare bekend. God was ons land genadig. 
Reent was volop. Die gesaaides buitengewoon goed. 
Daar was vrede in ons land. Dit pas ons volk om 
God te loof: ,,Loof die Here, want Hy is goed. Sy 
goedertierenheid duur tot in ewigheid.” 

Op die gebied van die kerk was 1974 nie roos- 
kleurig nie. Uit die Westerse lande het ontrustende 
berigte van agteruitgang in lidmaatskap en kerk- 
besoek gekom. Die linkse koers van baie kerke is 
daarvoor verantwoordelik. Agter die ystergordyn 
sug die kerk van die Here onder vervolging en selfs 


martelaarskap. Die Wêreldraad van Kerke beweeg 
steeds meer in die rigting van die een groot valse 
kerk. Sy sendingkonferensie in Bangkok het daardie 
tekens van valse kerk skerper geteken. In Lausanna, 
Switserland was die groot saamtrek van evangelie- 
gesindes 'n verademing. 

En nou die toekoms tegemoet! Wat sal 1975 
vir ons baar? Sal daar nog meer toegegee word aan 
terroristebewegings deur die Verenigde nasies, deur 
die Wêreldraad van Kerke en deur sommige lidkerke 
daarvan? Sal die morele insinking in 'n groot deel 
van die Westerse wêreld voortduur? Sal daar uit- 
eindelik vrede kom in die lande wat sug onder oor- 
logsgeweld? Sal die mens almeer die bande met 
God verbreek en dan in sy sug na vryheid almeer 
verval in bandeloosheid en die slawerny van bose 
magte? 

God alleen weet dit. Sy kerk moet die tekens 
van die tye onderken, en biddend, vol vertroue op 
Hom die toekoms tegemoet gaan in die wete: Hy 
regeer, die poorte van die hel sal sy kerk nie oor- 
weldig nie. Die wat op Hom vertrou het niks en 
niemand te vrees nie. ,Ons tye”, sê die psalmdigter 
,is in sy hand.” 

Joh. Dreyer 

EI] Van vorige bladsy 


So 'n houding en neurose dreig om 
hom van die kerk en sy arbeiders 
meester te maak. Die voorspoedige 
gemeente is die een met hoë inkom- 
steprestasie, vinnige afbetaling van 
kerkskuld, voorsiening van luukse pas- 
torieë. Natuurlik is daar 'n korrelasie 
tussen 'n aktiewe geestelike lewe en 
ruime offervaardigheid, maar waar al 
die klem begin val op die stoflike as 
barometer van die geestelike, is die 
gevaar groo: dat wat vrugbare arbeid 
moes gewees het, nuttelose arbeid 
geword het. 


Om die geestelike te meet, is moei- 
lik. Die kategismus sê ons goeie 
werke is die maatstaf van ons geloof, 
want hulle is die vrugte van die geloof, 
en hulle kenmerk die godsalige wan- 
del waardeur ors naaste ook vir Chris- 
tus gewin kan word. Goeie werke 


geskied tot eer van God en kom voort 
woorde tevoorskyn sal roep: Gaan daar 
nie te veel kapitaal in statusgeboue 
(kerke en pastorieë) in en te min in 
die eintlike werk van die kerk nie? 
Waar lê die klem in die sielsorg:; bou 
dit aan die heiliging van mense tot 
vrugbare arbeid in diens van God? Is 
daar 'n drang tot verdieping in die 
geestelike lewe? Is daar 'n dankbare 
vreugde oor elkeen wat tot die getal 
van die gerneente toegevoeg word — 
uit die gebied van die heidendom en 
die kerkloosheid? Het ons al werklik 
begin om ons hande oop te maak vir 
die barmhartigheidsdiens en kerste- 
ningswerk? 


So kan ons voortgaan met vrae stel. 
Vrugbare arbeid is die eis vir die lewe 
van die kerk. Daarsonder is ons nie 
meer die kerk van Christus nie. 


Die maatskappy waarin ons kerk leef 
en werk, is vol van spanning en on- 
kan net beteken dat hy met Gods 
Woord die mens tegemoet tree — 





DIE KAREE 


Hierdie bekende bladhoudende boom kom in groot dele van die Republiek en 


ook in Botswana voor. Sy tuiste is eintlik die Wes-Transvaalse Bosveld maar hy 
is nie lief vir die Laeveld en Natal nie. In die droër dele is hy lief vir rivierlope maar 
in droë streke is sy pragtige groen opvallend tussen die andersins wit-vaal Winter- 
toeisel van die gebiede. 

Die naam is afgelei van Karoo. Onder die meer as 66 Rhus-soorte wat gevind 
word dra hy die naam van Rhus lancea Lf. met volksname van Rooikaree, Taaibos, 
Bastard Willow. 

Die Karee groei tot 30 voet hoog met 'n stam selde dikker as een voet. Dit kan 
melk en word ook op groot skaal gekweek. Dit is baie bestand teen ryp en 

roogte. 

Die hout is dieprooi, sterk en het 'n fyn reguit draad. Al is dit geskik: vir 
timmerhout word dit tog nie dikwels gebruik nie omdat die stamme geneig is om 
hol te word. Dit maak sterk draadpale. In droogtetye was dit al waardevolle voer. 
Na bewering maak die Noord-Sothovolk hiervan gestampte vrugte. Die mooi 
eksemplaar op die buiteblad versier een van die strate van Orkney in Wes-Trans- 


vaal. 


P. M. Smith 





uit die dankbaarheid vir sy weldade. 


Dit is dus die daaglikse handel en 
wandel van die ampsdraer en lidmaat 
wat as maatstaf kan dien. Die kerk- 
gebou is maar 'n middel tot 'n doel. 
Dit gee aan die erediens 'n vaste tuiste. 
Maar dit is die erediens wat vertel hoe 
'n gemeente sy dankbaarheid belewe. 
Lidmaatskap van die kerk kan net waar 
wees as dit elke dag sigbaar is in die 
lewe van die lidmaat. 


Sonder em selfs te wil probeer om 
'n samevattende beskouing oor die ge- 
halte van die geestelike lewe in ons 
kerk te gee — watter mens kan dit 
doen? — kan 'n mens tog 'n paar vrae 
stel in die heop dat hulle eerlike ant- 


sekerheid. Op politieke gebied het ons 
te staan gekom voor 'n krisis wat 
beslissend vir ons toekoms in die land 
gaan wees. Op ekonomiese gebied 
word die sprake van resessie sterker, 
iets wat ingrypende invloed in die kerk 
sal hê. Op kulturele gebied beleef ons 
'n tyd van geweldige vloeibaarheid, en 
verander gevestigde instellings en 
waardes vinnig. 


Die kerk staan bo hierdie spanning 
en onsekerheid. Sy boodskap is ver- 
hewe bo politieke, ekonomiese en 
kulturele verandering, maar hy bly in- 
tens begaan oor die mens wat in span- 
ning en onsekerheid lewe. Vrugbare 
arbeid vir die kerk op hierdie gebiede 

verkondigend, vertroostend, verma- 
nend, bestraffend. Die kerk durf hom 
egter nie onlosmaaklik verbind aan 'n 
politiek, ekonomie of kultuur nie. Die 
ampsdraers van die kerk hoort nie tuis 
op die politieke verhoog nie. Hulle plek 
is die kansel en die kateder, hulle 
taak die verkondiging van die evange- 
lie, die kategese en sielsorg, die teolo- 
giese arbeid. Vandaar kan hulle vrug- 
bare arbeid verrig ook op die politieke, 
ekonomiese en kulturele gebied. 


Laat ons dankbaar wees dat lidmate 
van die kerk met hulle geloof en werke 
op politieke, ekonomiese en kulturele 
gebied diens lewer. Laat ons ons ower- 
heid in ons gebede onthou in hierdie 
moeilike tye. As daar ekonomiese nood 
ontstaan, laat ons aan die wêreld wys 
dat die kerk nie ontuis is by die ar- 
moede nie. Laat ons op die gebied van 
die onderwys en kultuur steeds die hoë 
waardes bevorder wat hulle grond het 
in Gods wil met die mens. 





Ek kan dit moeilik verdra as 'n do- 
minee in die politiek gaan, ja eintlik 
selfs as hy professor word, want wat 
gee hy prys! 


Dr. J. J. Buskes 

WYLE 
DR. C.J. MANS 


Na 'n dienstyd van 21 jaar is dr. C. 
J. Mans, predikant van Krugersdorp- 
Oos, skielik oorlede. Met sy heengaan 
is die kerk, as ook sy gemeente, armer 
aan 'n knap teoloog, aan 'n toegewyde 
pastor en aan 'n opkomende kerkleier. 
Geleidelik het hy op sy eie beskeie 
manier almeer die aandag in die kerk 
getrek. Sy kennis en die eenvoud van 
sy hart het daartoe meegehelp. Een 
van die sprekers by die teraarde be- 
stelling het tereg van hom gepraat as 
'n profetiese figuur. Die wye belang- 
stelling met sy begrafnis het getoon 
hoe hy in waarde deur die kerk ge- 
hou is. 


Die rede met die geleentheid is ge- 
hou deur prof. Oberholzer, voorsitter 
van die Algemene Kerkvergadering, 
waarvan wyle dr. Mans vise-skriba 
was. Sy teks was uit Genesis 3:19 
Want stof is jy, en tot stof sal jy 
terugkeer”. Die rede was Bybels en 
treffend. Die hele diens en begrafnis 
was in egte nugtere Hervormde styl 
Sonder sentimentaliteite, sonder senti- 
mentele vertoning of ontlokking van 
smart. Die ingetoë smart van mev. 
Mens sowel as van die familie was 
opvallend. Die oorledene is nie ver- 
heerlik tot in die derde hemel en ook 
nie salig geprys deur die sprekers nie, 
maar God is gedank vir die gawes aan 
onse vroeg gestorwe ampsbroeder. Die 
rykdom van die vertroostinge van die 
Here onse God word mev. Mans, haar 
kinders en die familie toegebid. 


Joh. Dreyer 


So het ons hom geken 
dr. C. J. Mans 


BEGRAFNISDIENS 
DR. GORNELIUS 


JOHANNES MANS 


19-6-29 — 25-10-74 
Psalm 90:2,9 


Lees Gen. 3:17-19 Pred. 12:1-7 | Kor. 
15:47-49 


Teks Gen. 3:19 Want stof is jy, en tot 
stof sal jy terugkeer 





Stof is volop. Dit lê oral en waai 
oral. Niemand dink iets daarvan nie. 
Dit irriteer die meeste mense. Hulle 
trap daarop. Om in die stof te lê, is die 
grootste vernedering wat 'n mens kan 
ondergaan. Stof en dood hoort by- 
mekaar. As die slang die vloek ontvang 
om stof te eet, word hy verban na die 
gebied van die dood. As 'n mens ster- 
we, word die stof sy tuiste. Dat hy 
uit stof geskape is, stof is en tot stof 
terugkeer — dit alles sê dat die mens 
'n verganklike wese is. 


Sy oorsprong lê in die stof. God het 
hom gevorm uit die stof van die aarde. 
Daarin is mens en dier glyk. ,Alles is 
uit stof”, sê die Prediker. Maar dat 
stof lewe, dit is die wonder van die 
skepping van God. Die asem wat van 
God af kom, maak van 'n stofbeeld 'n 
lewende wese. Aan die mens hot God 
bowendien meer gegee. Hy word re- 
geerder in die skepping, weinig minder 
as 'n hemelse wese, met eer en heer- 

likheid gekroon. Hy word beeld van 
God wat ken en geken word, wat hoor 
en antwoord. Hy ontvang openbaring 
en getuig van die openbaring. Hy lewe 
en werk, word verkies en kies self. 
Hy staan voor God, word 'n deel- 
genoot in Gods werk met die wêreld, 
hy waag dit om God aan te spreek, 
maar bely dat hy stof en as is. Hy is 
stof, en in sy hoogste prestasie nog 
gering. Hy leef koninklik, maar bly naby 
aan vernedering. Tussen hom en die 
dood is net die asem wat God gegee 
het, en weer kan neem. 


Ons teks praat ook van 'n bestem- 
ming tot stof sal jy terugkeer. Die 
mens het sy oorspong in die stof, hy 
is stof en hy is op pad na die stof toe. 
So sê die Prediker dit ook: die mens 
gaan na sy ewige huis, en dan word 
daarmee bedoel: sy ewige huis, en dan 
word daê&rmee bedoel: sy graf. Die stof 
keer na die aarde terug soos dit ge- 
wees het, die gees na God wat dit 
gegee het. Die kringloop is voltooi. 
Alles is uit die stof, en alles keer na 
die stof terug. Alles tevergeefs. Dit is 
alles tevergeefs! 


Watter voordeel is daar in my 
ondergang, 


as ek na die graf moet gaan? 
Kan stof U loof? 
Kan dit u trou verkondig? 


Is dit ons bestemming? Die land van 
vergetelheid, die ewige swye? Is dit 
die einde van die geskiedenis wat God 
begin het? In die begin staan sy daad. 
Toe Hy die stof geneem het en die 
mens gevorm het, toe Hy die asem in 
sy neus geblaas het, toe was daar 'n 
toekoms voor. Dit was die daeraad, 
die rooidag van belofte tot in die ver 
verskiet: God en mens saam in die 
geskiedenis, God met sy sorg en lief- 
de, die mens met sy lof en dank. God 
in sy ewige trou aan Homself. Maar 
stof kan Hom nie loof nie en dit kan 
sy trou nie verkondig nie! As alles 
word soos dit gewees het, as dit 
terugkeer tot stof, waar bly die lof 
van God? As die geskiedenis begin 
met 'n daad van God, eindig dit dan 
met 'n gebeurtenis wat voortkom uit 
die dwase daad van die mens? Omdat 
die mens gesondig het, daarom keer 
hy terug na die stof. God begin die 
geskiedenis. Wie eindig dit? 


Tussen ons het 'n mens geleef wat 
hom bewus gebly het van sy oor- 
sprong en sy wese. Die stof was altyd 


naby. Sy gestalte het hoog gegroei in 
hierdie kort jare. Met sy helder gees 
gevoed deur die woord van Bo, het 
hy breed en ver gesien. Met tong en 
pen het hy bly soek na Gods wil met 
kerk en wêreld, fyn onderskei tussen 
die bose geeste in die lug en die Gees 
van God. 'n Beeld van krag en trou, 
'n reus in eenvoud, omdat hy bly weet 
het van die stof en as van sy wese. 
,Kyk tog, ek het dit gewaag om met 
die Here te spreek, alhoewel ek stof 
en as is.” Sondag sou hy oor die kerk- 
hervorming praat. Sy uitgeskrewe toe- 
spraak, wat toe nie gehou kon word 
nie, eindig met hierdie woorde: 


,Die Skrif alleen! Dit is die enigste, 
die Godgegewe kenbron van die 
openbaring van (God, van die 
waarheid van God, en daarom 
die enigste norm van leer en 
lewe.” 


As die geskiedenis begin met 'n 
daad van God, waarmee eindig dit? 
Wat sê die Skrif? Die Skrif sê dit 
eindig met 'n daad van God. Moses het 
die land van belofte gesien, maar dit 
nie ingegaan nie. Dawid het die be- 
lofte van die koninkryk ontvang, maar 
sy koningskap het ondergegaan. Die 
profete het ondersoek en nagevors en 
vooruit getuig. Meer as die wysheid 
van Salomo was nodig. 


Die eerste mens was uit die aarde, 
aards. Hy keer terug tot die stof. Ons 
dra sy beeld en ons sug. Die tweede 
mens is die Here uit die hemel. Ons 
dra sy beeld en ons sing. Die geskie- 
denis wat begin het met die sonde, 
dié eindig in die graf. Gods geskiedenis 
met die mens eindig nie daar nie. Hy 
bly die Skepper wat uit die stof 'n 
wese skep wat Hom sal loof en dank. 
Hy stuur die Here uit die hemel en 
laat Hom terugkeer na die stof. Hy 
eindig die geskiedenis van die sonde 
af in die angs en verlatenheid van die 
hel. God wek Hom op, om wat Hy met 
die mens begin het, voort te sit. God 
gee ons die oorwinning deur ons Here 
Jesus Christus. 


Christus is opgewek, So sê die 
Skrif, daarom word die dode opgewek. 
Ons geloof is nie nutteloos nie, ons 
prediking is nie tevergeefs nie, ons is 
nie verlore nie. 


Hieraan maak jare nie verskil nie. 
Ons kan nie meer saam met die digters 
van die Ou Verbond sidder as ons 
lewend in die fleur van ons lewe ster- 
we nie. Ons sê saam met die apostel 
Paulus: Ek het verlange om heen te 
gaan en met Christus te wees, want 
dit is verreweg die beste. Ek sterf dag 
vir dag, broeders. Gedurig dra ons die 
doding van die Here Jesus in die lig- 
gaam om, sodat ook die lewe van 
Christus in ons liggaam openbaar kan 
word. Wie met die Skrif alleen, met 

die enige boodskap van redding deur 
die opstanding van Christus, leef en 
werk, so iemand ken die vyandskap 
teen Christus aan eie lyf: verdruk, ver- 
leë, vervolg, neergewens — en tog 
nie terneergedruk, radeloos, verlate of 
vernietig nie. Die innerlike mens word 
dag na dag vernuwe. Wie van die 
Woord van God lewe, is vir ewig van 
sy honger bevry, in sy lewe en in sy 
dood. Daar was 'n boom tussen ons 
wat gevoed is deur waterstrome. Hy 
het, sy vrugte gegee op sy tyd; sy 
blare het nie verwelk nie Hy het in die 
woord van die Here sy vreugde gevind 
en dit dag en nag oordink. 


Ons kan aan hom nie anders dink 
nie as met diepe dankbaarheid aan 
God. Mag God ons almal troos en help 
deur ons oog op sy lewende woord te 
rig, sodat ons sal bly weet dat die 
straf en die dood oorwin is. Ons be- 
stemming lê verder as die graf. 


Amen. 


Gesang 52:9,10 


Na die prediking het prof. Ober- 
holzer gesê: 


Dr. Mans het aan ons almal behoort. 
U kén hom as kind en broer, as man 
en vader, as herder en leraar. Ons ken 
hom as kollega, en teoloog, as vriend, 
as wyse raadgewer. Die byna 22 jaar 
in diens van die Woord en die 4 jaar 
as lid van die Kommissie van die Al- 
gemene Kerkvergadering, waarvan drie 
jaar as vise-skriba, was kort. Dit was 
te gou verby. Ons het pas werklik be- 
gin om hom na waarde te skat en sy 
kosbare kragte en vermoëns te ge- 
bruik. My eie herinnering aan hom 
strek terug na ons studentedae, toe hy 
die ongewone soort student was wat 
wyer studeer het as waartoe hy ver- 
plig was. Dit was egter in Rustenburg 
waar ons geesgenootskap gegroei het 
tot 'n hegte band van onderlinge be- 
grip en gemeenskaplike denke. Onver- 
geetlik sal altyd bly die intense paar 
dae waarin ons saam die memorandum 
van die kerk vir die Cottesloeberaad 
opgestel het. As herder in sy gemeen- 
te, as teoloog van groot formaat, as 
onkreukbare mens en vriend, het sy 
gestalte bly groei, en het hy steeds 
groter aandeel gehad in die opbou van 
die kerk. Sy artikels in die Hervormde 
Teologiese Studies, sy hoogstaande 
proefskrif, sy talle redevoerings op 
kerklike en kulturele byeenkomste, sy 
prediking van die evangelie op 'n deur- 
dringende en helder wyse, sy beskik- 
baarheid vir sy kollega's en vriende — 
alles sal lank bly leef tussen ons. Hy 
het aan ons almal behoort. Soos ons 
oor die toekoms gedink het, was hy 


CO] Vervolg op bladsy 9 

















DIÉ KERKHERVORMING 





U sal met my saamstem dat dit 'n 
moeilike en 'n verantwoordelike taak 
is om oor die kerkhervorming te praat. 


Dit is 'n moeilike taak omdat die 
kerkhervorming nie 'n eenmalige ge- 
beurtenis is wat hom 457 jaar gelede 
in die maand Oktober van die jaar 
1517 afgespeel het nie. Die kerkher- 
vorming was nooit en mag nooit as 'n 

afgehandelde historiese (feitelikheid 
beskou word nie. Dit was dan inder- 
daad ook nooit bedoel om slegs 'n 
eenmalige gebeurtenis te wees nie. Dit 
kom pragtig na vore in die bekende 
slagspreuk: Ecclesia reformato semper 
reformanda, dit wil sê: die kerk van die 
hervorming moet altyd weer hervorm 
word. Hieruit is dit duidelik dat die 
kerkhervorming as 'n lewende, voort- 
gaande werklikheid begryp moet word, 
'n lewende werklikheid wat oor die 
afgelope 457 jaar beslissende invloed 
gehad het en sy merk onuitwisbaar 
gelaat het op die geskiedenis en ge- 
stalte van die Christelike kerk, op die 
lewenswyse en lewenshouding van 
miljoene mense en selfs op die loop 
en patroon van die wêreldgeskiedenis 
in al sy geledinge. 


Dit is ook 'n hoogs verantwoordelike 
taak omdat 'n mens nie oor die waar- 
hede van die Bybel wat deur die kerk- 
hervorming — om dit so te stel — 
opnuut ontdek is, kan praat sonder om 
nie gevra te word na jou eie houding 
tot hierdie waarhede, ja tot die Waar- 
heid, Jesus Christus nie! 'n Mens kan 
nie oor die kerkhervorming praat son- 
der dat jy hoef te antwoord op die 
vraag: Wat dink jy van Jesus van 
Nasaret nie? Wie is Hy vir jou? Hoe 
getrou is jy vandag aan daardie By- 
belse waarhede wat die ou kerkher- 
vormers van die 16de eeu toe weer 
eens vanuit die Heilige Skrif onder- 
streep het nie? 


Dit het immers in die kerkhervorming 
juis om hierdie sake gegaan. Ons kan 
die hele agtergrond van die kerkher- 
vorming soos volg kernagtig saamvat: 
Baie wanpraktyke en verskillende on- 
bybelse leerstellings het die verhou- 
ding tussen God en mens vertroebel 
en verduister. Dit het, as gebooie van 
mense, tussen die mense en die Here 
Jesus Christus ingeskuiwe en Hom 
vir hulle versluier sodat hulle uitsig op 
Hom vervaag het. Mense wat nie meer 
'n uitsig op die Here Jesus Christus het 
nie, is mense sonder toekoms en son- 
der hoop — verslae, moedelose, ver- 
lore mense. 


Maar as 'n mens se uitsig op die 
Here Jesus Christus versluier word 
eindig die versluieringsproses nie daar 

nie, maar gaan dit meedoënloos voort 
totdat alles bedek is. 


In die eerste plek versluier dit die 
mens vir homself. Beroof van Christus, 
die Waarheid, kan hy homself nie meer 
sien in die ewige lig van God nie en 
ken hy homself gevolglik nie meer nie. 
Hy kan met al sy inspanning hoogstens 
tot 'n onvolledige en valse kennis van 
homself geraak. So lewe die mens by- 
voorbeeld onder die waan, onder die 
leuen dat hy in homself goed is. Die 
sonde en die erns daarvan vervaag. 


Maar 'n mens wat die uitsig op 
Christus verloor het, het ook nie meer 
uitsig op sy naaste nie. Die naaste is 
versluier. Die verhouding met die me- 
demens vertroebel. Die liefde word 
haat! Is ek my broer se wagter? Die 
gebed vir die vyand word 'n sarsie 
masjiengeweer koeëls! 


Daarom was die kerkhervorming in- 
derdaad dan ook meer as net 'n stryd 
teen die Rooms Katolisisme met sy 
wanpraktyke en onbybelse leerstel- 
lings. Dit was toe, maar ook oor die 
hele 457 jaar wat sedertdien verloop 
het, 'n stryd ook teen daardie geestes- 
strommige wat die kerke hervorming 
voorafgegaan en tot 'n sekere mate 
selfs voorberei het, naamlik die Renais- 
sance en die Humanisme. 

Die Renaissance was na oorsprong 
en verloop hoofsaaklik 'n ltaliaanse 
beweging en het grootliks beperk ge- 
bly tot die terrein van die skone 
kunste. Dit het egter die slagkreet ge- 
populariseer dat die mens moet terug- 
keer na die antieke en ou-heidense 
Romeinse en Griekse kultuur want al- 
leen daar was die mens volmaak en 
harmonieus geintegreer in die gemeen- 
skap en die wêreld. Die standpunt van 
die Renaissance kom op die volgende 
neer: Die mens en die menslike moet 
ten alle tye op die voorgrond staan as 
die hoogste goed. Die mens is 'n doel 
in homself en kan, met as enigste 
maatskaf van sy doen en late, die 
menslike, met sy goeie gawes en 
moontlikhede homself verwerklik. 

Deur die stimilans van die Renais- 
sance ontstaan hoofsaaklik in Duits- 
land en Frankryk die Humanisme wat 


op die terrein van die letterkunde en 
die akademiese kennis dieselfde wou 
bereik as die Renaissance ten opsigte 
van die skone kunste. Ook hier was 
die slagspreuk: Terug na die ou bron- 
nel Terug na die klassieke oudheid 
met die gedagte dat die mens slegs in 
sy eie verlede hoef terug te gaan om 
die standhoudende beginsels vir sy 
lewensopvatting te vind en as hy dan 
daarvolgens lewe sal hy volmaak, goed 
en gelukkig wees! 


Die Renaissance en die Humanisme 
het baie skerp teenoor die Rooms Ka- 
tolieke Kerk gestaan en het met hulle 
kritiek op die Rooms Katolieke Kerk 
en hulle belangstelling in die Griekse 
Nuwe Testament en die ou kerkvaders 
inderdaad die kerkhervorming help 
voorberei. Dit het egter nog nie bete- 
ken dat die Humanisme 'n ondersteu- 
ner van die kerkhervorming was nie. 
Inteendeel, die Humanisme het hom 
glad nie veel gesteur aan die verkondi- 
ging van die Hervormers nie. 


Meer nog, die Humanisme het dik- 
wels as venynige teenstander van die 
kerkhervorming opgetree soos die 
stryd tussen Martin Luther en Desi- 
derius Erasmus oor die vraag of die 
mens 'n vrye wil het of nie, duidelik 
illustreer. 


Dit is nie moeilik om 'n verklaring 
vir hierdie vyandskap te vind nie. Dit 
is nou eenmaal die Humanisme se op- 
vatting dat die kerk eintlik niks vir 
hom te sê het nie. Die Humanisme 
soek immers nie, soos die kerk van die 
reformasie, die heil van die mens buite 
homself in Jesus Christus nie. Nee 
volgens die Humanisme Iê die mens 
se heil in homself opgesluit. Dit Iê in 
sy hande. Hy moet dit uitwerk. Die 
kerk van die reformasie het verder gesê 
dat die enigste maatskaf waaraan leer 
en lewe gemeet kan word die Woord 
van God is. Die Humanisme kan so 'n 
uitgangspunt nie verdra nie, want hy 
gaan op sy beurt weer daarvan uit dat 
die mens en die menslike die enigste 
norm van die mens se optrede kan 
wees. 


Hierdie verskil in uitgangspunt het 
gemaak dat die kerk en die Humanisme 
vir mekaar wesensvreemd gebly het 
en dat daar van die tyd van die Kerk- 
hervorming of al deur die kerk voort- 
durend wal gegooi moes word teen 
ideë infiltrasie vanuit hierdie oord. 
Ideë-infiltrasie vanuit die hoek van die 
Humanisme het in die verlede nog al- 
tyd 'n ernstige bedreiging vir die kerk 

ingehou. Deur middel van die beklem- 
toning van die sogenaamde humanisme 
binne die kerk, is al dikwels probeer 
om die kerk van sy koers af te dwing. 

Net soos die kerkhervorming nie 
maar net 'n afgedane gebeurtenis van 
Oktober 1517 is nie, het ook die Hu- 
manisme deur die eeue bly voortbe- 
staan tot vandag toe en hou dit vandag 
miskien 'n nog groter bedreiging vir die 
kerk van die hervorming in as destyds 
want ons leef in 'n tydsgewrig waarin 
die Humanisme die meeste geword het 
van 'n magtige internasionale kerklike 
organisasie naamlik die Wêreldraad 
van Kerke (WRK). 

Die Humanisme was egter ook die 
stimulans vir die 17/18de eeu se ra- 
sionalisme en die 19de eeu se libera- 
lisme en sosialisme. Vandag weet ons 
dat onder die grootste vyande van die 
protestantse kerke in Suid-Afrika die 
radikale liberalisme en die neo-marxis- 
me tel. En ook van hulle weet ons dat 
hulle vandag des te gevaarliker is om- 
dat hulle deur die sogenaamde teologie 
van die rewolusie ook toegang tot die 
ekumeniese denke verkry het! In 'n 
ongekende vlaag van aktiwisme wy die 
ekumenisme hom al meer en meer aan 
die radikale verandering van die be- 
staande politieke, sosiale en ekume- 
niese strukture — strukture wat, om- 
dat hulle sogenaamd onderdrukkend is, 
die eintlike sonde in die wêreld is wat 
deur die kerk uit die weg geruim moet 
word. Deur dit te doen bou die kerk 
aan 'n nuwe koninkryk op aarde en 
kwalifiseer hy vir die neo-marxistiese 
bewaring van ,change agent”. 

Maar selfs dit is nie wesentlik iets 
nuuts nie. Lees 'n mens die geskrifte 
van hierdie rewolusionêre teoloë, dan 
vind jy dat hulle nie lief is vir Luther 
en Calvyn nie, maar aansluit by wat 
bekend is as die linkervleuel van die 
reformasie soos byvoorbeeld die ana- 
baptisme. 


Veral een persoon uit hierdie linker- 
vleuel, Thomas Munzer word vandag 
deur mense wat die Christelike geloof 
en die neo-marxisme in hulle radikale 
denke met mekaar versoen het, opge- 
hemel. Nie Luther en Calvyn nie maar 
hierdie man wat nie geskroom het om 
rewolusie te preek en geweld te ge- 
bruik nie, word deur vandag se radi- 
kale gelowiges beskou as die persoon 
wat ten tyde van die reformasie die 
waarheid van God besit en uitgeleef 
het. 


Die kerkhervorming was dus hoof- 
saaklik in 'n stryd met drie sake ge- 
wikkel. 

i Die R.K.K. met sy onbybelse leer- 

stellings en wanpraktyke; 


Die humanisties-liberalistiese denk- 
rigting wat uitgeloop het op die 
radikale religieuse sosialisme van 
Thomas Munzer; 


iii. Die ontsettende onkunde wat daar 
oor Gods Woord geheers het. 


Hierdie stryd is nog lank nie afge- 
loop nie. In ons eie vaderland is alle 
tekens daar dat hierdie drie magte met 
hernude ywer aan die optrek is teen 
die waarheid van Gods Woord. Die 
R.K.K. praat lankal reeds goeie Afri- 
kaans en onder sy lidmate tel reeds 
duisende Afrikaners. Die humanisties- 
liberatistiese denkrigting word in ons 
vaderland hoofsaaklik in die geledere 
van die Suid-Afrikaanse Raad van 
Kerke gevind. Die besluit van hierdie 
Raad te Hammanskraal oor militêre 
dienspligweiering vroeër vanjaar is 'n 
goeie voorbeeld hiervan. Hierdie twee 
magte se slagoffers tel jaarliks dui- 
sende as gevolg van 'n steeds groei- 
ende onkunde oor Godswoord en daar- 
mee gepaardgaande kerklosheid en 
kerkloosheid. 


Daarom is dit vir ons nog steeds be- 
langrik om te weet hoe die kerkher- 
vorming hierdie aanslae afgeweer het. 
Wat het die reformasie gestel teenoor 
die dwaalleer van Rome, teenoor die 
menseverafgoding van die Humanisme 
en teenoor die onkunde van die massa? 


Hulle het in die eerste plek gestel 
dat daar op grond van die Woord van 
God vir die sondaars alleen redding in 
Jesus Christus is. Hy het self gesê: 
“Ek is die weg, die waarheid en die 
lewe, niemand kom na die Vader be- 
halwe deur my nie” (Joh. 14:6). In 
Hand. 4:12 lees ons weer: ,,Die salig- 
heid is in niemand anders nie, want 
daar is ook geen ander naam onder 
die hemel wat onder mense gegee is, 
waardeur ons gered moet word nie”, 
want daar is ,,een Middelaar tussen 
God en die mens, die mens Jesus 
Christus” (| Tim. 2:5). Naas sy Naam 
kan daar dus nie nog 'n ander naam 
soos byvoorbeeld die van Maria of 
van die een of ander engel of selfs hei- 
ligverklaarde mens genoem word nie — 
soos die Rooms Katolieke Kerk doen 
— waardeur ons gered kan word nie. 
Geen ander instansie soos byvoorbeeld 
die kerk kan, soos by Rome die geval 
is, saam met Christus verantwoordelik 
wees vir die redding van sondaars nie. 


Vir die kerkhervorming het dit dus, 
wat die redding van die sondaar be- 
tref alleen om Christus gegaan. Chris- 
tus alleen... en nooit Christus plus 
Maria of een of ander heilige nie. 
Christus alleen; Christus sonder enige 
plus. Aan Hom en sy Vader en die 
Heilige Gees, die drie-enige God, kom 
alleen toe alle lof, aanbidding en heer- 
likheid. Die kerkhervorming het dus die 
Christus van God uit die Skrifte weer 

aan die mens verkondig as die enigste 
Redder van sondaars. 

In die tweede plek het hulle die 
Bybelse waarheid weer helder hoor- 
baar gestel dat hierdie redding van die 
sondaar in Christus alleen, alleen deur 
die geloof geskied. Rom. 1:17: ,,Die 
regverdige sal deur die geloof lewe" 
en in Rom. 3:28: ,,Ons neem aan dat 
die mens geregverdig word deur die 
geloof, sonder die werke van die wet.” 

Deur die geloof alleen! Maar die ge- 
loof, is dit nie miskien 'n verdienstelike 
goeie werk van die mens nie? Die By- 
bel sê uitdruklik dat ,niemand kan sê 
dat Jesus die Here is nie, behalwe 
deur die Heilige Gees” (1 Kor. 12:3). 
Op Petrus se belydenis: ,U is die 
Christus, die Seun van die lewende 
God" antwoord Jesus: ,,Salig is jy, 
Simon Bar-Jona, want vlees en bloed 
het dit nie aan jou openbaar nie, maar 
my Vader wat in die hemel is” (Matt. 
16:13). Die geloof is dus werk van 
God, genadegawe van God. 

Daarom het die reformatore gestel 
dat die regverdigmaking van die son- 
daar deur die geloof alleen, in Christus 
alleen, geskied deur genade alleen. 
Met ander woorde ook hier kan daar 
nooit sprake wees van 'n plus nie. 
Nooit kan ten opsigte van die regver- 
digmaking gepraat word van genade 
plus verdienste of natuur plus genade 
nie. 

Hieruit volg twee belangrike op- 
merkings: 

In die eerste plek dat as ons reg- 
verdigmaking deur die geloof alleen, 
in en deur Christus alleen, uit genade 
alleen geskied, dan is dit duidelik dat 
die sekerheid van ons saligheid alleen 
in God geleë kan wees. Ons is geheel 
en al op God aangewys wat 'n waar- 
maker van al sy beloftes is. Dit be- 
teken egter dat ons nooit hoef te twy- 
fel nie: God is getrou. Hy sal dit ook 
doen. By die Roomse kerk is die kerk 
die instansie wat die saligheid en sy 
sekerheid waarborg. Daarby kom nog 
die geweldige betekenis wat by Rome 
aan die verdienstelikheid van die goeie 
werke gegee is. Hier sal daar nooit 
van die vaste sekerheid sprake kan 
wees nie. Hier sal die opregte gelo- 
wige voortdurend moet huiwer op die 
kant van die afgrond van vertwyfeling! 

Die tweede opmerking wat hieruit 
volg, handel oor die mens as sondaar. 
Juis omdat die reformatore so duidelik 
ingesien het dat die mens deur die 
geloof in Christus uit genade alleen 
gered word, het hulle weer 'n dui- 
delike begrip gekry van wat die Bybel 
onder die sonde verstaan. Hulle het 
ingesien dat daar in die Bybel dodelike 
erns met die vernietigende werklikheid 
van die sonde gemaak word. Die mens 
is sodaar — daar kan geen sprake soos 
by die Humanisme, wees van die 

wesentlike goedheid van die mens nie. 
En dat die sonde van die mens bestaan 
in die eerste en laaste instansie altyd 
uit ongehoorsaamheid aan God, op- 
stand, rebellie teen Hom. En daarom 
is die mens die dood skuldig voor 
God. Hy is hopeloos aan die dood 
vervalle — nog hyself, nog enige an- 
der skepsel of instansie hoe vroom of 
heilig ookal, kan hom uit hierdie ver- 
lorenheid red nie. Dit kan net deur 
God en dit het God in Christus deur 
die Heilige Gees gedoen. 


'n Mens soek daarom tevergeefs by 
die reformatore na 'n versosialisering 
van die sonde. Sonde beteken hier 
nog lank nie sondige of verkeerde 
strukture nie, maar 'n mens wat in ʼn 
verkeerde verhouding tot God staan, 
en darem in 'n leuen lewe. Daarom 
is die kerk se primêre taak nie om 
met die neo-marxiste strukture radi- 
kaal te verander nie, maar om onver- 
moeid die Christus van die Skrif, die 
enigste Redder aan alle mense te ver- 
kondig. Alleen Hy kan hulle en ons 
verlos van die ewige dood. 

In die derde plek het die kerkher- 
vorming om dit so te stel — weer die 
Bybel ontdek en leer verstaan dat 
hierdie boek die enigste kenbron van 
die Waarheid en daarom ook die enig- 
. ste vorm vir die regte leer en suiwere 
lewe van die kerk en daarom van elke 
lidmaat is. 


Die Roomse kerk leer sedert die 
Konsilie van Trente (1546) heeltemal 
anders. Hy sê: Daar is twee kenbronne 
van die openbaring van God naamlik 
die Heilige Skrif en die tradisie of oor- 
lewering. Net soos die Rooms Kato- 
lieke Kerk agter die Naam Christus 'n 
plus plaas — Christus plus Maria — en 
ook agter die genade van God 'n dui- 
delike plus stel — genade plus ver- 
dienste, natuur plus genade — sê 
word ook agter die Heilige Skrif 'n 
plus gesit: Skrif plus tradisie. Nou sê 
Rome inderdaad dat die Skrif die eers- 
te kenbron van die waarheid is. Hy 
voeg egter die tradisie, die oorlewering 
wat deur Christus mondelings uitge- 
spreek is of deur die Heilige gees ge- 
dikteer is en deur die ononderbroke 
apostoliese suksessie in die Roomse 
kerk vlekkeloos bewaar is, daarby. 


Die tradisie is die 2de kenbron, sê 
Rome. Maar as 'n mens die Roomse 
leer noukeurig nagaan en let op sy 
skrifverklaring, dan blyk dit spoedig 
dat die uitleg van die Bybel en die 
inhoud van die kerkleer nie deur die 
eerste kenbron van die openbaring nie, 
maar deur die 2de gedikteer word. Die 
tradisie interpreteer die Bybel. Die 
tradisie is normatief. 


Hierteenoor het die kerkhervorming 
gestel: Net die Bybel is God se Woord. 
Daarom kan net hierdie boek kenbron 
van die openbaring en norm van die 


Christelike leer en lewe wees. ,Die 
Bybel sê immers self: ,U Woord is die 
waarheid” (Joh. 19:17). En hierdie 
Bybel so bely hulle en ons in Artikel 
VIl van die N.G.B. — ,Bevat die wil 
van God volkomelik en word alles wat 
die mens moet glo om gered te word, 
daarin genoegsaam geleer.” Elke buice- 
skriftuurlike faktor is deur die refor- 
matore met 'n ferm hand weggestoot. 
Daarin het die apostel Paulus vir hulle 
en vir ons 'n baie duidelike voorbeeld 
gegee: ,,Al sou ons of 'n engel uit die 
hemel, julle 'n ander evangelie verkon- 
dig in stryd met die wat ons julle ver- 
kondig het, laat hom 'n vervloeking 
wees” (Gal. 2:8 en 9). Daarom mag 
ons ook nie dink bo wat geskrywe is 
nie (I Kor. 4:6 en Dt. 4:2) en moet ons 
die waarskuwing van Openbaring 22:18 
ter harte neem: ,As iemand by hierdie 
dinge byvoeg, dan sal God ook oor 
hom die plae byvoeg waarvan in hier- 
die boek geskrywe is.” Die kerkher- 
vormers het al hierdie tekste in hulle 
leer oor die Heilige Skrif verdiskon- 
teer. En omdat die Bybel verder nog 
leer dat ,,alle mense uit hulle self leue- 
naars is” (Ps. 116:11) en ,,ydeler as 
die ydelheid self”, het hulle ook verder 
bely — en ons moet hulle dit agterna 
Sê —: ,geen geskrifte van mense, hoe 
heilig hulle ookal was, met die godde- 
like Skrifte gelykgestel mag word nie 
of ook die gewoonte met die waarheid 
van God nie, of ook die groot menigte 
of die oudheid of die opvolging van 
tye of persone, of die konsilies, ver- 
ordeninge of besluite nie” (N.G.B. 
Art. VIND. 


Die Skrif alleen! Dit is die enigste, 
die Godgegewe kenbron van die open- 
baring van God, van die waarheid van 
God en daarom die enigste norm van 
leer en lewe. 

” 


BEGRAFNISREDE 

daar as 'n rots om op te steun, 'n 
leier met wie ons sonder vrees saam 
sou gaan. Vandag is dit nog onmoont- 
lik om vorentoe te dink met hom nie 
daar nie. God was goed vir ons toe Hy 
dr. Mans aan ons geleen het. Ons glo 
en bid dat God vir u, mev. Mans, kin- 
ders en familie, sal bystaan in die tyd 
wat kom, dat Hy ons almal sal ver- 
troos. Ons broeder in die geloof het 
ons voorgegaan. Ons wat nog hier is, 
sal nou ook sy werk moet voortsit. 
Mag God ons daartoe die krag en 
genade skenk. 

'N NUWE PSALM EN 
GESANGBERYMING 


Die Nederlandse Hervormde Kerk het 
in samewerking met die Gereformeerde 
en ander kerke 'n nuwe beryming van 
die Psalms en Gesange die kerke aan- 
gebied. Sommige is ongewysig uit die 
ou bundel oorgeneem, ander is gewy- 
sig oorgeneem, met meer of minder 
verse as tevore en nog ander is heel- 
temal nuut. 


Ons gee hier 'n voorbeeld van een 
gewysigde en ons insiens verbeterde 
beryming naamlik Ges. 39, waarvan 
ons vier verse laat afdruk naamlik 
verse 2, 3, 5, en 6. 


Dit is die bekende gesang: 


Jesus neem die sondaars aan .. .” 
2. Hoopt op Hem, heft op uw hoofd, 
want Hij houdt, — dat staat ge- 
schreven — 
wat Hij aan ons heeft beloofd. 
Hij zal ons het leven geven, 
't paradijs doen binnengaan, 
Jezus neemt de zondaars aan. 


3. Als een schaapje is verdwaald, 
zal de goede herder komen, 
die het vindt en die het haalt. 
Zo heeft Hij ons aangenomen, 
laat ons niet verloren gaan. 
Jezus neemt de zondaars aan. 


5. Dit vertroost mij, geeft mij moed, 
zijn mijn zonden als scharlaken, 
Hij zal door zijn kostbaar bloed 
wit als sneeuw mijn leven maken. 
Hij zal mij terzijde staan, 

Jezus neemt de zondaars aan. 


6. Hoe 't geweten spreekt in mij, 
hoe de wet mij aan wil klagen, 
Die mij oordeelt, spreekt mij vrij, 
Hij heeft zelf mijn schuld gedragen, 
en mijn zonden weggedaan. 

Jezus neemt de zondaars aan! 


Joh. Dreyer 


VERGROTINGS 
in 
LEWENSKLEUR 


van u eie 
KIEKIE OF NEGATIEF 


W. E. CAREY 
APTEKER 
Posbus 177 — Krugersdorp 

VOLKSKERK OF KERKLIKE INTEGRASIE? 


Ons woon in 'n veranderde wêreld, 
ook op die gebied van die kerk. Hier, 
op hierdie terrein, dring die vraag 
steeds met meer krag na vore: Wat 
moet die standpunt van die kerk wees 
ten opsigte van ons volkere verhou- 
dings? Die buiteland voel die saak 
anders aan as ons, of dan liewer, as 
baie van ons in Suid-Afrika. En dit is 
So, omdat die buiteland ons land sien 

as 'n land met 'n verskeidenheid van 
rasse, terwyl ons dit ervaar as 'n land 
met 'n verskeidenheid van volke. Die 
anti-Suid-Afrikaners wil die onderskeie 
volke in ons land na mekaar toe dwing, 
om saam te smelt as een volk nieteen- 
staande die groot uitstaande verskille 
tussen die onderskeie volke. 'n Mens 
sou dink dat wat in ander wêrelddele 
gebeur, waar meer as een volk in die- 
selfde land woon en tog nie een volk 
word nie, hulle tot ander oortuigings 
sou bring, maar neel dit gebeur nie. 
Selfs die jongste gevalle soos in Ci- 
prus spreek nie tot hulle nie, ook nie 
in Uganda en Kenia nie waar die Indiërs 
uitgesit is, en selfs nie in Noord-lerland 
waar een volk met twee geloofsoor- 
tuigings nie tot eenheid gedwing kan 
word nie. Maar wat Suid-Afrika betref, 
word verwag, dat ondanks volks- en 
geloofs- en kultuurverskille daar tog 
eenheid, met uitwissing van grense 
moet wees. 


MAAR WAAR LÊ DIE OPLOSSING 
DAN? 


Dit wil vir ons voorkom dat die eint- 
like keuse wat die kerk betref lê tus- 
Sen integrasie of volkskerke, en dat as 
laasgenoemde verwerp sou word, dit 
noodwendig (?) vroeg of laat sal lei 
na kerklike integrasie. Hierdie eerste 
keuse is, soos ons dit sien, reeds be- 
sig om hom stadig maar seker in ons 
volkslewe te voltrek. 


Om hierdie stelling toe te lig, laat 
ons die kerklike standpunte in hierdie 
verband die revue passeer. Die Engels- 
sprekende kerke, globaal gesproke, het 
reeds gekies vir kerklike integrasie. 

Die verskillende Lutherse kerke in 
Suid-Afrika hink nog op twee gedag- 
tes. Volgens Ecunews van 11 Septem- 
ber 1.I. is vyf verskillende swart Evan- 
gelies-Lutherse kerke haastig om met 
mekaar te verenig, maar die blanke 
Fvangelies-Lutherse Kerk is blykbaar 


nog besig om die kat uit die boom te 
kyk. 


Wat die drie Afrikaanssprekende 
kerke betref is daar 'n almeer op die 
voorgrond tredende verskil. Dit kom 
na vore in die standpunte van ge- 
noemde kerke ten opsigte van die 
verhouding van die blanke kerke tot 
die nie-blanke kerke. In watter ver- 
houding moet hulle tot mekaar staan? 


Die Nederduitse Gereformeerde 
Kerk, wat die leeue aandeel in die 
kerstening van die nie-Blankes in Suid- 
Afrika gehad het, praat van moederkerk 
en van dogterkerke. Die moederkerk 
is dan die blanke sendende kerk, en 
die dogterkerke is dié deur die sending 
van die moederkerk gevormde dogter- 
kerke: Bantoe, Kleurling en Indiër. 


Dit kom ons voor dat die grens tus- 
sen moeder- en dogterkerke besig is 
om te vervaag, dat die neiging om 
grense uit te wis al sterker toeneem. 
Die moeder- en dogterkerke is nog 
wel aparte kerke vir die onderskeie 
volksdele: Blanke, Bantoe, Kleurling en 
Indiër maar hoelank dit so sal voort- 
duur sal die geskiedenis in die toe- 
koms wel leer. Intussen word uit vrees 
vir die beskuldiging van diskriminasie 
al meer toegegee, eers in die vorm van 
,blanke' kerksale vir Bantoe, maar sal 
dit later nie lei, ook uit vrees vir die 
beskuldiging van diskriminasie, om 
ook die kerkgeboue van blanke ge- 
meentes beskikbaar te stel vir die nie- 
blanke gemeenskap nie? Sal hierdie 
toegewings nie op die lang duur lei na 
integrasie nie? 


Die Gereformeerde Kerk wil nie weet 
van volkskerke vir die onderskeie 
volksgroepe nie. Uit hierdie verwerping 
van die volkskerkgedagte vloei as van- 
self voort, dat daar dan net een Ge- 
reformeerde Kerk vir al die onderskeie 
volke is, maar onderling gedifferen- 
sieer. Dit bring mee dat 'n nie-blanke 
lidmaat sy kerklike voorregte, waar 
nodig, ook mag geniet in 'n blanke ge- 
meente. Maar hierdie standpunt bring 
vanself mee 'n geleidelike uitwis van 
grense en sal noodwendig (?), so sien 
ons dit uitloop op kerklike integrasie. 


Na die Sydneysaamtrek van lidkerke 
van die Gereformeerde Ekumeniese 
Sinode, waar afgevaardigdes van albei 
ons twee Gereformeerde susterkerke 
intemming met die besluite betuig 
het, was daar van 'n bepaalde kant 
nogal ontevredenheid omdat in kritiek 
gelewer op die besluite onder andere 
gesê is, dat die besluite neerkom op 
die dun end van die wig. En nou 
maande later blyk dit duidelik dat die 


Die Hervormer, Januarie 1975, bladsy 10 


wig tog reeds dieper ingeslaan word 
en ook gepleit word vir afskaffing van 
die ontugwet, van die wet op gemeng- 
de huwelike en van die sogenaamde 
klein apartheid. 


Die Nederduitsch Hervormde Kerk 
daarenteen was nog altyd op prinsi- 
piële en praktiese gronde 'n voor- 
stander van volkskerke en grond hier- 
die siening op die opdrag van die Hoof 
van die kerk; ,,Gaan heen, maak dissi- 
pels van al die nasies...,” en die 
Hervormde Kerk sien dit sê, dat die 
opdrag op die manier van aparte volks- 
kerke die beste tot uitvoering gebring 
kan word. Op hierdie wyse hoef geen 
volk sy identiteit kwyt te raak nie, 
maar kan na sy eie aard en behoefte, 
volgens die Woord van God, in sy 
godsdienstige behoeftes voorsien. Op 
die wyse kom elke volksdeel tot sy 
reg en sal geleidelik alle kleinlike dis- 
kriminasie uit die weg geruim word. 
In die kringe van die Afrika-kerke is 
daar trouens pleidooie gelewer om nie 
meer blanke sendelinge te ontvang 
nie, maar hulle eie leraars te hê om 
also hulle eie koers te kan bepaal en 
nie verwesters hoef te raak nie. Hierdie 
siening het verlede jaar, toe daar 
sprake was om die een blanke en twee. 
swart Presbiteriaanse kerke in Suid-. 
Afrika te verenig, ook na vore gekom. 
Die een swart Presbiteriaanse Kerk se. 
mening was, dat as hulle sou verenig, 
sal hulle tog ,gedomineer' word deur. 
die blanke leraars. Hierdie standpunt lê. 
in dieselfde lyn as dié van die Her-. 
vormde Kerk, dat elke volksdeel le- 
raars van dieselfde volk moet kry. Dus 
nie blanke sendelinge vir nie-blanke. 
gemeentes en ook andersom nie, maar 
bv. 'n Soeloe leraar vir 'n Soeloe ge-. 
meente, 'n Kleurling leraar vir 'n 
Kleurling gemeente en 'n Indiër leraar 
vir Indiërs, omdat elke leraar sy mense. 
die beste sal verstaan en die beste kan 
bedien. 


Hoe vind ek 'n genadige God? 
Deur eenvoudig te vertrou op die 


sekerheid van die beloftes van God, 





wat God reeds met die doop beseël 

het. 
] 

S. Kooistra | 





(34) AS TOERIS DEUR ISRAEL, 
LAND VAN DIE BYBEL 


Daar is dele van die kusvlakte van 
Israel, al langs die Middellandse See, 
wat 'n hoë reënval het. In die vlakte 
van Esdraedon het die nedersetting 
Mishmar Haemeg 'n goeie reënval, 
maar die reëntyd duur slegs tussen 30 

en 45 dae per jaar. Wes van die Jor- 
daandal is die reënval hoër as in die 
ooste, Transjordanië, met die aantal 
reëndae per jaar, Jerusalem 46 en 
sienlik minder. Haifa het gemiddeld 62 
reëndae per jaar, Jerusalem 46 en 
Amman, oos van die Jordaan, slegs 34! 
Kom mens in die Negevwoestyn, vind 
jy 'n moderne stad wat in resente tye 
uit die sand herrys het, Berséba, waar 
die reën slegs 27 dae per jaar vall En 
in Eilat, die mees suidelike hawedorpie, 
word soveel as 7 reëndae per jaar 
getel! 


,Soos 'n hert in dorre streke, 
skreeuend dors na die genot 
van die helder waterbeke...” 


(Ps. 42:1) 





Die Dooie See 


,ln woesteny verlore, 


was daar vir hul geen pad 


EE ME ë - 
wat hul langs regte spore 


kon heenlei na 'n stad.” 


(Beryming Psalm 107:2) 


NIE SLEGS MELK EN HEUNING 
MAAK OOK WOESTYNE 





Es 
Ge 
oo $. 


Rondtrekkende Bedoeine in die woestyn. (Die mooi klere is slegs vir toeriste- 


doeleindes.) 


Vir hierdie bewoners is dit moontlik 
om Psalm 104 waarlik uit die hart te 
sing: 


,Uit boonste kamers ruis Gods reën, 
die berge en aarde dring 'n seën, 
die gras skiet vir die veedier uit, 
en vir die mens ontluik die kruid.” 
(Beryming Psalm 104:8) 


Staan mens op die Olyfberg, dan Iê 
vlak by jou, aan die westekant Jeru- 
salem. Ooswaarts, al verder, tot waar 
die Dooie See se waters in die verte 
blink, lê die uitgestrekte woestyn van 
Judea. Waar jy ookal staan, is dit op 
die hoogtes van Betlehem, Bethel, Te- 
koa, Hebron, ens. orals sien jy ooS- 
waarts 'n uitgestrekte woesteny. Die 
Negevwoestyn, die uitgestrekte droë 
streek na die suide, wat byna die helfte 
van die Palestynse gebied beslaan, dra 
'n klein persentasie van die bevolking. 
Miskien sou mens die noordelike grens 
van die Negevwoestyn kan trek, min 
of meer, met 'n lyn wat suidooswaarts 
vanaf die ou Filistynse dorp, Gasa, 
naby die Midellandse See af loop tot 
tussen Hebron en Berséba en vandaar 
reg ooswaarts tot by die Dooie See. 
Daar is geen noemenswaardige skei- 
ding tussen due hooglande van Judea 
en die Negev nie. Klimaatkundig be- 
hoort die Negev by die Sinaiwoestyn, 
suidwaarts, duskant Fgipte. 


CO] Blaai om 


WE 

Die Dooie See 


Die woestyn by Sharm-el-Sheikh 
Soos 'n hert in dorre streke, 
skreeuend dors na die genot 


van die helder waterbeke ...” 


Daar is groot dele van die sentrale 
an noordelike Negev wat bedek is met 
n diep laag loes-grond, ook genoem 
woestyn-alluvium. Dis die gevolg van 
stof-aangewaaide materiaal en is baie 
porieus, met 'n sterk waterhoudende 
vermoë, potensieel vrugbare grond. 
Ons kon ons oë nie glo toe ons skie- 
lik in die woestyn 'n moderne stad, 
Berséba, voor ons 0ë8 sien lê nie. Aan 
die westekant van die stad het die 
gids ons aandag gevestig op 'n lang en 
hoë muur, spesiaal gebou om stof- 
storms vanuit die weste te breek. le- 
mand wat die Augustuswinde in die 
verre Wes-Transvaal ken, het slegs 'n 
vae begrip van wat hier gebeurl Ek 
stel my voor dat jy hier aan tafel, die 
sand tussen jou tande sal kou. Die 
groot beperkende faktor is altyd die 
watervoorraad. Hier is die mens aan- 
gewys op diep ondergrondse water- 
voorrade, of as alternatief, te doen wat 
in Israel vandag inderdaad op groet 
skaal gedoen word, om die water teen 
groot koste van elders af per pyplei- 
ding te bring. Dit het vandag tot 
gevolg dat meer en meer Joodse ne- 
dersettings in die woestyn gevestig 
word. Deur middel van reusepyplei- 
dings word water uit die Jarkonrivier, 
net noord van Tel Aviv, tot op die 
. besproeibare gronde van die Negev 
gebring en word groot planne beraam 


(Psalm 42) 


om die water ook vanuit die Jordaan 
die woestyn in te lei, tot groot erger- 
nis en dreigemente van die Arabiere. 

Wat die aandag van die toeris trek 
as jy deur Berséba gereis het, om on- 
middellik weer slegs woestyn te sien, 
is die kampe van nog steeds rondtrek- 
kende Nomade-stamme, ook Bedoelne 
genoem. Die profeet Amos het gewoon 
in Tekoa, 'n grensdorpie tussen die 
woestyn en die ,,kultuurland"”. Die be- 
woners van die grensplase het in die 
gunstige seisoene van die jaar rond- 
getrek om weivelde vir hulle vee te 
vind. Die bestaan van die Bedoeine is 
feitlik geheel en al afhanklik van hier- 
die weiplekke en fonteintjies. Daardeur 
het dikwels 'n belangestryd ontstaan 
tussen die boere van die grensplase en 
die Bedoeine van die woestyn. Ruines 
van Tekoa is 'n voorbeeld daarvan wat 
vernietig is in die oeroue stryd tussen 
landbouers en herders. (Sal ons kan 
sê: tussen ,,Kain” en ,,Abel”?) Koning 
Ussia het probeer om die vrede te 
handhaaf deur skanse in die woestyn 
te bou, maar ook baie putte vir watter 
(2 Kronieke 26:10); 'n vrede wat van 
korte duur was. Die swerwende no- 
mades het gewoonweg hulle kampe 
gewissel soos die weaiveld dit vereis. 
En vandag is hulle nog daar. 

Profete soos Jesaja en Jeremia het 
hierdie woestyn gesien, geken en in 


j 

hulle profetiese prediking betrek. Laas- 
genoemde profeet het aan die woestyn 
die beeld ontleen van die droewige 
gevolge van 'n vyandelike aanval: ,,Ek 
het na die aarde gekyk en dit was 
woes en leeg... Ek het gekyk en 
daar was geen mens nie, en al die 
voëls van die hemel het weggevlieg. 
Ek het gekyk, en die land van tuine 
was 'n woestyn...” (Jeremia 4:23-26). 
So-ook die skaapwagter, digter, ko- 
ning Dawid: 


Ek smag soos alles hier om my 

waar ek swerf in wilde woesteny, 

'n dor en uitgedroogte land 

waarop die son se vlamme brand.” 
(Beryming Psalm 63:1B) 






















Was dit nie ook hier in die woestyn 
waar Johannes die Doper sy boete- 
prediking, sy oproep tot bekering voor- 
berei het nie? Is Jesus Christus nie 
self die woestyn ingelei om daar deur 
die duiwel versoek te word nie? Die 
woestyn van Juda is in verskillende 
opsigte 'n egte woestyn. Die wesen- 
like kenmerk van 'n woestyn is droog- 
te. Dit is 'n landskapstipe wat so deur 
die klimaat bepaal word. Die woestyn 
van Juda is geleë, oos van die berg- 
kom, sodat die reënbringende weste- 
winde die waterdamp verloor het wan- 
neer die lugstrome oor die hellings 
afdaal na die Dooie See. Na 'n reëntjie 
skyn die bloedig hete son weer direk 
neer. Hierby kom nog die gloeiende 
woestynwind, genoem die Sharaf of 
Sirocco, wat met sy woeste stof-. 
storms en versengende hitte vanaf die 
Siriese woestyn na die weste waai. 
Weer is dit Jeremia wat seker van 
hierdie wind praat: ,,'n Gloeiende wind 
van die kaal heuwels in die woestyn 
op pad na die dogter van my volk, nie 
om te wan of te suiwer nie.” (Jeremia 
4:11). Mens wonder ook of dit nie 
hierdie wind is waarvan in Job 19:1 
sprake is nie, 'n wind van die woestyn 
wat die huis aan sy vier hoeke gryp 
en laat instort. 

Israel se weg deur die woestyn, op 
pad na die Beloofde Land, is deur 
Totius so verklank: 


,ln woesteny verlore, 

was daar vir hul geen pad 

wat hul langs regte spore 

kon heenlei na 'n stad. 

Gebrek aan drank en brood 

sou hulle laat versmag het, 

as God nie in hul nood 

op hul geroep geag het.” 
(Beryming Psalm 107:2) 


,Kudde, skape en hul herder, 
veilige hoede en altyd verder — 
Moses met Aëron lei 

Israel deur die woesteny.” 


(Psalm 77:10) 




















KRONIEK 


Telkens tref dit my hoedat Bybelse 
en kerklike woorde en begrippe teens- 
woordig so totaal anders gebruik 
word as wat die oorspronklike bete- 
kenis daarvan is. Die modegier wat 
deur die ekumeniesebeweging aan die 
gang gesit is, is om alle godsdienste 
gelyk te stel werk hierdie verkeerde 
woordegebruik in die hand. Volgens 
hulle sou alle godsdienste dieselide 
doel najaag langs verskillende paaie en 
maniere. Die verlossing deur Jesus 
Christus alleen het by hulle plek ge- 
maak vir 'n verlossingsweg deur aller- 
lei name en godsdienste. As voorbeeld 
hiervan dien die nuwe boekie van 
Drutmar Cremer: In gesprek met God. 
Dit bestaan uit 'n versameling gebede 
van Christene, jode, mohammedane, 
hindoes en boeddiste. Die titel van die 
boeke wys alreeds dat vir die same- 
steller daar geen onderskeid is tussen 
die Christendom en die ander gods- 
dienste nie. 





DR. A. J. G. DREYER 





'n Onlangse artikel in Die Hervormer 
praat van die Koran as die bybel van 
die mohammedane. Die Griekse woord 
vir bybel beteken eintlik net boek. 
Maar in die Christendom het dit die 
betekenis gekry van die boek wat die 
Woord van die God bevat wat Hom 
in die O.T. as die God van Abraham, 
Isak en Jakob geopenbaar het en in 
die N.T. as die Vader van ons Here, 
Jesus Christus. Hieroor handel die 
Koran nie. Ons kan dus hoogstens 
praat van hulle heilige boek. As ons 
dit hulle bybel noem, word gesugge- 
reer dat dit op 'n ander manier tog 
maar dieselfde inhoud bevat as die 
Bybel wat die Woord van God is en 
wat in Jesus Christus alleen vlees ge- 
word het. 


Ter verduideliking word soms ge- 
praat van 'n Joodse kerkgebou wan- 
neer na die sinagoge verwys word. Een 
van die nuwe sogenaamde gods- 
dienstige bewegings wat ook in ons 
land die kop uitgesteek het nl. die 
Scientologie bied hulle teenswoordig 
self aan as 'n kerk. Ook die Mormone 
noem hulle self ,,The Church of the 
latter day saints of Jesus Christ”. In 
die wandel word meer ,,godsdienstige” 
groeperinge as kerke aangedui terwyl 
hulle op die benaming allermins aan- 
spraak kan maak. 


Deur die Skrif het die woord kerk 
'n spesifieke kleur en betekenis gekry 
wat in die Westerse wêreld aanvaar is 
as aanduiding van die gemeenskap wat 
deur Jesus Christus tot stand gebring 
's. Reeds in die O.T: het die woord die 


GEBEURE 


betekenis van 'n vergadering wat deur 
God byeengeroep is. In die N.T. word 
dit duidelik dat Jesus Christus Hoof 
en Heer van hierdie Kerk is. 


Waar Christus nie as die enigste 
verlosser, as Hoof en Heer erken 
word nie, kan dan eintlik tog geen 
sprake wees van 'n kerk nie. Die 
Scientologie o.a. wat eintlik 'n soge- 
naamde sielkundige benadering wil ge- 
bruik om die mens tot homself te laat 
kom, het selfs nie eers die Bybel by 
benadering as uitgangspunt nie. En tog 
eis hulle vir hulleself die reg op om 
hulle 'n kerk te noem terwyl Jesus 
Christus as enigste verlosser by hulle 
nie eers in die prentjie verskyn nie. 
Ander groepe soos die mormone hand- 
haaf die Book of Mormon as hulle eint- 
like bron van inspirasie en noem hulle- 
self nogtans 'n kerk. Hulle is geen ge- 
meenskap of vergadering van Jesus 
Christus nie. 


Die Jehowa-getuies word soms in 
die wandel ook as 'n kerk aangedui 
(ek is nie bewus daarvan dat hulle 
hulleself al so genoem het nie). Hulle 
het wel die Bybel as uitgangspunt ge- 
neem. Maar hulle verwerp die drie- 
Enige God, hulle vertaal die Skrif om 
hulle te pas, hulle ontken die volkome 
godheid van Jesus Christus as eens- 
wesens met die Vader en die Gees. 
By so 'n gemeenskap, alhoewel hulle 
hulleself beskou as 'n godsdienstige 
gemeenskap wat die Skrif hanteer, is 
die woord kerk totaal onvanpas. 


In die hantering van bybelse woorde 
en begrippe sal ons met groter omsig- 
tigheid te werk moet gaan sodat ons 
nie mede-verantwoordelik is vir die 
vervlakking wat daar orals op die kerk- 
like erf te bespeur is nie. 


'N VERKEERDE GEBRUIK 


Die Sondag met die gebruiklike twee 
eredienste staan, Soos ons 'n vorige 
keer berig het, in ons kerk onder die 
soeklig. Toe het ek reeds gesê dat ons 
kerk self tot 'n groot mate aandadig 
is aan die talle verkeerde opvattings 
wat oor die Sondag bestaan. In die 
Hervormer se nuusbrief van 15 Okto- 
ber, verskyn daar weer eens iets wat 
hierdie stelling bevestig. 


Die organiseerder vir jeugwerk reël 
'n toer, so word aangekondig, in Janu- 
arie en Februarie 1975 vanaf Prteoria 
na Kaapstad oor die tuinroete na Dur- 
ban. Die toerprogram word volledig 
van dag tot dag aangegee. Daaruit blyk 
dat 'n vol en aangename reis op die 
deelnemers wag. Hierdie toer word 
gereël deur die voltydse jeugorgani- 
seerder van ons kerk en hoofsaaklik 
dus vir lede van ons kerk. Daarom is 


dit des te meer vreemd dat ons lees 
dat op Sondag 2 Februarie die dag vry 
is vir eie reëlings. In die verlede was 
SO 'n toergroep ook in Kaapstad en 
het heelwat lede van die toer die Son- 
dag saam met ons gemeente die ere- 
diens in die oggend bygewoon. Waar- 
skynlik sal dit hierdie keer ook weer 
gebeur. Maar van 'n groep wat onder 
die vleuels van die kerk reis, verwag 
'n mens ten minste dat die program 
dit duidelik sal stel dat die oggend en 
die aand die erediens in die plaaslike 
gemeente van ons kerk bygewoon sal 
word. Die bus wat oral ter beskikking 
is om die toergangers alle besiens- 
waardighede te wys, behoort beskik- 
baar te wees om toergangers en busba- 
stuurder by ons gemeentes te kan be- 
sorg by albei eredienste. Dat dit nie 
as 'n vanselfsprekendheid in 'n organi- 
sasie van ons kerk geld nie, wys nat 
dat die misbruik van die Sondag al 
baie ver gevorder het. In dieselfde 
asem kan 'n mens noem dat 'n Sater- 
dag vry sal wees maar dat die toer op 
Sondag 9 Februarie hervat sal word. 
So 'n toergroep sal waarskynlik 'n 
hele bus in beslag neem of die groot- 
ste deel daarvan. As hulle dus by 'n 
bestaande program van een of ander 
organisasie inval, sou hulle in elk ge- 
val kon versoek om die program so te 
wysig om die groep te pas. |.p.v. Sa- 
terdag te rus en Sondag te reis, be- 
hoort die toer Saterdag te reis en 
Sondag saam met een van die plaas- 
like gemeentes van ons kerk in Dur- 
ban in die erediens bymekaar te kom. 


Gehoorsaamheid aan die eis van die 
Woord behoort in die kerk meer te tel 
as persoonlike gerief en al die ander 
verskonings wat ge-opper mag werd. 
Ek glo dat ouderwetse gehoorsaamheid 
en liefde ook vandag nog meer skrif- 
tuurlik is as die persoonlike vryheid 
om self te kan kies wat elkeen wil 
doen. 

In dieselfde gees kan gepraat word 
oor 'n onlangse vergadering in verband 
met die nuwe gesangberyming. Die 
vergadering is op 'n Sondag gehou in 
Kaapstad. Predikante is hierdeur van 
hulle gemeentes weg gehou. Nou kan 
daar seker allerlei opmerkings gemaak 
vword om so 'n vergadering te regver- 
dig bv. dit gaan tog om die lofsange 
van die gemeente tot eer van God. Of 
ons hoef nie so wetties oor die wet 
en die gebooie te wees nie want ar- 
beid in diens van die Heer kan goed 
en reg wees. Maar op die manier kan 
'n mens baie dinge probeer goedpraat. 
Die beginsel van gehoorsaamheid word 
deur alle soorte argumente nog nie op- 


gehef nie. 

WAAR STAAN ONS NOU? 


Dat mnr. Jan Marais in sy reeks ar- 
tikels oor die huwelik, en veral oor 
egskeiding, 'n hele klomp vrae opstapel 
(en op sy eie wyse beantwoord) wat 
aandag verdien, lei seker geen twyfel 
nie. Dat dit egter vrae is wat vir geen 
dienaar van die Woord nuut en vreemd 
is nie, lei net so min twyfel. Dit is vrae 
en probleme waarmee elke predikant 
in sy gemeente daagliks te doen kry 


DR. D. J. C. van WYK 


en daarmee worstel. Dit is nogtans 
nie die bedoeling om hier afbreuk te 
doen aan 'n klaarblyklike grondige 
studie en ontleding van probleme 
rondom hierdie saak wat mnr. Marais 
gedoen het nie. Daar kom in sy arti- 
kels egter enkele tendense voor en 
'n paar uitsprake word gemaak wat 
nie daar gelaat kan word nie. Dit is 
uitsprake wat nie net skadelik en ver- 
warrend in die lewe van lidmate van 
die kerk sal werk nie, maar wat van 
die waarheid ontbloot is. Dit is 
duidelik dat mnr. Marais nie uitge- 
skryf het oor hierdie saak nie. Hy het 
myns insiens egter genoeg finale stel- 
linge gemaak om daarop te reageer. 


1. Is ons in die Hervormde Kerk ,,wet- 
ties” 


Mnr. Marais praat in sy artikels aan- 
houdend van 'n ,,wettiese” verklaring 
van die Skrif ten opsigte van Matt. 
5:32 en Matt. 19:9. Dit herinner dadelik 
aan mnr. Marais se betoog van 'n 
klompie jare gelede dat die kerk ook 
ten opsigte van die sabbatsgebod nie so 
,wetties” moet wees nie, maar tot 'n 
vryer, en minder ,,Farisese” vorm van 
sabbatsviering moet kom. Mnr. Marais 
is destyds deur die kerk daaraan her- 
inner, en moet blykbaar ten opsigte 
van die huweliksgebod weer daaraan 
herinner word dat ons nie uit vrees 
om ,,wetties” en ,,Farisees” te raak, 
na die ander uiterste moet gaan, en 
alles in die Skrif wat ons bind en 
hinder oorboord moet gooi nie. Chris- 
telike vryheid beteken nie onge- 
bondenheid nie. ,Want julle is tot 
vryheid geroep, broeders, gebruik net 
nie julle vryheid as 'n aanleiding vir 
die vlees nie, maar dien mekaar deur 
die liefde.” Galate 5:13. 


2, Tug oor oortreding van die sewen- 
de gebod 


Mnr. Marais praat deurgaans van 
en suggereer die ,,harde” optrede van 
die kerk ten opsigte van oortreding 
van die sewende gebod. Mense word 


HUWELIK EN 


onder sensuur geplaas as hulle hierdie 
gebod in enige opsig oortree; en dit 
word beskou as 'n skuld waarvoor 
geen vergewing moontlik is nie. Dit 
is skadelik en onverantwoordelik om 
sulke stellings in die algemeen te 
maak. Wil mnr. Marais nie die moeite 
doen en deur middel van 'n grondige 
studie in die kerk gaan vasstel hoe- 
veel pare wat die sewende gebod oor- 
tree het deur of ,,oor die tou te trap” 
of deur te skei, werklik onder die tug 
geplaas is nie. Hy sal 'n sug van ver- 
ligting kan slaak! Dit gebeur met die 
hoogste uitsondering. Die kerk ver- 
waarloos juis die tug op skreiende 
wyse; deels uit slapheid, deels omdat 
gewoonlik in gevalle van egskeiding 
beswaarlik vasgestel kan word wie die 
skuldige is. Wat meer is: elke pre- 
dikant sal kan getuig van die eindelose 
ure van sy tyd wat bestee word aan 
pogings om probleme van ongeluk- 
kige egpare op te los. Dit spreek juis 
van medelye en geduld met hierdie 
ongelukkiges. 


Dit is jammer dat mnr. Marais die 
christelike tug, waar dit in enkele ge- 
valle wel nog uitgeoefen word, onder 
valse verdenking bring. Lidmate meen 
dikwels uit onkunde dat die tug ge- 
bruik word om mense uit die kerk 
weg te jaag. Mnr. Marais, self 'n teo- 
loog, weet tog van beter. Hy weet tog 
dat die tug gegrond is in die barm- 
hartigheid van die God wat nie die 
sondaar se dood begeer nie, maar dat 
hy berou kry en na God terugkeer. 


3. Is ongelukkigheid” rede vir eg- 
skeiding? 


Op grond van allerlei tekskritiek ver- 
werp mnr. Marais die uitspraak van 
Jesus dat egskeiding alleen mag plaas- 
vind as gevolg van hoerery. Op grond 
van uitsprake van 'n klomp Hollandse 
teoloë bepleit hy egter die moontlik- 
heid van egskeiding as gevolg van 'n 
,ongelukkige” huwelik, skade wat 
daardeur aan die kinders berokken 
word, ensovoorts, ensovoorts. Van 
hieruit word egskeiding dan vir hom 
'n daad wat in groot geloof verrig kan 
word! 


In die bediening ken ons die soort 
van ,,erns” waarmee mense soms oor 
jare probeer om hul huwelik te red. 
As die kerk in sy hoogste vergaderings 
sê dat die huwelik onontbindbaar is 
behalwe as gevolg van owerspel, word 
dit gesê as gevolg van duidelike uit- 
sprake in die Skrif. Daarom gaan dit 

EGSKEIDING 


in die eerste instansie vir die kerk, en 
nie om wat Thoole, Baarslag, Visser, 
Smelik, Berkelbach en Kaptein sê nie. 


,Ongelukkigheid” is in die Skrif 
geen rede vir egskeiding nie. Man en 
vrou beloof liefde aan mekaar. Hier lê 
die groot knoop. Die mens verstaan 
nie wat liefde is nie. Vir die mens be- 
staan liefde uit gevoel, seks, emosie, 
romanse. Vir God bestaan liefde uit 
offer. ,Want so lief het God die wê- 
reld gehad, dat Hy sy eniggebore Seun 
gegee het...” Joh. 3:16. Hierdie liefde 
vra God van ons in die huwelik, be- 
reidheid om te dien, te offer, te gee; 
ook die bereidheid om jou kruis te 
dra selfs as dit bitter en swaar word; 
soos Christus. Liefde beteken nie om 
in selfsug te gebruik en te misbruik 
en dan verwoes langs die lewenspad 
te laat lê nie. Deur in 'n ongelukkige 
huwelik te volhard, en so 'n getuienis 
te lewer van 'n christenmens wat by 
sy Heiland geleer. het wat selfver- 
loëning is, wat dit is om jou kruis 
blymoedig te dra, juis dit is miskien 
God se weg waarlangs Hy wil hê ons 
Hom moet verheerlik. 


Daarom kan geen mens vasstel dat 
die sonde van 'n instandgehoude hu- 
welik groter kan wees as die van 'n 
ontbinde huwelik nie. Daarom ook het 
geen mens die reg om, Soos wat mnr. 
Marais wel doen, te verklaar dat daar 
nie huwelike is wat tot eer van God 
is deurdat dit werklik die beeld van 
Christus vertoon nie. 


In 'n tyd waarin die kerk diep be- 
kommerd is oor die hoë egskeiding- 
syfer onder ons volk (vlg. verslae tans 
27%), en wanneer verklaar word dat 
dit in Suid-Afrika makliker is om te 
skei as in ander lande (Die Vaderland 
14:2:74), kom die betoog van mnr. 
Marais, wat neerkom op 'n pleidooi 
dat makliker geskei kan word en dat 
dit daarby nog die sanksie van die 
kerk kan geniet, as 'n totale wanklank. 
Juis as die kerk sy opdrag tot tug- 
oefening ernstiger neem, en die eg- 
skeidingswette opgeknap word, sal dit 
meehelp om mense tot 'n besef van 
die erns van die huwelik te bring, asook 
die erns van die keuse van 'n huwe- 
liksmaat, en die hoë eise wat vandag 
aan man en vrou gestel word, om 
naamlik te midde van die moderne 
omstandighede, tot volle lewensge- 
meenskap in die huwelik te kom. 























BYBELVERTALING IN OOS-EUROPA 


Die Wêreldbond van Bybelgenoot- 
skappe was, na die jongste telling, in 
verbinding met twintig groepe in Oos- 
Europa wat Bybelvertaling doen. Ses- 
tien hiervan werk aan heeltemal nuwe 
vertalings. 


Rev. Paul Ellingworth, Vertalings- 
koërdineerder vir die Europese Streek 
van die Wêreldbond van Bybelgenoot- 
skappe, gee (in Maart 1974) die vol- 
gende vorderingsverslag m.b.t. Bybel- 
vertaling in Oos-Europa. 


DS. C. J. J. v. SCHALKWYK 





Sowjet-Rusland 


In Sowjet-Rusland is Bybelvertalings 
in sommige minderheidstale amptelik 
gemagtig en selfs aangemoedig. 'n 
Nuwe Armeense vertaling van die vier 
Evangelies en Handelinge is in 1969 
in Armenië gedruk en die vertaling van 
die hele Nuwe Testament is in die 
pers. 'n Nuwe vertaling van die hele 
Bybel is in Estland begin. 'n Verbeterde 
uitgawe van die Nuwe Testament en 
die Psalms is in Letland voltooi, terwyl 
hersiene uitgawes van die Nuwe Tes- 
tament en die Psalms in 1973 gepubli- 
seer is. In Littoue het die Roomse Kerk 
met die Protestantse minderheidskerke 
beraadslaag om te verseker dat die 
vertaling van die Nuwe Testament vir 
hulle aanvaarbaar sou wees. In die 
Oekraine is daar aktiewe belangstelling 
in Bybelvertaling. 


In Rusland self het geen nuwe ver- 
taling in die afgelope jare die lig gesien 
nie. Daar bestaan rede om te hoop dat 
voorbeelde van nuwe vertaling van 
passate uit die Nuwe Testament ge- 
publiseer kan word as grondslag vir 
bespreking en kommentaar. 


Al hierdie vertalings, sowel as an- 
der wat later genoem sal word, is ge- 
doen deur inboorlinge van dié lande 
waarin die tale gepraat word. Daar is 
egter een of twee uitsonderings. 'n 
Russiese vertaling van die Bybel is in 
die 1960er jare deur die groep uitge- 
wekenes in Parys voorberei en dit is 
in 1970 deur die Britse en Buitelandse 
Bybelgenootskap gepubliseer. 


Pole 


Die ,,duisendjarige'” vertaling van die 
Nuwe Testament is in 1966 gepubli- 
seer en die Psalms in 1970. 'n Hersiene 
uitgawe van die Nuwe Testament, hoe- 
wel nie indringend nie; is in 1968 ge- 


publiseer en 'n derde uitgawe is tans 
in die pers. 'n Vertaling in die omgang- 
staal is intussen onder beskerming van 
die Poolse Bybelgenootskap van stapel 
gestuur. Hierdie vertaling geniet die 
steun van al die kerke behalwe die 
Roomse Kerk. In die Rooms-Katolieke 
Kerk is daar egter ook groot Bybelver- 
talingbedrywigheid. 'n Vertaling wat 
deur die Benediktyne gedoen is en in 
1965 verskyn het, is in 1972 gevolg 
deur 'n hersiene uitgawe. 


Tjeggo-Slowakye 

Nuwe vertalings is in albei ampte- 
like tale gepubliseer. 'n Tussen-kerk- 
like vertaling in Tjeggies van verskeie 
Ou Testamentiese boeke met kom- 
mentare daarby is vanaf 1968 gepubli- 
seer en dit word voortgesit. 'n Verta- 
ling van die Evangelies, maar sonder 
kommentaar daarby, is in 1973 gepu- 
bliseer. Die res van die Nuwe Testa- 
ment is byna voltooi. 'n Miniatuur-uit- 
gawe van Rut, deur R. Michal vertaal, 
en 'n Rooms-Katolieke vertaling van 
die Nuwe Testament deur R. Col, het 
in 1970 verskyn. 'n Lutherse vertaling 
van die Nuwe Testament in Slowaaks 
is in 1953 gepubliseer. 


Hongarye 

Spanne Protestantse vertalers van 
verskillende kerke werk nou al etlike 
jare lank aan vertalings van sowel die 
Ou as Nuwe Testament, en 'n proef- 
uitgawe van verskillende boeke is ge- 
druk en gepubliseer. Die Ou Testament 
is nou in die pers, en die Nuwe Testa- 
ment sal teen die einde van 1974 ge- 
reed wees. Die Rooms-Katolieke Kerk 
het in 1968 ook 'n vertaling van die 
Nuwe Testament, met uitvoerige notas 
daarby, gepubliseer. 'n Ooreenstem- 
mende vertaling van die Ou Testament 
is in die pers. 


Romenië 


Elke daaropvolgende uitgawe van 
die Bybel wat deur die Ortodokse 
Kerk gepubliseer word, bevat 'n be- 
perkte aantal wysigings en ander ver- 
anderinge. Die jongste uitgawe van die 
Bybel is in 1968 gepubliseer, en die 
Nuwe Testament en Psalms in 1972. 


Bulgarye 

'n Nuwe vertaling van die Nuwe 
Testament is gereed om gedruk te 
word, en werk aan die Ou Testament 
gaan ononderbroke voort. Die verta- 
ling word gedoen deur lede van die 
Ortodokse Kerk, in samewerking met 
die Protestante en Rooms-Katolieke. 


Joego-Slawië 


Dit is welbekend dat die taaltoe- 
stand in Joego-Slawië besonder inge- 
wikkeld is. Macedonies, Serwo-Kroa- 
ties en Sloweens is naamlik die ampte- 
like tale, terwyl ander tale deur klei- 
ner groepe gepraat word. 'n Nuwe 
Albaniese vertaling van Lukas is in die 
ontwerpstadium en dit sal deur 'n 
tussen-kerklike groep oorweeg word 
voordat dit gepubliseer word. (Bybel- 
vertaling in Albanië self is onwettig, 
maar daar is Albanies-sprekende ge- 
meenskappe in Joego-Slawië.) 


'n Protestantse hersiening van 'n 
Rooms-Katolieke vertaling in Kroaties 
is deur 'n Protestantse groep gedoen, 
met die toestemming van die oor- 
spronklike vertalers. Dit is gedoen om 
So groter aanvaarbaarheid te verkry. 


'n Macedoniese vertaling van die 
Nuwe Testament is in 1967 gepubli- 
seer. Dit word versigtig hersien deur 
'n kommissie van die Macedoniese Or- 
todokse Kerk en lede van ander kerk- 
genootskappe word geraadpleeg. Werk 
aan 'n vertaling van die Ou Testament 
het al ver gevorder. 'n Vertaling van 
die Nuwe Testament in die omgang- 
staal, word beplan. 


'n Vertaling in Serwies van die Evan- 
gelies en Handelinge deur prof. E. 
Carnic is in 1972 as deel van 'n vol- 
tooide Nuwe Testament deur die By- 
belgenootskap van Joego-Slawië ge- 
publiseer. 'n Vertaling in die omgang- 
staal van die Nuwe Testament word 
nou deur 'n tussen-kerklike span on- 
derneem, en prof. Carnic is lid hiervan. 


'n Rooms-Katolieke vertaling in Slo- 
weens van die Bybel isin 1958 gepubli- 
seer en 'n tussen-kerklike hersiening 
hiervan is in die pers. Onderhandelinge 
tussen die kerke word gevoer oor die 
noodsaklikheid vir 'n vertaling in die 
omgangstaal. 


Duitse Demokratiese Republiek (Oos- 
Duitsland) 


Dit is natuurlik 'n taal wat nie deur 
politieke grense tussen die Ooste en 
Weste gekeer word nie. 'n Vertaling 
in die omgangstaal van die Nuwe Tes- 
tament, onder die titel ,,Die Gute Nach- 
richt”, is deur 'n tussen-kerklike groep 
gedoen wat aangestel is deur die By- 
belgenootskappe en Katolieke Bybel- 
verenigings in Oos-Duitsland, Wes- 
Duitsland, Oostenryk en Switserland. 
Werk aan 'n vertaling van die Ou Tes- 
tament in die omgangstaal, word on- 
derneem deur vertalers uit Wes- en 

Dr. J. A. Loader. 


Hy en mev. Loader het na Nederland 


Foto van vyf vaders met hulle seuns wat almal op die kerkraad van die vertrek vir verlede studie. 


gemeente Sasolburg dien. 


Van links na regs: Oudl. M. J. H. Kruger met sy seun Willem, C. W. Hartzen- 
berg met sy seun Johan, A. E. J. van Baalen met sy seun Kobus, diaken C. J. H. 
Mienie met sy seun Kallie, oudl. W. J. Mare met sy seun Willie. 


Met groot dankbaarheid wil ons die volgende noem: 


Oudl. Mare was die eerste diaken in Sasolburg toe dit nog 'n wyk van die 
gemeente Parys was (1951). Later het hy ,promoveer' na ouderling en is een van 
die ouderlinge wat met die stigting van die gemeente Sasolburg in 1955 verkies is. 
Behalwe vir 'n onderbreking van 'n jaar en 'n half dien hy nog pal op die kerkraad. 


Diaken Mienie, senior, was voor die stigting van Sasolburggemeente, oudl. 
Mare se diaken (1953) en dien sedertdien nog onafgebroke as diaken in die 
gemeente. 


Oudl. Hartzenberg is as kerkraadslid verkies toe Viljoensdrif van die gemeente 
Vereeniging afgesny en by die gemeente Sasolburg gevoeg is in 1957 en dien 
sedertdien nog onafgebroke as ouderling. 





Mnr. |. J. Greyling 


wat aan die einde van die jaar by die 
kerkkanto v uit diens getree het. 





Mnr. Greyling is op 1 Desember 1954 

ER as hoofklerk br die kerkkantoor aan- 

wat in Nederland promoveer het tot gestel. In die dit'nstyd van 20 jaar was 
doktor in die Teologie. In Januarie hy 8 jaar bestuurder van HAUM. Al die 
jonger predikante sal hom onthou vir 
die waardevolle d'enste wat hy ge- 





Ds. H. C. Coetzee. - 
Hy is weer toegelaat en word in word, hy weer predikant van Noord- 


Januarie predikant van Sasolburg-Suid. rand. lewer het aan teologiese studente: 





Die Hervormer, Januarie 1975, bladsy 16 


Dr. Gollin se 
Pille 


Prys 35c & 65c. 


vir GAL en LEWER 


Blakende gesondheid is die teenoor 
gestelde van die volgende klagtes 


AANGEPAKTE TONG 





NARE HOOFPYNE 


Die kerkgebou van die klein gemeentetjie Chipinga, Rhodesië van ongeveer 
twee dosyn belydende lidmate wat tog 'n eie kerkgeboutjie opgerig het. 
Wyle oudl. Ferreira was die stukrag agter die bouwerksaamhede. 


GALAANVALLE 

BITTER MOND 
HARDLYWIGHEID 
VLEKKE, PUISIES, ENS. 
VLEKKIES VOOR DIE OË 
OPGEBLAASTE GEVOEL 


LUSTELOOSHEID 


SOOIBRAND 


GEEL GELAAT 





Dir oorsaak 'n lui lewer en te veel Gal, 


Die beoioeide en beste mddel — 


Dr. Collin se Gal- 
en Lewergille 











Prys 35c & 65c van alle Aptekers 
Ouderling van die gemeente br. G. G. Ferreira en sy diie seuns. Van links na regs: 


Petrus Gerhardus, diaken te Salisbury; die vader van al die seuns Gilbert Gerhard, 

ouderling te Chipinga; Ernst Lodewicus, diaken te Chipinga; Philippus Johannes 

Theodorus, ouderling in die Studentegemeente te Pretoria. Die ander seun: 

Gilbert du Plessis Ferrcira, wat nie op die foto voorkom nie is ook diaken in die G. FOURIE 

gemeente Salisbury. 'n Vader met al vier sy seuns as ampsdraers in die kerk van 

die Here. Wat 'n voorreg! Sedert hierdie foto geneem is, is ouderling G. G. Ferreira 
oorlede. 


of van 


Posbus 762, Pietermaritzburg 

VRAEBUS 


DIE BYBEL DEURLEES 


VAN VOOR TOT AGTER? 


VRAAG: 


Met huisbesoek is ek al 'n paar keer 
die vraag gestel: Moet 'n mens met jou 
huisgodsdiens jou Bybel geleidelik 
van voor tot agter deurlees? 


JOH. DREYER 
ANTWOORD: 


Dit is miskien goed om die vraag 
in Die Hervormer te beantwoord juis 
omdat meer kere die vraag al gestel is. 

Die mooi gebruik om daagliks aan 
tafel na die aandete uit die Heilige 
Skrif te lees in teenwoordigheid van 
die gesin het eintlik eers in die dae 
van die kerkhervorming ontstaan. As 
rede waarom toe juis die gewoonte 
posgevat het, word deur prof. A. van 
Selms in sy boekie oor ,,Het Boek 
der Boeken”, so gestel dat juis met 
die Reformasie die Bybellees in die 
gesin so `n belangrike plek ingeneem 
het as gevolg van die begeerte van 
die Hervormers om die hele lewe op 
Bybelse grondslag op te bou, maar 
ook as gevolg van die nadruk wat die 
Reformasie op die persoonlike ge- 
loofslewe en die priesterskap van alle 
gelowiges gelê het. Vir die Hervor- 
mers, so vervolg hy, was ,elke huis- 
vader in die kring van sy gesin pries- 
ter. Hy dra die gebede van die gesin 
op voor God; hy lees die Woord van 
God voor aan sy gesin.” 

Hy pleit ook daarvoor dat die Bybel 
'n spesiale ereplek in die woonvertrek 
moet hê .,onmiddellik grypbaar”, da- 
delik in die bereik en nie tussen ander 
boeke in 'n boekrak of in 'n laai nie. 
Op die belangrikheid van die gereel- 
de Bybelgebruik in die gesinslewe 
wys hy met die volgende veelseggende 
woorde: ,Sodra u in u alledaagse han- 
de die Bybel neem en dit oopmaak, 
staan u in diens van om, wat deur 
die Bybel spreek tot u en u kinders 
en is u 'n uitdeler (of bedienaar Joh. 
D.) van die verborgenheid van God.” 
(1 Kor. 4:1.) 

Maar nou die vraag of 'n mens sy 
Bybel geleidelik van voor tot agter 
met die huisgodsdiens moet deurlees. 
By die beantwoording van hierdie 
vraag moet eers nagegaan word waar- 
om, vir watter doel die Bybel gelees 
word. Hierop kan 'n hele paar 
antwoorde segee word. Ons noem net 
'n paar. Ons ondersoek die Skrifte 
omdat dié getuig van die enigste 
Naam wat onder die hemel gegee is 
waardeur die mens gered kan word. 
(Joh 5:39: Hand. 4:12.) Ons doen dit 
om die we tot God en sy wil steeds 
beter te ken. Ook lees ons die Teilige 
Skrif tot opbouing van ons geloofs- 
lewe. 


Maar dit spreek vanself dat elke 
deel in die Bybel nie ewe goed is tot 
ons geloofsversterking nie. Die By- 
belleser kan nie veel hê aan die hoof- 
stukke wat uit `n lange lys van name 
en getalle bestaan nie, soos in Josua 
12 en 15, in Esra 2 en Nehemia 7, of 
uit sekere dele van Levitikus en Nu- 
meri, of uit sekere dele van die profe- 
tiese Boeke. En as dit geld vir die 
gewone volwasse Bybelleser, hoeveel 
te meer is dit so vir die gesin met 
kinders. Dit is wenslik dat die vier 
evangelies, die Handelinge van die 
Apostels en die historiese Boeke in 
die Bybel voorkeur kry. En as die 
kinders groter geword het, dan eers 
kan byvoorbeeld die Pauliniese Briewe 
en dele van die Profetiese Boeke met 
vrug ip die huisgodsdiens gebruik 
word. 


Selfs die volwasse persoon wat al- 
leen sy Bybel lees in sy kamer sal 
meer geestelike voedsel uit sommige 
Skrifgedeeltes as uit ander kry. Die 
Bybel is ryk aan inhoud. Vir alle le- 
wenservaringe en omstandighede is 
daar in die Heilige Skrif iets passends 
te vinde. 

Bybellesers doen u wins daarmee. 
Sonder Bybellees verarm u geestelike 


lewe. 
) 





BYBELVERTALINGS 


O] Vervolg van bladsy 15 


Oos-Duitsland, Oostenryk en Switser- 
land, en die eerste dele hiervan sal in 
1974 gepubliseer word. 


Vooruitsig 


Baie bly nog oor om gedoen te word. 
Daar is belangrike tale in Rusland 
waarin geen onlangse vertaling van die 
Skrif bestaan nie, terwyl daar geen 
vertalings in sommige ander tale is 
nie. Baie hiervan is nie-Slawiese tale 
wat gepraat word in gebiede waar 
daar nog nooit groot Christengemeen- 
skappe bestaan het nie, en wel in 
Asiatiese Rusland. 


Dit is egter verblydend om daarop 
te let dat in elke land van Oos-Europa 
(behalwe Albanië) — synde lande 
waar die amptelike beleid in die breë 
nie ten gunste van Christelike bedry- 
wighede is nie — so baie reeds gedaan 
is om die Skrif groter ingang te laat 
vind deur middel van vertalings in die 
soort taal wat vandag gepraat word. 
(Enigsins verkort. — Red.) 


Die Hervormer, Januarie 1975, bladsy 18 


Verbasende 
advies vir 


rumatieklyers 


Die enigste doeltreffende 
manier om rumatiekpyn te 
oorwin is om by die oorsaak 
uit te kom. Die skadelike 
toksienewatindiekwelpunte 
— gewoonlik jou ledemate — 
Opbou, moet verwyder word. 

Hoe? Wel, verbasend ge- 
noeg, `n uitstekende metode 
is om Salusa 45 te neem. 

 Salusa 45 stimuleer akti- 
witeit van jou liggaamsgestel 
en verbeter bloedsomloop. 
Met gereelde gebruik Di 
dit om die skadelike toksiene 
uit jou gestel te verwyder. 

Mev. A. Roedolf van 
Sinoville skryf: “Salusa ds 
het wondere vir my verrig. 
Ek het met rumatiek ge- 
sukkel nou voel ck 
piekfyn.” 

En mev. J. A, de Jager, 
Dundee: `Nadat ek Salusa 
45 vir 3 maande gebruik het, 
pyn my hande en voete baie 
minder.” 

Natuurlik is Salusa 45 
nie spesifiek vir rumatiek 
bedoel nie. Dis op baie ander 
maniere heilsaam vir jou 
liggaam. 

Dus, as jy dit neem, 
moenie verbaas wees as jou 
algemene gesondheid ook 
verbeter nie. 





30 tablette vir R2,35. 
`n Volle 3-maande- 
voorraad van 90 tablette vir 
R5,95. Slegs by apteke. 
Hierdie getuigskrif is onge- 
vraagd en die oorspronklike 
lê ter insae. 

2674/a 























EKONOMIEVERSIEKING 


` Ekonomiese (faktore was van die 

allerbelangrikste in die finale onder- 
gang van die Romeinse beskawing. Die 
instandhouding van die massiewe ryk 
het al meer militêre operasies geverg. 
Die ryk het alle soorte rasse en nasies 
ingesluit. Om hulle in rus en onderda- 
nigheid te hou, asook teen gevare van 
| vreemdelinge te beskerm, het die mili- 
' têre inrigting ontsaglik gegroei. Die 
militêre verpligtinge het geboue, toe- 
rusting en mannekrag op groot skaal 
geverg. Dit het 'n tweeledige implika- 
sie op die ekonomie uitgeoefen. 


DR. H. G. v.d. WESTHUIZEN 


In die eerste plek is meer mannekrag 
uit die arbeidsmark, wat reeds aan te- 
korte gely het, oorgeplaas na die mili- 
têre front. Daardeur het die ekonomie 
tot wankel gekom. Verder het die feno- 
menale militêre verpligting natuurlik 
groot somme geld benodig. 'n Staat 
verkry sy geld gewoonlik uit belastings 
om sy verpligtinge na te kom. Be- 
lastings het die hoogte ingeskiet in 
hierdie laaste eeue van Romeinse be- 
staan. lemand het gesê 'n mens is van 
niks sekerder nie as van jou lewe en 
jou dood. Jy kan feitlik net sê: ek 
lewe, en: ek sal sterwe. Maar 'n ander 
uitdrukking wat spreekwoordelik ge- 
word het, was van toepassing op die 
versiekende ekonomiese bestel van die 
Romeine: Niks is sekerder nie as be- 
lastings en die dood. 

Omdat die landbousektor die sterk- 
ste finansiële bron was, het hierdie 
afdeling van die samelewing al swaar- 
der gebuk geaaan onder die oplaaiende 
belastings. Uiteindelik het vanaf die 
kleiner boere hulle plase begin verlaat. 
Gedeeltelik omdat stedelike arbeid 
aanloklik was vanweë die algemene 
mannekrag tekort, maar hoofsaaklik 
vanweë die belastingsdryfkrag. 

Geld is vermeerder op kunsmatige 
wyse, dit wil sê op ekonomies onae- 
sonde wyse. Die Romeinse silwergeld 
Is teen die einde van die 3de eeu n.C. 
vervana met kopergeld wat in silwer 
gebad is. Pryse van verbruiksaoedere 
het terselfdertyd aestva tot 200 keer 
die prys wat dit in die 2de eeu né. 
was. Hierdie siekte is bv ons bekend 
as inflasie. Merkwaardig dat, soos van- 
dag, die Romeinse staat al nie in staat 
Was om 'n maksmum prys vir goedere 
Vas te stel en dit te handhaaf nie. 

Ekonomiese kankers vertoon die 
bose beeld van kettingreaksies wat die 
Siektetoestand al erger kompliseer. 
Hoër pryse verg groter salarisse. Gro- 
ter salarisse bring sterker kompetisie 

mee wat apnuut hoër pryse tot gevolg 


het. Hierdie verskynsels wat lei tot 
ekonomiese chaos en die nedergang 
van beskawings, ontspring in weelde 
en voorspoed! 

In die weelde samelewing van die 
Romeinse ekonomie, was dit uiteinde- 
lik slegs die rykes wat kop bo water 
op eie nek kon hou. Die ander moes 
staatshulp ontvang. Tot 'n derde van 
die Romeinse samelewing was hiertoe 
gedoem. 'n Welsynstaat maak algaan- 
de sy onderdane gewend aan die ont- 
vangs van lewensmiddele sonder kom- 
pensasie. Daardeur word dankbaarheid 
afgestomp in ruil vir regte en eise (2 
Tia a 2) 

Geldgierigheid is 'n wortel van alle 
euwels (1 Tim. 6:10). Ekonomiese on- 
gesondheid wakker steeds hierdie 
gierigheid aan. Soos in die verval van 
die Romeinse tyd dit uitgegroei het 
tot 'n algemene betaalmiddelegierigheid 
en hebsugtigheid (Rom. 1:29), sal dit 
ook in die eindtyd wees. Die ekono- 
miese met sy behoeftes sal oorheer- 


send word en die bottelnek vir die ge- 
lowiges. Daardeur sal hulle moet gaan 
om te kan leef en nie mag gaan as 
gelowiges nie (Openb. 13:16,17). 

As 'n mens hoor van die geweldige 
ekonomiese sogenaamde skandale wat 
in staatsdiens en andersins vandag in 
die Westerse wêreld voorkom — soms 
selfs by ons — word 'n mens se ge- 
dagte gedwing na Spreuke 16:8: Lie- 
wers 'n bietjie met geregtigheid as 'n 
menigte van inkomste met onreg. 

Vandag staan die wêreldekonomie, 
veral van die Westerse deel, op on- 
sekere bene. Daar is sprake van 'n 
nuwe geldeenheid vir die wêreld onder 
kommunistiese beplanning. Die kom- 
munistiese aanslag, en daarmee die 
verval van die westerse beskawing, is 
vir 'n baie groot deel gebou op ekono- 
miese ideologieë. 

Ekonomieversieking van ernstige 
aard en algemene omvang in die simp- 
tome van geldgierigheid, hebsugtigheid 
en ondankbaarheid, voorspel 'n gewis- 
se wegsterwe van 'n beskawing. 

@ 





Die volgende gegewens het 'n korte 
paar jaar gelede in 'n publikasie van 
die Wêreldraad van Kerke verskyn 
(naamlik Risk), onder naam van — 
Josina Machel. 

In Mosambiek het daar 'n vroue-or- 
ganisasie bestaan met die naam van 
LIFEMO (Mozambican Women's 
League). Op 'n vergadering van die 
Sentrale Komitee van FRELIMO in 
April 1969 word besluit om hierdie or- 
ganisasie te laat opgaan in die vroue- 
afdeling van FRELIMO. Met die ont- 
plooiing van die oorlog teen die Por- 
tugese magte het die noodsaak almeer 
geblyk dat die vroue hulle deel doen, 
en dit dan geskoei op die lees van die 
,Nuwe vrou” van ons tyd, wie se 
groot taak en funksie her-definieer 
moes word om weg te kom van die 
ou opvattinge en vooroordele omtrent 
die taak en roeping van die vrou. Dit 
gaan in alle opsigte oor ,,rewolusio- 
nêre vroue”. 


DR. C. J. VILJOEN 





Die groepe vroue ondergaan inten- 
siewe opleiding in tweërlei opsig — 
militêre cn politieke opleiding. In alle 
opsigte het eenhede saam met die 
manlike vegters opgetree. Maar dit 
was veral op die terrein van die ,,po- 
litieke” dat die waarde van die vroue 
geblyk het. Hier het hulle die propa- 
gandawerk gedoen — die ,,politieke 
opvoeding” van die massas wat ge- 
mobiliseer moes word, wat geleer 


moes word waarom daar geveg word, 
waarom hulle moes aansluit en self 
veg, wat die uiteindelike oogmerke 
van die vegtendes was. (Want die 
massas was salig onbewus van die 
vreemde roeringe wat die andersinds 
vreedsame wêreld kom omkrap het.) 
Opruiingswerk was dus die groot 
taak. 

Die voordeel van vroue-arbeid in 
hierdie veld word so gestel. Hulle het 
makliker toegang tot ander vroue, en 
hulle voorbeeld beteken afbraak van 
ou gevestigde idees omtrent die rol 
van die vrou. Ook is die voorbeeld 
van die vrou van betekenis en 'n sti- 
mulus vir die manne wat deur die- 
selfde gedagtes van bevryding, ver- 
andering en rewolusie gedra word. 

Origens tree hulle op die bekende ter- 
reine op — die noodhulpdienste, 
maatskaplike dienste, wat veral be- 
teken om diegene wat familie in die 
stryd verloor, moed in te praat dat 
hulle nie tou opgooi nie. Voorts sorg 
hulle dat diegene wat die landbou- 
produksie behartig, vlytiger werk en 
beter voorsiening vir die stryders 
maak. Hulle organiseer ook beter ver- 
keersverbindinge vir kos en militêre 
voorrade. 

Hulle werf voortdurend andere om 
hulle huise en families te verlaat, op- 
leiding te ondergaan as soldate, ver- 
pleegsters, instrukteurs ensovoorts. 
Op hierdie wyse kry die organisasie 
in alle opsigte momentum in sy groot 
bevrydingsstryd, en speel die vrou, 
ten volle geëmansipeerd, 'n sleutelrol 

JESUS CHRISTUS —'N VOORSTAANDER VAN GEWELD? 


Die vyande van die blanke in suider- 
Afrika het sonderlinge bond genote by- 
gekry. Hierdie merkwaardige bond- 
genote kom uit die kring van sommige 
kerke wat die roeping om die evan- 
gelie te verkondig, verruil het vir 'n 
roeping om rewolusie deur geweld- 
pleging te proklameer. 


DS. J. P. NAUDE 


Hierdie kerke spoor die wêreld aan 
om suider-Afrika se politieke, sosiale 
en godsdienstige lewe deur middel van 
gewelddadige rewolusie om ver te gooi 
— want sê die kerke — die politieke, 
sosiale en godsdienstige stelsels in sui- 
der-Afrika is mensonterende stelsels. 


Politieke stelsels 


Hulle skilder die politieke stelsels 
van die blankes as 'n patroon van on- 
derdrukking wat meedoënloos deur mi- 
litêre- en polisiekontrole afgedwing 
word. 

Sosiale strukture 


Die heersende sosiale struktuur is 
duiwels omdat die blanke as soge- 
naamde ,,kolonis” die inheemse nie- 
blankes teruggedruk het op 14% van 
die oppervlakte van suider-Afrika om 
hulle sê van hulle vaderland en mens- 
waardigheid te beroof. Dit beteken 
dat 20 miljoen nie-blankes in suider- 
Afrika op 140, oppervlakte saam- 
gedruk is en dat 86%, van die grond 
in die hande van 5 miljoen blan- 
kes is. Om hierdie onhoudbare si 
tuasie te handhaaf is die 
onderdrukkingsisteem van apartheid 
ontwikkel en hierdie sisteem moet 
met geweld omvergewerp word. 


Godsdienstige lewe 


Die godsdienstige lewe moet om- 
vergewerp word want die blanke kerke 
gee aan bogenoemde wanpraktyke hul 
goedkeuring. Die blanke kerke in sui- 
der-Afrika is niks anders nie as in- 
strumente om die nie-blanke te ont- 
Ger. 

Die ontnugterendste klank in hierdie 
valse evangelie van die kerke, is hulle 
pleidooi dat hierdie gewelddadige re- 
wolusie op die Woord van God ge- 
grond is. Hulle pleidooi sou christelik 
wees, want Jesus van Nazareth sou 
met sy leer en lewe vir die kerk die 
voorbeeld gestel het hoedat die wê- 
reld deur geweldpleging verander kan 
word. 

Onderdrukte Jood 


Jesus sou 'n arm, onderdrukte Jood 
uit Galilea wees wat die blanke, wes- 
terse onderdrukking en ontering deur 
die Romeine ervaar het. As kind van 
Galilea het Ty die verbete vryheids- 


beweging, die Zelotisme, leer ken en 
by hulle het Hy geleer dat die onder- 
drukte Joodse volk alleen deur ge- 
weld in ere herstel kan word. Daarom 
is Jesus se boodskap aan die wêreld 
'n boodskap van selfliefde, selfrespek 
en van selfverlossing uit mensonteren- 
de omstandighede deur middel van 
gewelddadige rewolusie. 

Jesus sou nie net gestalte gegee het 
aan die gedagte van verlossing deur 
rewolusie nie, maar Hy sou ook die 
program van rewolusie uitgewerk het. 


Program van rewolusie 


In die eerste plek het Hy stilswyend 
die vryheidsbeweging van sy tyd, die 
Zelotisme, goedgekeur. Een van sy 
dissipels Simon, sou `n lid van dié 
party wees. Van sy dissipels het 
swaarde gedra (Luk. 22:3) wat be- 
teken dat hy wapengeweld goedgekeur 
het. 

Tweedens oortree Hy doelbewus die 
godsdienstige wette. Teen die Sabbats- 
wette in loop Hy rond en pluk koring- 
are en genees siekes. 

Derdens spot Hy met die vaste ge- 
bruike van die maatskappy en leer Hy 
sy dissipels om hulle eie gang te gaan. 
In teenstelling met die erkende gebod 
,Eer jou vader en moeder . . . ” 
leer Hy: ,Wie sy vader en moeder 
nie haat nie, het My nie lief nie.” 

Op hierdie wyse sou Jesus die vlam 
van hoop en die dors na vryheid ge- 
stimuleer het om sê die onderdrukte 
Jode aan te spoor om deur bogenoem- 
de rewolusionêre program hulle eie 
vryheid en verlossing te bewerk het. 

Om hierdie rede word Jesus se 
kruisiging gewaardeer as Jesus se vol- 
gehoue betrokkenheid in die stryd van 
die onderdruktes teen hulle onder- 
drukkers. Sy opstanding leer tegelyk 
dat die strukture van die westerling 
nie oppermagtig is nie en dat dit deur 
geweldpleging oorwin kan word. 


Nuwe Evangelie 


Die nuwe evangelie van die kerke 
leer dat Jesus van Nazareth 'n ,,vry- 
heidsvegter” is. Hy is dié voorbeeld 
wat in sy woorde en optrede deur die 
nie-blankes van Afrika nageboots moet 
word. 

Wie is Jesus? 


Op hierdie vraag kan daar op grond 
van die Skrif op verskeie maniere die- 
selfde antwoord bereik word. Die kort- 
ste weg is miskien om te verneem 
hoedat die dissipel Johannes die doel 
van sy beskrywing van Jesus se leer 
en optrede sien. Hy stel dit so: ,Nog 
baie ander tekens het Jesus voor sy 
dissipels gedoen wat in hierdie boek 
nie bekrywe is nie; maar hierdie is 
beskrywe, dat julle kan glo dat Jesus 

die Christus is, die Seun van God: 
en dat julle deur te glo die lewe kan 
hé in sy Naam.” (Joh. 20:30,31). 


Die woordjie ,lewe” word in Joh. 
3:13 verder omskrywe as ,,ewige lewe”. 


Seun van God 


Jesus se koms na die wêreld het 
dus ten nouste te make met die ge- 
loof dat Hy die Seun van God is. S6 
het Petrus bely en op daardie belyde- 
nis, sê Jesus, sal Hy sy gemeente bou. 
Rondom hierdie belydenis word die 
mense versamel wat vir die ewige lewe 
bestem is. Die doop van Jesus 1ê hier 
nog verder klem op, want by sy doop 
kondig die Vader aan: ,Dit is my 
geliefde Seun . . 

Jesus self het sy Seunskap bewaar 
van valse interpretasies. Die geskie- 
denis van die versoeking in die woe- 
styn leer tog duidelik dat Jesus hier- 
die Seunskap van God vrywaar teen 
'n interpretasie wat leer dat die Seun 
gekom het om uitsluitlik honger men- 
se brood te gee en om wêreldse ko- 
ningskappe te verower. Teenoor so 
'n interpretasie staan sy oordeel: Gee 
pad agter My, Satan! 


Jesus se leer en optrede wentel 
om die geloof dat Hy die Seun van 
die lewende God is en om die belofte 
dat elkeen wat sê glo, die ewige lewe 
sal hé. Dit gaan om die gansandere 
koninkryk van God wat naby ons wé- 
reld gekom het. 


Rewolusie van die hart 


Daarom is sy boodskap wel rewo- 
lusionêr. Hoor wat sê Hy: ,As iemand 
nie weer gebore word nie, sal hy die 
koninkryk van God nie sien nie.” Dit 
gaan nie om rewolusie deur geweld- 
pleging teen bestaande stelsels nie. 
Dit gaan om die rewolusie van die 
hart van die mens — om daardie 
rewolusie wat 'n vyand van God tot 
'n kind van God verander. Dit gaan 
om daardie rewolusie wat Paulus op 
pad na Damaskus ervaar het. Dit gaan 
om daardie rewolusie wat Johannes, 
wat vuur en swawel op die Samaritane 
wou laat neerkom, sê verander het 
dat hy na die hemelvaart van Jesus 
juis aan hulle die evangelie van vrede 
verkondig. Hy, wat eers as ,,Seun 
van die donder” bekend gestaan het, 
het deur hierdie rewolusie van die 
hart die ,,apostel van die liefde” ge- 
word. 


Opdrag aan die kerk 


Uit hierdie enkele gegewens is dit 
duidelik dat dit nie die plig van die 
kerk is deur eiesinnige uitleg van 
die Bybel te verkondig dat Jesus 'n 

UIT RINGE EN GEMEENTES 
RING VAN TRICHARDTSFONTEIN 


In die Ring van 'Trichardtsfontein 
gaan dit die afgelope tyd baie beter 
wat die predikantetal betref. Nadat 
daar op 'n stadium slegs twee predi- 
kante was om die uitgestrekte gebied 
vanaf Pongola tot by Eendracht te 
bedien, het die toestand nou so ver- 
ander die afgelope twee jaar dat slegs 
een gemeente t.w. Trichardtsfontein, 
van die twaalf vakant is. Die verwag- 
ting is egter dat ook hierdie standplaas 
met die beroepbaarstelling van die 
proponente gevul sal word. Dit is ook 
dringend noodsaaklik dat die gemeente 
'n predikant sal bekom, aangesien daar 
in sy midde 'n nuwe gemeente by die 
Kriel Kragsentrale aan die ontstaan is. 
Hierdie kragsentrale, so word daar 
gesê, sal die grootste van sy soort in 
die Republiek en ter wêreld wees. 
Aangesien die gesinne nou vinnig 
hulle intrek in die nuwe woongebied 
neem, is dit noodsaaklik dat hulle on- 
middellik kerklik bearbei sal word. 
Ringsvergadering van 1974 


Die vergadering van die Ring van 
Trichardtsfontein het vanjaar plaasge- 


vind te Pongola. Dit was 'n historiese 
gebeurtenis aangesien dit die eerste 
keer is dat die Ringsvergadering daar 
sitting geneem het. Voordat daar iets 
aangaande die Ringsvergadering berig 
word, eers 'n een en ander oor die 
gemeente van Pongola. 

Gemeente Pongola 


Gedurende 1951 was daar net vier 
huisgesinne in die gemeente wat toe 
as 'n wyk van die gemeente Piet Retief 
bearbei is. Eredienste en nagmaals- 
vieringe is op Piet Retief bygewoon. 
Broeder J. C. L. du Preez het as ouder- 
ling diens gedoen en broeder J. A. 
Willemse as diaken vir die wyk Pon- 
gola. Met die toekenning van persele 
in Pongola het die lidmatetal vinnig 
toegeneem, sodat dit nodig geword 
het om vanaf 1952 buitedienste in die 
wyk Pongola te hou. 


Aanvanklik is daar gebruik gemaak 
van 'n saal wat bekend gestaan het as 
die Hostelsaal en later is die Nothling- 
saal vir eredienste en nagmaalsvieringe 
gebruik. Al drie die susterskerke het 

van hierdie saal gebruik gemaak vir 
die hou van eredienste. Gedurende 
1951 het lede van die plaaslike polisie 
'n luislang wat 35 meter lank was ge- 
vang en besluit om dit aan die inwo- 
ners te toon. Die slang is in 'n goi- 
ingsak geplaas en vir veilige bewaring 
in die saal agter geslote deure geberg. 
Toe die oomblik aanbreek dat die slang 
vir besigtiging vrygestel moes word, 
was hy skoonveld. Daar is spoedig 
vasgestel dat die slang sy intrek onder 
die vloer geneem het en nie daaruit 
gehaal kan word nie. Hierdie luislang 
was vir 'n lang tyd 'n gereëlde luiste- 
raar en getroue kerkganger. Nadat hy 
ses maande in die veilige woonplek 
vertroef het, het hy die saal verlaat 
tydens 'n vergadering van die Bond 
van Dienaresse. Dit is ongelukkig nie 
bekend of die vergadering enduit ge- 
gaan het nie. 

Gedurende hierdie jare moes die 
orreliste altyd 'n helper byderhand ge- 
had het om die pomp van die handorrel 
te hanteer. 

Die lidmatetal het steeds vermeerder 
en in 1955 het Pongola met 'n lidmate- 
tal van 32 van Piet Retief afgestig. 
Die twee gemeentes het toe gekom- 
bineer. 

Hierdie kombinasie is later verbreek 
toe Pongola in 1962 in kombinasie met 
Newcastle en Vryheid gegaan het. Die 
gemeente het dadelik besluit om 'n eie 
kerkgebou op te rig. Op 14 September 
1963 is die kerk ingewy. Die kerk was 
reeds met sy inwyding ten volle betaal. 

Na verloop van 'n kort tydperk is 
die kombinasie weer eens verbreek en 
het die gemeente 'n nuwe kombinasie- 
ooreenkoms met Piet Retief en Ams- 
terdam aangegaan. Hierdie kombinasie 
bestaan tot op die huidige stadium. 

Volgens die jongste sensus is daar 
nou 65 belydende lidmate binne die 
grense van die gemeente. Die lidmate 
is egter oor 'n groot gebied versprel 
nl. vanaf Kosibaai in die Noorde, tot 
by Marcopollo, suid van Mkuzi in die 
Suide, Nongoma in Kwa-Zulu asook 'n 
gedeelte van Swaziland en halfpad tus- 
sen Pongola en Piet Retief. 

Sedert sy bestaan is die gemeente 
deur die volgende leraars bedien nl. 
Di. P. W. A. Bierman, J. A. Don, R. P. 
Botha, dr. A. J. G. Dreyer, ds. M. J. 
Redelinghuis en die huidige leraar ds. 
J. H. Breytenbach. 


Ringsvergadering 1974 


Dit was vir die gemeente van Pon- 
gola vanjaar 'n groot gebeurtenis toe 
die jaarlikse Ringsvergadering in sy 
kerkgebou gehou is. Die gemeente is 
nie te klein en van te min belang geag 
om so 'n belangrike vergadering te 
ontvang nie. 

Al die afgevaardigdes het in die plaas- 
like hotel tuisgegaan en daar het 'n 
aangename en gesellige stemming ge- 

UIT RINGE EN GEMEENTES 


C] Van vorige bladsy 


heers. Die vergadering het in die kerk- 
gebou plaasgevind en die paar lede 
van die N.H.S.V. het gereeld gesorg 
dat die eetgoed baie en lekker is. On- 
der die doringbome is bokseile gespan 
sodat elkeen sy verversings weg van 
die bloedige son kon geniet. Veral 
tydens hierdie pouses het die humor 
en pittige sêgoed hoogty gevier. Die 
aangename stemming wat geheers het 
onder die afgevaardiges het ook seker- 
lik daartoe bygedra dat die besprekinge 
op so 'n hoëvlak gevoer kon word. 


Op die vergadering is die nuwe 
Ringskommissie soos volg saamgestel: 
Ds. J. D. H. Smit (voorsitter), ds. J. 
H. Breytenbach (onder-voorsitter), ds. 
S. P. Pretorius (skriba), ds. A. M. 
Swanepoel (vise-skriba). 


Hierdie kommissie onder die bekwa- 
me leiding van ds. J. D. H. Smit het 
'n groot taak om toe te sien dat die 
visitasievergaderings gereëld plaasvind. 
Die afstande wat afgelê moet word is 
groot en verg dus groot opoffering. 


Ds. S. P. Pretorius 


BLOEMHOF 


OUD. WYNAND JOHANNES 
LODEWIKUS OPPERMAN 


Hy was 'n steunpilaar vir die wat 
saam met hom kon liefhê en saam met 
hom gedien het. 


Hierdie so wyd bekende en beminde 
figuur is op Donderdag 12 September 
1974 op 68 jarige ouderdom oorlede. 
Lyding van 'n siekbed is hom gespaar. 
Hy en sy eggenote het slegs twee dae 
in hulle nuwe tuiste op die dorp ge- 
woon nadat hy die plaas verkoop het 
waar hy as jong seun 59 jaar gelede 
saam met sy ouers gaan woon het. 

Ouderling Wynand Opperman is op 
30 Desember 1905 op die plaas Kaf- 
ferfontein in Potchefstroom distrik ge- 
bore. Hy was die negende van twaalf 
kinders waarvan nog slegs een suster 
lewe. Op negejarige ouderdom het hy 
saam met sy ouers na die plaas Pal- 
mietfontein in die distrik Bloemhof 
verhuis. Op hierdie plaas het hy sy 
skoolopleiding tot St. 7 deurloop en 
op dieselfde plaas gewoon tot 2 dae 
voor sy dood. 


Oom Wynand (soos hy algemeen 
bekend was) is op 2 Augustus 1930 
getroud met Martha Alletha Sophia 
van Wyk. Hulle was 19 jaar getroud 
toe sy in 1950 oorlede is. Uit hierdie 
huwelik is 12 kinders gebore waarvan 
7 nog lewe. Vir 4 jaar was hy wewe- 

naar en het hy hierdie groot gesin 
alleen versorg. 


Daarna is hy op 9 Mei 1954 weer 
getroud met Hendrina Cecilia Welge- 
moed. Hulle was vir 20 jaar en 3 
maande saam gespaar. Sy was 'n 
weduwee met 5 kinders wat almal nog 
leef. Uit beide huwelike leef dus nog 
12 kinders. Pragtig was die eensge- 
sindheid van hierdie groot familiekring. 
Oom Wynand was vir almal eenders 
en nooit het iemand die woord ,,stief” 
uit sy mond gehoor nie. 


Vroeg in sy lewe het hy sy kerk 
begin dien. In 1931 is hy as diaken 
gekies. Hierdie amp het hy beklee tot 
1940. Onderwyl is hy in 1934 as skri- 
ba/kassier vir die gemeente Bloemhof 
verkies. Hierdie administratiewe amp 
het hy met groot onderskeiding beklee 
vir 32 jaar tot 1966. In 1940 is hy as 
ouderling verkies, 'n amp wat hy met 
groot waardigheid beklee het tot met 
sy dood. Vir meer as 43 jaar het ou- 
derling Opperman ononderbroke sy 
kerk gedien in die ampte hierbo ge- 
noem. Hy het onder andere vir jare 
lank op die Ringskommissie gedien. 


In die openbare lewe het oom Wy- 
nand ewe eens sy volle gewig getrek. 
Vir baie jare was hy bv. voorsitter van 
beheerrade en skoolkomitees. 


Ouderling Opperman was nie 'n ge- 
leerde of ryk man nie; maar hy het 
wysheid besit. Hy het nooit haastig 
of eerste gepraat nie maar wanneer 
hy gepraat het was dit weldeurdag en 
kon almal luister. Hy was mens. Hy 

kon grappig terg maar was baie beslis 
wanneer hy standpunt ingeneem het. 
Vir sy kerk het hy alles feil gehad. Die 
kerk was nie iets ekstra in sy lewe 
nie, maar die belangrikste deel van sy 
lewe. 

In sy gemeente en omgewing word 
sy heengaan diep gevoel. Daarvan 
spreek ook die geweldige belangstel- 
ling op die begrafnis vir hierdie troue 
dienskneg en vriend. Die begrafnis- 
diens is gelei deur ds. J. H. H. Jacobs 
en ds. W. P. v.d. Merwe (onderskei- 
delik). Ouderling Opperman laat 'n 
pragtige erfenis na van 'n godvrugtige 
lewe. Ons prys nie die mens nie, maar 
dank God dat Hy vir sy kerk iemand 
gegee het soos ouderling Wynand 
Opperman. 

Ds. J. H. H. Jacobs 





HARTEBEESTPOORT 


PETRUS JOHANNES JANSE 
VAN RENSBURG 


Gebore 27 Februarie 1897 


Petrus Johannes van Rensburg of 
,Oudste van Rensburg”, soos hy ge- 
woonlik in familie- en vriendekringe ge- 
noem was, is in die Rustenburgse wê- 
reld gebore. Die familie Van Rensburg 





Wyle ouderling P. J. J. v. Rensburg. 


het daar 'n belangrike rol gespeel op 
kerklike en maatskaplike terreine. As 
klein seuntjie het hy deur die meule. 
van Anglo-Boere oorlog gegaan. Hy het 
deur Gods beskerming egter die aan- 

VROUERUBRIEK.... 


29. Gertruyd Sprakel en Johanna 
Christina Delits, eerste on tweede 
eggenote van ds. G. Croeser 


Gerhardus Croeser, gebore 1731, 
was 'n seun van ds. Theodorus Croe- 
ser, wat vanaf 1711 tot 1729 Her- 
vormde predikant van Groot-Schermer 
was, en van toe af tot 1748 van Sap- 
pemeer, in Nederland. Sy moeder was 
Sara Ryke. Sy grootvader, Jacob Hen- 
drik Croeser, was 'n geneesheer in die 
stadjie Grave, terwyl 'n oom van hom 
met dieselfde name as sy grootvader, 
'n beminde professor in die medisyne 
aan die Universiteit van Groningen 
was. 

Nadat hy sy teologiese studie aan 
die Universiteit van Groningen voltooi 
het, is hy in April 1753 deur die Klas- 
sis van Deventer as proponent in die 
Hervormde Kerk toegelaat. In die loop 
van daardie jaar het prop. Croeser hom 
vir diens in die Oos-Indiese Kerk be- 
skikbaar gestel, waarna hy op 8 Janu- 
arie 1754 deur die Klassis van Amster- 
dam vir een van die Kaapse gemeentes 
beroep en op 1 April as predikant ge- 
orden is. 


Kort na sy ordening het ds. Croeser 
in die huwelik getree met Gertruyd 
Sprakel, 'n dogter van 'n Amsterdamse 
tabakhandelaar. Die jeugdige egpaar 
het op 17 September van dieselfde 
jaar in Kaapstad aangekom waar ds. 
Croeser deur die Politieke Raad as 
tweede predikant van die moeder- 
gemeente aangestel is. Op 7 Oktober 
is hy aan die kerkraad voorgestel waar- 
na hy sy werk aanvaar het. 


Oor die lewe en werk van die Croe- 
ser-egpaar in Kaapstad weet ons feit- 
lik niks nie. Boonop was ds. Croeser 
skaars 'n jaar in sy eerste gemeente 
werksaam, toe hy en ds. Voltelen van 
die Swartland-gemeente (Malmesbury) 
met die goedkeuring van die Politieke 
Raad en die twee betrokke kerkrade 
onderling ooreengekom het om stand- 
plase te ruil. 


Op 9 November 1755 het ds. Croeser 
Sy intreepreek in die Swartland-ge- 
meente gehou. In sy tweede en laaste 
gemeente sou hy meer as veertien jaar 
werksaam wees. 


Die vestiging van die Croeser-gesin 
in hul plattelandse gemeente het saam- 
geval met 'n baie donker tydperk in 
die geskiedenis van die Kaapse volks- 
planting. 'n Gevreesde pokke-epidemie 
het destyds die land geteister. Toe 
hierdie plaag in die begin van 1756 sy 

Kaart van die kerkplek waar die kerkgebou en pastorie van die Zwartland (Mal- 
mesbury)-gemeente tot stand gekom het. Daarop word, onder andere, die volgende 
aangetoon: Die ligging van die kerkgebou (middel), die pastorie met sy tuin en 
saailande (middel links), die kerkerwe, nuwe erwe wat te koop aangebied sou 


word, die ,,Diepe Rivier” 


wurggreep op die Kolonie begin los- 
laat het, het die Kaapse Goewerneur 
bepaal dat 6 April van daardie jaar as 
'n dankdag in al die Kaapse gemeentes 
gevier moes word. Op 6 April 1752 
was daar in Kaapland 'n landswye 
herdenking van die aankoms van Jan 
van Riebeeck 'n eeu vantevore en die 


bepaling van 6 April 1756 as 'n dank- 


en die ,,Groote Weg". 


dag het aan dié belangrike dag in die 
bestaan van 'n blanke volksplanting 
aan die Suidpunt van Afrika 'n by- 
komende betekenis gegee. Op ge- 
noemde datum het ds. Croeser voor- 
gegaan in 'n dankdiens in die Swart- 
landse kerkgebou, nadat hy reeds 


] Blaai om 

Ons het vorige keer baie kortliks 
die aandag gegee aan die begrip 
heiliging. Hierdie begrip word ook 
soms weergegee met: heiligmaking. 
Dit is miskien veral op grond van 
die klankwaarde van lg. woord, dat 
daar enkele misverstande rondom 
hierdie begrip bestaan. Heiligmaking 
sou in ons Afrikaans kan te kenne gee 
dat daar dus 'n proses is waardeur 
ons heilig gemaak moet word of dus 
self heiliger kan word. Dit word ook 
dikwels so voorgestel dat heiligmaking 
die proses is waarlangs 'n mens in jou 
geloofslewe groei tot steeds groter 
heiligheid. Vorige keer het ons kortliks 
daarop gewys dat hierdie opvatting nie 
uit die begrip heiliging uit die Nuwe 
Testament verdedigbaar is nie. Die 
heiliging is die werk van God wat Hy 
aan die kerk verrig het deur Jesus 


KAN EK HEILIGER WORD? 


Christus en voortgaande verrig deur 
die Heilige Gees. Hierdie heiliging be- 
teken basies die afsondering uit die 
sonde, afsondering vir God en sy diens 
en raak dus so die hele lewe van die 





DS. P. A. GEYSER 


mens. Maar dit moet goed gesien 
word: dit is die werk van God in 
Christus Jesus. Die Heilige Gees sit 
hierdie werk voort in die sin dat Hy 
ons deel laat kry aan die werk van 
Christus omdat die Heilige Gees die 
geloof in ons werk. So maak Hy tot 
ons eiendom wat ons in Christus reeds 
eintlik besit (vgl. Doopformulier). 
Daar kan tog baie duidelik nie van 


Christus se werk so gepraat word dat 
dit vir sommige goed is en vir ander 
beter en vir ander die beste nie. Sy 
werk is volmaak vir almal. Ons is in 
Hom geheilig. Dus kan daar nie sprake 
wees dat sommige van ons heiliger 
is as ander nie, want daarmee sê ons 
nie iets oor onsself nie, maar oor sy 
werk. 

Kom ons kyk na 'n paar van die af- 
wykende voorstellinge rondom hierdie 
begrip van naderby: 


(a) Daar is die voorstelling van indi- 
widualistiese en moralistiese self- 
heiliging. Daarmee word bedoel 
dat elkeen hierdie heiligmaking 
vir homself moet verkry en dan 

weke vantevore die dankdag van die 
kansel bekend gemaak en die gemeen- 
te vermaan het om die dankfees in die 
regte gesindheid te vier. 

Omstreeks 1759 het die kerkraad 
besluit dat die terrein rondom die kerk- 
gebou in die vervolg as 'n kerkhof 
gebruik kon word. Mev. Gertruyd 
Croeser, van wie ons weinig weet en 
wat in 1761 oorlede is, is in die nuwe 
kerkhof begrawe. 

Uit die huwelik van ds. Croeser met 
Gertruyd Sprakel, is een kind, Theo- 
dorus Pieter, in Kaapstad gebore en 
daar op 23 Februarie 1755 gedoop. 
Hierdie kind het nie die volwasse leef- 
tyd bereik nie en wanneer en waar hy 
oorlede is, is nie seker nie. 

Op 31 Januarie 1762 is ds. Croeser 
hertroud met die weduwee Johanna 
Christina Keeve. Sy was die sewende 
kind van Jan Frederik Delits (of De- 
litz), oorspronklik Johann Friederich 
Delitzsch, van Brandenburg, wat as 
korporaal na Suid-Afrika gekom het 
en mettertyd sersant en luitenant van 
die burgerkavallerie was, voordat hy 
lid van die Weeskamer en Burgerraad 
geword het. Haar moeder was Elisa- 
beth Pretorius, met wie haar vader op 
28 Oktober 1714 hertroud is. Johanna 
Christina Delits is op 17 Junie 
1725 gedoop en op 27 Augustus 1747 
getroud met Wilhelmus Nusser. Vyf 
kinders is uit dié huwelik gebore. Op 
10 April 1757 is sy as weduwee her- 
troud met die wewenaar, Hermanus 
Keeve, destyds opperchirurgyn in diens 
van die H.O.I.K. en uit hierdie tweede 
huwelik is drie kinders gebore. Met die 
afsterwe van dr. Keeve in 1760 het sy 
vir die tweede keer weduwee geword 


en het op daardie stadium 'n groot ge- 
sin onder haar sorg gehad. 

Johanna Christina Delits moes van- 
weë haar karaktereienskappe of aan- 
valligheid, of albei, 'n besondere vrou 
gewees het wat na haar huwelik met 
Nusser, die aandag van 'n Kaapstadse 
geneesheer getrek het, haar plek as 
vrou en moeder dêêr volgestaan het, 
toe onder die aandag van 'n platte- 
landse predikant gekom het en vanaf 
1762 as predikantsvrou 'n plek kon 
inneem in die lewe en werk van ds. 
Croeser. 

Tussen die jare 1763 en 1766 het sy 
aan ds. Croeser drie kinders geskenk: 
Theodora Petronella Elizabeth, Theo- 
dorus Jacobus Pieter en Gerhardus 
Johannes Hendricus. Terwyl Johanna 
Christina Delits die stammoeder van 
'n groot aantal nakomelinge geword 
het, het haar huwelik met ds. Croeser 
tot gevolg gehad dat hy die stamvader 
van die Croeser-familie in Suid-Afrika 
geword het. In die dertigerjare van 
hierdie eeu het afstammelinge van ds. 
Croeser nog steeds in Malmesbury 
gewoon. 

In die loop van die sestigerjare het 
die gesondheid van ds. Croeser begin 
verswak met die gevolg dat hy vir 
geruime tyd sy ampspligte in die uit- 
gestrekte plattelandse gemeente nie 
meer na behore kon vervul nie. Op 2 
Oktober 1768 het hy vir die laaste keer 
as voorsitter van die kerkraadsver- 
gadering opgetree en na 'n ,,zukke- 
lende ziekte” wat twee jaar geduur 
het, is hy op 25 Maart 1770 oorlede. 
Hy is in die kerkgebou onder die stoel 
van die voorsinger, reg voor die preek- 
stoel begrawe. 

Na die dood van ds. Croeser het sy 
weduwee vir die vierde keer in die 

huwelik getree. Op 23 Junie 1771 is sy 
in die Swartland-gemeente hertroud 
met Johan Joachim Sweedberg, af- 
komstig van Falum in Swede. Die 
afleiding kan gemaak word dat die eg- 
paar en die kinders uit die vorige drie 
huwelike, hulle na die huwelik in Kaap- 
stad gaan vestig het. Wat die lotge- 
valle van die eerstydse mev. Croeser 
in Kaapstad was, is onbekend. Sy is 
blykbaar in die loop van die eerste 
helfte van die sewentigerjare oorlede 
aangesien ds. J. P. Serrurier en die 
kerkraad van die Hervormde gemeente 
Kaapstad in 1774 die belange van die 
drie weeskinders uit die huwelik van 
ds. Croeser en Johanna Christina De- 
lits moes behartig. Hieruit blyk ook 
dat die kind uit die eerste huwelik van 
ds. Croeser op daardie stadium reeds 
oorlede was. Op grond van die feit dat 
die eerste kind uit die tweede huwelik 
van ds. Croeser die naam van haar 
ouer broer in sy vroulike vorm ontvang 
het en in Augustus 1763 gedoop is, 
kan die afleiding gemaak word dat 
Theodorus Pieter Croeser reeds voor 
Augustus 1763 oorlede is. 

Theodora Petronella Elisabeth Croe- 
ser is op 10 April 1785 getroud met 
Jacob Singeur, van Stockholm en op 
2 Augustus 1818 hertroud met Johann 
Georg Valentin, van Frankfurt an der 
Main. Die derde kind uit die tweede 
huwelik, Gerhardus Johannes Hen- 
dricus Croeser, 'n burger van Stellen- 
bosch, was vir die eerste keer getroud 
met Elsie Catharina Myburg en daarna, 
op 25 Februarie 1799 met Johanna 
Jacoba Geere, en uit dié twee huwe- 
like is vanaf Desember 1787 tot De- 
sember 1799 ses kinders gebore, waar- 
deur die Croeser-geslag in Suid-Afrika 
voortgeplant is. ] 








KAN EK HEILIGER 
WORD? 

ook volgens norme van menslike 
vroomheid of verdienste of deug- 
de. M.a.w. ek moet self probeer 
om deur selfverbetering die heilig- 
making in my lewe te voltrek. 
Hierdie dwaling bring ons dikwels 
by die Farisese selfverheffing en 
selfafsondering van die vromes 
weg van die onheilige res. Die 
Skrif leer die heiliging van die ge- 
meente as genadewerk van God. 
Die heiliging wat Christus vir ons 
volbring het kan in dankbaarheid 
en geloof aanvaar word as die 
grond en vaste fondament vir die 
heiliging van ons lewe deur die 
Heilige Gees. 


(b) Uit die voorafgaande is een van 
die vanselfsprekende uitloopsels 
dat daar dus grade van heiligheid 
sou wees: heilig of nog nie heilig 
nie; meer of minder heilig. Daar- 
teenoor ken die Nuwe Testament 
geen grade van heiligheid nie. 
Want die heiligheid van die chris- 
ten is die heiligheid van die kerk 
en dit is nie gegrond op enigiets 
mensliks nie (soos groter deugdes 
of intenser geestelike belewenis- 
se); alle relatiwiteit of grade is 
hier uitgesluit omdat dit God se 
werk is. Die gelowiges is heiliges 
omdat hulle deur God geheilig is. 
Dat daar geen grade van heiligheid 
is nie, blyk ook al daaruit dat die 
Nuwe Testament alle gelowiges 
heiliges noem, omdat hulle almal 
die Heilige Gees ontvang het (dit 
blyk daaruit dat hulle almal glo). 


(c) Die opvatting van grade van hei- 
ligheid skakel weer in 'n ander 
dwaling, naamlik die perfeksio- 
nisme. Dit is die opvatting dat 
enkele heiliges die volkome heilig- 
heid besit of in ieder geval dat dit 
wel 'n moontlikheid is om hierdie 
toestand van perfektheid te bereik. 
Mens kan dus volmaak heilig 
word as vrug op jou geestelike 
inspanning en menslike vroomheid 
en heiligheidsoefening. Die Nuwe 
Testament bevat geen spoor van 
verering van heiliges, 6f dat die 
volkome heiligheid 6f volmaakt- 
heid in hierdie lewe bereik kan 
word nie. Die ,,heiliges” in die ge- 
meentes word ook telkens bestraf 
oor hul gebrek aan volmaaktheid. 
Hulle is heiliges deur God se ge- 
nade en hul heiliging moet daag- 
liks deur die Heilige Gees ver- 
werklik en voleindig word in hul 
lewens. 


(d) Dit is egter noodsaaklik om ook 
teenoor bogenoemde afwykinge 
die dwaling van die sg. geloofs- 
dguietisme ook af te wys. Dit is 
die opvatting dat omdat God deur 
die offer van Christus die heiliging 
van die gemeente en van die gelo- 
wiges volbring het en omdat God 
hierdie volbragte heiliging ook deur 
die Heilige Gees vir die gelowiges 
verwerklik en voleindig — daar 
nou vir ons niks meer oorbly om 
te doen nie as om passief en met 
gevoude hande op die heerlike vol- 
einding te wag nie. M.a.w. God 
het mos alles gedoen — ons kan 
dit aanneem sonder dat dit van 
ons enige beweging of aktiwiteit 
vra. Dit is seker net so 'n dwaling 
as die ander hierbo genoem. Want 
hierdie heiliging wat aan die ge- 
lowiges geskied beteken juis die 
grootste aktiwiteit. Ons is deur 
God afgesonder (geheilig) nie 
alleen vir die heerlikheid nie, maar 
ook vir die diens van Hom wat 
ons so afgesonder het. Die Heilige 
Gees wat die heiliging in die lewe 
verwerklik, werk die geloof, die 
gehoorsaamheid en die dankbaar- 
heid tot lof van God. Die Heilige 
Gees is in hierdie aangeleentheid 
lewend aanwesig en aktief soos 
'n dinamiese krag. Hy wil ons ge- 
hoorsaam maak aan dit waartoe 
ons geheilig is — en ons is ge- 
heilig om die eiendom van God te 
wees en is so afgesonder om te 
leef tot die heerlikheid van sy 
Naam. Die doen van die gelowige 
is sy geloof, gehoorsaamheid en 
dankbaarheid vir die goddelike 
genadewerk van die heiliging. Hier- 
die diens dra dus nie die stempel 
van verdienstelike werk of werk- 
heiligheid nie, maar dit is die 
vrugte van die Gees wat spontaan 
groei in die gemeente van geheilig- 
des, vol. Gal. 5:22, Rom. 6:22. 





AANDAG 
PROSTAATKLIERLYERS 


'n Nuwe geneesmiddel vir die 
prostaatklier vinnige verligting en 
langduria ook vir alle nier en 
blaas kwale en ook vir aambeie. 


Slegs R3,35 k.m.b. geen k.b.a. 
bestellings. 


TJEK MET KOMMISSIE 10c. 
Regstreeks van Mev. R. Muller, 
Pk. Krugerspos, 
Lydenburg. 

slag van barbarisme, onder 'n beska- 
wingskleed, oorleef. 


In die uiters moeilike omstandighede 
van die na-oorlogse periode het hy 
opgegroei. In 'n kerklike huisgesin is 
daar by hom grondslae gelê waarop 
hy voortreflik voortgebou het. Geloofs- 
volhardig wat sy vrugte gedra het, was 
'n wonderlike genadegawe aan Oudste 
Van Rensburg. In voorspoed of teen- 
spoed, in vreugde of rou, het daardie 
egte vriendelike glimlag nooit van sy 
gesig gewyk nie. Geen godsdienstige 
dwepery was by hom te vinde nie, 
maar egte godsvrug. Hy was so spon- 
taan-natuurlik in sy kerklikheid en 
godsdienstigheid. Geen wonder dat hy 
vir baie jare as diaken en ouderling in 
Rustenburg en Hartebeespoort gedien 
het nie. In sy huis was hy die geliefde 
vader en eggenoot. Bemind was Oudste 
in familie, vriende- en gemeentelike- 
kring. 

Wat sy boerdery en daelikse werk 
betref was hy gesteun deur 'n uiters 
bekwame lewensgesellin. Geen won- 
der dat hy, waar hy onder die moei- 
likste omstandighede moes begin, tot 
hoë hoogtes uitgestyg het. By alles 
was hy altyd die beskeie en nederige 
mens vol van liefde en trou. 


Die rigsnoer van sy lewe was die 
geliefde gesang 125 vers 5: 


,Ons wil U nederig wy ons lewe.” 


LEES! 


Artikels wat die afgelope paar jaar 
in ses verskillende tydskrifte verskyn 
het, word nou deur die skrywer in een 
boek gepubliseer: Fotobeeld met by- 
skrifte van 300 (driehonderd) monu- 
mente, standbeelde en gedenktekens 
langs die Pad van Suid-Afrika. 

Die boek sal gedurende Mei/Junie 
1975 verskyn en die prys sal R2,00 
(twee rand) wees. Die werklike druk- 
koste vir 'n bepaalde getal boeke sal 
ongeveer R6,00 (ses rand) wees. Die 
boek kan so goedkoop aangebied word 
omdat 'n paar instansies donasies vir 
die druk daarvan beskikbaar gestel het. 
Die skrywer ontvang nie vergoeding 
vir sy werk nie. 

Bestellings moet onderstaande adres 
voor of op 30 MAART 71975 bereik. 
Net die getal wat bestel word, sal ge- 
druk word. 


FOTOBEELDBOEK 


P/a dr. J. J. van Tonder, 
Beginstraat 5, 
KRUGERSDORP. 1740. 

C] Vervolg van vorige maand 
1. HEDENDAAGSE NOOD. 


Nie alleen die Skrif maar ook die 
nood van die tyd maak verdere opbou- 
ing, voortgesette kategese noodsaak- 
lik. Baie lidmate wat reeds belydenis 
gedoen het verstaan nie. Die inhoud 
van die blye evangelie is volkome 
vreemd vir hulle. Bybelse terminologië 
wat ons sondermeer in die prediking 
gebruik is vir baie lidmate slegs be- 
kend vanweë die voortdurende gebruik 
daarvan. Uit gesprekke met lidmate 
het dit duidelik geword dat algemene 
begrippe soos sonde, genade, heiliging 
en openbaring, se betekenis volkome 
onbekend is aan lidmate. Hierdie 
woorde kan vanweë hulle besondere 
inhoud, en diepte, nie met ander ver- 
vang word nie. Dieper, noukeuriger, 
verstaanbaarder verklaring daarvan 
sal daarom nodig wees. 


DR. M. J. BEUKES 








Dit is nie alleen kennis van sekere 
Bybelse begrippe wat by ons lidmate 
ontbreek nie, maar selfs die basiese 
verstaan van die Skrif. Waar algemene 
onkunde nie oorheersend is nie, is dit 
nie 'n evangeliese verstaan van die 
Skrif wat die botoon voer nie, maar 
steeds die gedagte van die moraal en 
die metodisme; die gedagte van reg- 
verdiging deur jou eie vroomheid en 
prestasies. Die geroep van die profeet 
Hosea geld vandag meer as ooit van 
te vore: ,,My volk gaan te gronde van- 
weë die gebrek aan kennis”, Kennis 
van die drie-enige God soos geopen- 
baar in die Skrif; Kennis van die reg- 
verdiging deur die geloof in Jesus 
Christus. 


Die gebrek aan kennis betref nie 
slegs die lidmaat se verstand nie maar 
sy hele lewe. Die doodsheid van die 
verstand lei tot die versaking van die 
hart en die hand, tot die geslotenheid 
van die mond en die oor, tot die oor 
aktiwiteit van treë op die weg van on- 
geregtigheid, maar trae gang op die 
pad van geregtigheid. Die gebrek aan 
Kennis se resultaat is oorvol gemeente 
registers maar leë kerke; 'n lang lys 
van passiewe toeskouers wat alleen 
nog net in beweging kom as hulle self 
iets kan ontvang. Hierdie passiewe 
toeskouerspel kan nie met allerlei 
kunsgrepe omskep word tot lewende 
dunamisme nie. Die gehoorsaamheid, 
die geloofslewe, volg en is uitvloeisel 
van die geloof. Werke sonder geloof 
is net so goed soos geloof sonder 
werke. Die waarheid is dat die een die 


ander nie kan en mag uitsluit nie. Die 
begin van die herstel is daarom nie 
by die dak nie maar by die fondament. 
Die geloof sal eers weer lewende 
werklikheid in die lewe moet word, die 
geloof wat alleen moontlik is vanuit 
die Woord, die verkondigde Woord. 


Die gebrek aan kennis, die verstaan 
van die Woord in sy diepste betekenis, 
lei al hoe meer daartoe dat die getal 
van hulle wat die dienswerk in die 
kerk moet verrig al hoe kleiner word. 
Al hoe minder verstaan die lidmate dat 
elkeen wat gelowige is besondere 


| dienswerk in die kerk en in die wêreld 


moet verrig. Dit nie omdat die mens 
van vandag se ywer minder is as in 
die verlede nie, maar omdat sy kennis 
aangaande die Woord, sy eie taak en 
roeping soos omskryf in die Woord, 
ontbreek. 


Die gebrek aan kennis het daartoe 
gelei dat baie van die kerk se lidmate 
vandag 'n oop skyf geword het vir 
sektariese aanvalle. Die leuen kan hulle 
nie onderskei van die waarheid nie en 
die waarheid nie stel teen teenoor die 
leuen nie. Hulle word soos die golwe 
van die see heen en weer geslinger 
deur elke wind van lering. Die vinger 
van beskuldiging kan na die lidmate 
self gewys word, maar in hierdie 
proses sal die kerk wat dikwels sy 
plig versaak het ook onder die hamer 
moet kom. Want dikwels het die kerk 
nagelaat om die heiliges toe te rus vir 
hulle dienswerk in die wêreld. Dit 
word soms nog gedoen, maar nie daar- 
mee aangehou tot almal gekom het 
tot die volheid en die eenheid van die 
geloof in Jesus Christus nie (verg. Ef. 
4:11 en 12). 


IV. HOE KAN VOORTGESETTE KA- 
TEGESE INGERIG WORD IN DIE 
GEMEENTE. 


Reg aan die begin moet gesê word 
dat allerlei wêreldse lokmiddels soos 
die stigting van ,,sosiale klubs”, koffie 
drinkery na die erediens, berg klim- 
mende jeugverenigings, skaatsende 
jongeliede byeenkomste en Spysene- 
rende susters nie een enkele sent sal 
kan bydra tot stigting en opbouing van 
die gemeente nie. Dit is nie die By- 
bels-aangewese weg nie. Die stelling 
dat die middele hier die doel sou reg- 
verdig gaan nie op nie. Die gedagte 
dat as jy 'n jongmens eers by die piek- 
niek kry jy hom later in die kerk sal 
kry is al deur en deur bewys as slegs 
'n sinsnede om bepaalde optredes te 
regverdig. lemand wat sg. gewen is 
d.m.v. hierdie lokmiddels se geloof is 

gewoonlik op sand gebou. Nog voor- 
dat die eerste storm op die horison 
verskyn het daardie geloof reeds tot 
'n val gekom. 


Uit die prinsipiële gedeelte het dit 
duidelik geblyk dat voortgesette kate- 
gese inbegrepe is in die huidige ver- 
kondigingsgestaltes van die kerk. Ons 
eerste taak sal daarom nie 'n soek 
wees na nuwe voortgesette katege- 
tiese gestaltes nie, maar die regte vorm 
en inhoudgewing van die bestaande 
gestaltes. Miskien is dit juis omdat 
hier in die verlede verwaarloos is, dat 
daar vandag naarstiglik gesoek word 
na allerlei ander gestaltes. 


Die kerk se verkondigingstaak met 
'n bepaalde lidmaat begin die dag as 
daardie lidmaat gedoop word. Op daar- 
die dag word die kind afgesonder as 
besondere voorwerp van kerklike ver- 
sorging. Die kind op daardie dag sig- 
baar ingevoeg in die gemeente word 
afgesonder as voorwerp van kerklike 
verkondiging en ouerlike opvoeding in 
Bybelse sin. 


Die ouer wat die kind voor doop 
gaan hou beloof hy sal die kind opvoed 
en onder opvoed word dan nie enige wil- 
lekeurige spel verstaan nie. Hy beloof 
dat hy die kind sal onderrig en laat 
onderrig in ,,hierdie leer”. Die leer wat 
die drie-enige God soos geopenbaar in 
die Bybel en soos nagesê deur die 
kerk se belydenisskrifte, tot inhoud 
het. Nie alleen Sondag vir Sondag in 
die prediking, maar ook voordat die 
doop bedien word sal die kerk die 
ouer moet onderrig in hierdie leer, hier 
in die besonder oor die inhoud van die 
doop. Op grond hiervan bepaal die 
Kerkwet: ,,Die kerkraad bepaal die tyd 
wanneer die name van die dopelinge 
by die skriba ingedien moet word en 
skep die geleentheid vir die plaaslike 
predikant en/of ouderlinge wat daar- 
toe benoem is deur die kerkraad om 
die ouers aangaande die betekenis van 
die heilige doop te onderrig.” (Kerk- 
wet Bep. hfst. VIII.) Hier mag nie vol- 
staan word deur die meedeling van 'n 
paar algemene opmerkings nie. Die 
volle heilsindikatief sal beklemtoon 
moet word terwyl die imperatief nie 
nagelaat word nie. Hier moet die ver- 
troosting wat deur die doop meege- 
bring word, gespreek word: maar hier 
word ook besondere geleentheid ge- 
bied om te vermaan veral waar in die 
verlede miskien doopbeloftes afgelê is, 
wat verwaarloos is. Die vertroosting 
en vermaning, die verkondiging van die 
si 

indikatief en die imperatief, sal moet 
geskied vanuit die Woord en daarin 
bestaan dat die betrokkenes hier in 
die volle waarheid onderrig word. 
Deur die doopkategese slegs te ge- 
bruik vir die inskryf van name in re- 
gisters en sentimenteel belaaide geluk- 
| wensings word 'n besondere geleent- 
heid vir voortgesette kategese ver- 
 waarloos. 
|.. Van die doop is die kerk met die 
| betrokkene op pad na die nagmaal. 
| Voordat hy daar uitkom sal hy die 
| voorwerp van al die kerk se verkon- 
` digingsgestaltes moet wees; die voor- 
werp van prediking, kategese en 
pastoraat. Al hierdie verkondigings- 
gestaltes kan met een gemeenskaplike 
definisie omskryf word nl. Verklaring 
van die Bybel m.b.t. die persoon, 
woord en werk van Jesus Christus. 
Die prediking is die amptelike ver- 
klaring van die Bybel aan die hele 
gemeente wat in erediens vergader is. 
Die prediking is nie evangelisasie nie, 
dit is nie bloot ,,Kerugma”, suiwer die 
aankondiging van die heil wat gekom 
het in Jesus Christus nie. Nee, pre- 
diking is ,,Kerugma'” en verklaring, 
aantoning van dit waarin die heil be- 


staan. Die prediking is ,,Kerugma” en 
leer. Die prediking bevat altyd 'n ,,di- 
daktiese” element, 'n element van 
voortgesette kategese. Dit wil die By- 
bel verklaar in sy volle omvang en in 
sy” volle diepte. Dit wil die betrokke 
saak of teks waarom dit gaan so nou- 
keurig leer dat daar vanuit die Bybel 
of die belydenisskrifte nie nog iets 
bygevoeg kan word nie. Die prediking 
wil altyd wees soos die van Christus 
aan die Emmausgangers: ,,Hy het begin 
van Moses en al die profete af en vir 
hulle uitgelê in al die Skrifte die dinge 
wat op Hom betrekking het.” (Lukas 
24:27.) Dit wil wees soos die van 
Paulus aan die Efesiërs: Die verkon- 
diging van die hele raad van God 
(Hand. 20:27). Dit wil nie volstaan by 
` die gee van melk rie, maar wil vaste 
SpySe wees. 

Omdat ,,Kerugma' en leer onlos- 
maaklik aan mekaar verbonde is, sal 
veral kategismusprediking, voortgeset- 
te kategese by uitnemendheid wees. 
Die bediening van slegs 12 keer per 
jaar sal dit nie kan wees nie. Dit sal 
eers die doel bereik dat as daarmee 
begin is, dit deurgeloop word tot die 
52ste Sondaaafdelino. Hiermee is ook 
indirek gesê dat 'n tekskeuse elke 
Sondag oor jou eie geliefde Skrifge- 

' deelte nie veel sal bydra tot voort- 
gesette kategese nie. Die prediking sal 
eers waarlik aan hierdie doel voldoen 

as elke deel en saak van die Skrif aan 
die orde kom, in die regte volgorde. 
Nie alleen die heils-indikatief maar ook 
imperatief moet grondig uitgelê word. 

Nie alleen die verklaring maar ook die 
toepassing moet dien as 'n dieper inlei 

in die waarheid van God. 


j 





Die voortgesette kategese wil nie 
beperk word tot Sondag asof die heil 
van Christus en die gehoorsaamheid 
aan Hom 'n eendaagse saak is nie. Dit 
wil ook vormend werk in die lewe van 
die mens daar waar die mens hom in 
die week by die huis bevind, dit wil 
bedien word in die konkrete situasie 
waarin die mens hom bevind, dit wil 
ook inbegrepe wees in die pastoraat. 
Veral word dit duidelik vanuit die eg 
pastorale woord ,,paraklesis” (ver- 
troosting of vermaning) se besondere 
diepte-inhoud in die Skrif. 


Alvorens ons 'n besondere omskry- 
wing gaan gee van voortgesette kate- 
gese in die pastoraat is dit nodig dat 
sekere negatief bestaande tendense 
m.b.t. die pastoraat afgewys word. 
Meer as enige ander verkondigingsge- 
stalte het die pastoraat vandag die 
spel geword van persoonlike predi- 
kante willekeur. Dit is geklee met 
vorme en inhoude volkome vreemd 
aan die Skrif. Vir sommige is dit bloot 
'n gesprek op die horisontale dimensie 
en 'n gesprek rondom die alledaagse. 
Vir ander is dit slegs 'n besondere 
geleentheid om persoonlike belangstel- 
ling te toon in die mens se hier en 
nou. Slegs 'n geleentheid om namens 
jouself en ander die betrokke lidmaat 
te bedank vir sy besondere dienswerk 
verrig in die gemeente of om hom ge- 
luk te wens met 'n besondere presta- 
sie behaal of 'n besondere geleentheid 
wat hy beleef het. Soms is daar tog 
meer erns. Die gemeentelid moet 
darem besef dit is die dominee wat 
huisbesoek kom doen het. Dit is daar- 
om goed as die laaste vyf minute 
bestee word aan Skriflesing en gebed. 
Vir ander is die pastoraat 'n ver- 
lengstuk van die Roomse inkwisisie, 
die geleentheid waar navraag gedoen 
word oor die betrokkene se kerklike 
meelewing, die voortreflike werke ge- 
prys word, die minder voortreflike 
beoordeel word en die wat nagelaat 
is veroordeel word tot in die fynste 
besonderhede. Hierdie werkswyse sou 
aangeprys kon word as die beoorde- 
ling en veroordeling plaasgevind het 
vanuit die Skrif — As die verkeerde 
met die Skrif afgewys word en die 
doen van wat nagelaat is, vanuit die 
Skrif aangetoon word. Dit gebeur egter 
nie altyd nie. Daar word aewoonlik 
volstaan met 'n paar algemene op- 
merkings en dan word verwag dat die 
lidmaat sondermeer gehoor moet gee, 
want dit is mos die dominee wat hier 
gepraat hot. 


Na die negatiewe kan ons nou oor- 
gaan tot die positiewe. Wat is pasto- 
raat, (huisbesoek)? Net soos die 
prediking is dit verkondiging van die 
Woord. Daar is tog verskil. Dit is ver- 
kondiging nie daar waar die hele ge- 
meente saamgekom het nie, maar ver- 


| 


kondiging aan die lidmaat 'in die 
konkrete situasie waarin hy hom be- 
vind. Verder word dit onderskei van 
die prediking deurdat dit plaasvind in 
die vorm van 'n gesprek. Net soos die 
prediking is die pastoraat ook meer 
as heilsaankondiging, dit is ook dieper 
inlei in die waarheid van die Skrif, dit 
is aankondiging en leer. Anders as die 
prediking is dit nie beperk tot een 
teksvers nie maar loop oor die hele 
waarheid van die Skrif en die bely- 
denisskrifte. Anders as die prediking 
bied dit die moontlikheid om herhaal 
te word, om daarmee weer van voora 
te begin as die betrokkene nie ver 
staan nie. Die gesprek moet daarom 
sodanig wees dat dit nie 'n monoloog 
sal bly nie. Twee vyande is dikwels 
die oorsaak van 'n mislukte pastorale 
gesprek nl. die tydsfaktor en die on- 
kunde van die lidmaat. Voordat daar 
ten volle ingedring en deurgedring is 
tot die volle diepte van die Skrif se 
waarheid moet die dominee vertrek, 
want die verwagting word steeds ge- 
koester dat hy elke jaar by elke lid- 
maat moet uitkom. Die ander vyand nl. 
die onkunde van die lidmaat m.b.t. die 
waarheid van die Skrif is dikwels die 
oorsaak dat die pastoraat maar weer 
'n ,,onemans hobby” bly. Na enkele 
minute loop die gesprek dikwels op ʼn 
gespanne stilte uit omdat die predikant 
vanweë die swye van die ander die 
gedagte toegedaan is dat die ander 
ten volle die waarheid ken en verdere 
gesprek nie meer nodig is nie. Ter 
uitskakeling van bg. tendense kan 
miskien aan die volgende oorweging 
geskenk word: Nie alleen uit die Kerk- 
wet, soos tans die geval, maar ook 
uit die gedagte van die lidmaat, word 
die gedagte uitgewis dat die predikant 
elke jaar bv elke lidmaat moet huis- 
besoek doen: Voordat die predikant 
die lidmaat gaan besoek word 'n stuk 
aan hom oorhandig waarin die volle 
saak uiteengesit word waarom dit sal 
gaan tydens die huisbesoek. Dan word 
voortgesette kategese gegee in ge- 
skrewe vorm soos Paulus dit gedoen 
het met sy briewe. Die saak word 
dieper bespreek met die koms van die 


pastor. Miskien is ons maand en 
kwartaalblaaie hier 'n nuttige instru- 
ment. Vanweë die tydsfaktor het 


,groephuisbesoek”, veral in stadsge- 
meentes, 'n noodsaaklikheid geword. 
Die argument dat dit hier weer verval 
in 'n monoloog gaan nie op nie. As dit 
reg ingerig word, word dit meer twee 
gesprek as ons gewone huisbesoek, 
word dit voortgesette kategese in 'n 
breër en wyer vorm as die gewone. As 
die lidmaat vooraf kennis het van die 
saak waarom dit die spesifieke aand 
gaan, die spesifieke saak of gedeelte 
kort en verstaanbaar deur die pastor 
ingelei word, lei dit gewoonlik tot 'n 

gesprek en 'n bespreking veel wyer 
en veel dieper as tydens die gewone 
huisbesoek; elke denkbare vraag en 
probleem rondom die spesifieke saak 
kom gewoonlik aan die orde. 


Selfs besoek aan 'n siek lidmaat om 
te vertroos, besoek aan 'n afgedwaalde 
lidmaat om te vermaan, moet gesien 
word as geleentheid tot voortgesette 
kategese. Dit moet vertroosting en 
vermaning ,in Christo ex Scriptura” 
(in Christus deur die Skrif) wees. Nie 
vertroosting alleen met Psalm 23 en 
vermaning met Mattheus 26 nie, maar 
vertroosting en vermaning met die 
ganse waarheid van die Skrif. 


Die feit dat voortgesette kategese al 
hoe meer beklemtoon word, mag nie lei 
tot 'n verskraling van die gewone ka- 
tegese nie. Die gedagte mag nie heers: 
daar sal tog eendag voortgesette kate- 
gese wees, waarom moet die gewone 
kategese dan nog grondig wees nie? 
Reeds die kategese en nie eers die 
voortgesette kategese wil die lidmaat 
bring tot volle kennis, tot volle seker- 

' heid aangaande die Waarheid. Enige 
vorm van kategese lewer eers werklik 
vrugte af as dit die lidmaat so ver 
bring dat hyself die Skrif begin onder- 

' soek. Die huidige vormgewing van ons 
kerk aan die kategese wil juis 'n posi- 
tiewe stap in hierdie rigting wees. 
Gedurende die week ondersoek ouers 
en kinders saam die Skrif by die huis. 
Sondag kom hoor ouers en kinders 
saam die regte verklaring van wat hulle 
in die week ondersoek het. Kategese 
en voortgesette kategese word so 
saam bedien. 


Naas die besondere bestaande ver- 
kondigingsgestaltes, word ook beson- 
dere geleentheid tot voortgesette kate- 
gese gebied voor en tydens die be- 
vestiging van huwelike. Die kerk wil 

ook dat dit so sal wees en daarom 
bepaal die Kerkwet: ,,Die bevestiging 
van 'n huwelik in die gemeente sal 
voorafgegaan word deur 'n besondere 
kategese oor die huwelik waar die 
Kerkraad of die dienaar van die Woord 
in opdrag van die Kerkraad die voor- 
nemende bruidspaar: 


(a) onderrig gegee het oor wat die 
Heilige Skrif or die huwelik leer; 
(b) voorberei het op die geestelike 
taak wat hulle in die huwelik wag; 

(c) onderrig het oor wat dit beteken 
om in die midde van die gemeente 

in die huwelik bevestig te word.” 

As ons hierdie omskrywing van die 
Kerkwet noukeurig ontleed is dit dui- 
delik dat huwelikskategese nie slegs 


die opgee van name en besonderhede 
is nie, nie huweliksvoorligting is nie, 
maar 'n geleentheid om die Woord 
aan die betrokkenes te verkondig. Om 
hulle verder te katkiseer in die gebod 
waarvan hulle reeds gehoor het in die 
katkisasieklas en wat elke Sondag in 
die kerk weerklink sonder dat hulle die 
volle betekenis daarvan besef het; 'n 
besondere geleentheid om hulle te 
katkiseer oor die liefde van God in 
Jesus Christus, wat die grond van die 
huwelik is; om hulle op te roep tot 'n 
lewe van geloof, man en vrou saam 
midde in die gemeente. 


Die vraag word voortdurend gevra 
of daar nie behoeite is aan meer ge- 
staltes in die gemeente waartydens die 
voortgesette kategese bedien kan 
word nie. M.i. bestaan daar tog 'n be- 
hoefte in hierdie verband. 


(a) Kerkraadskategese: 


Voordat 'n egpaar in die huwelik 
bevestig word en voordat ouers 
hulle kinders voor doop mag hou, 
verwag die kerk dat hulle eers die 
betrokke kategese sal bywoon. 
Die kerk wil hulle eers toerus vir 
hulle dienswerk in hierdie ver- 
band. Voordat 'n predikant die 
evangelie kan gaan verkondig 
word eers ses jaar opleiding ver- 
eis. As 'n ouderling en 'n diaken 
verkies word en bevestig word, 
word hulle uitgestuur om hulle 
dienswerk te gaan verrig sonder 
die nodige toerusting. Om hierdie 
leemte te vul bestaan daar darem 
ouderlinge- en diakensvergade- 
rings. In baie gemeentes word dit 
nie gehou nie. Van weë sy be- 
sondere samestelling, soms be- 
staan dit uit kerkraadslede wat 
reeds jare dien, kan nie verwag 
word dat daar by elke vergadering 
oor die eerste beginsels gepraat 
sal word nie. Hierdie vergaderings 
dien as voortgesette kategese vir 
kerkraadslede, terwyl die kategese 
self ontbreek. Die nalating van 
kerkraadskategese het vir die kerk 
al duur te staan gekom: Die na- 
lating het al dikwels onverant- 
woordelike optrede van kerk- 
raadslede tot gevolg gehad; 
bedankings van kerkraad pas na- 
dat hulle gekies is; nalating van 
plig- want hoe kan ons verwag 
iemand moet iets doen as hy nie 
weet wat daardie iets is nie. 

Die eise wat aan kerkraadslede 
gestel word is hoog. Die ken en 
verstaan van hierdie eise soos om- 
skryf in die bevestigingsformulier 
en kerkwet is nie sondermeer in 
lidmate ingebou nie. Dit moet eers 
aan hulle gesê word, geleer word, 
alvorens verwag kan word dit 
moet tot uitvoer gebring word. 
Sonder veel moeite kan dit ingerig 
word. Die kerkraad besluit: be- 

(b) 


(c 


vestiging en herbevestiging sal 
eers plaasvind nadat die betrok- 
kenes die kerkraadskategese by- 
gewoon het. Veel beter sal dit 
wees as ons Kerkwet dit sank- 
sioneer. Na die verkiesing word 
aan die gekose broeder 'n stuk 
gestuur waarin die besordere 
dienswerk volledig uiteengesit 
word soos die Skrif dit beskryf 
en soos dit op 'n menslike wyse 
verwoord is in die bevestigings- 
formuliere. Die Kerkwet en be- 
paalde gebruike van die plaaslike 
gemeente word bygewerk. Die 
Sondagaand of 'n ander tyd voor 
die bevestiging kom die broeders 
en susters wat die ampte aan- 
geneem het bymekaar. Die stuk 
word behandel en verder uitgebou 
waar moontlik. 


'n Groot leemte in die werk van 
die kerk vandag is die feit dat die 
predikant hoofsaaklik altyd 'n mo- 
noloog voer. In die harte van die 
gemeente is daar talle vrae ron- 
dom die Skrif, rondom Sondag se 
prediking wat onbeantwoord bly. 
Die geleentheid tot 'n gesprek 
met die predikant of die ouderling 
of 'n gewone lidmaat ontbreek ge- 
woonlik. Hierdie leemte wil som- 
miges oplos deur die Sondagaand 
se prediking te vervang met 'n 
gespreksaand. Dit skyn nie ge- 
wens te wees nie. Niks kan en 
mag die prediking vervang nie. 
Tog sal ons 'n geleentheid in hier- 
die rigting moet skep. Miskien 
kan dit vaste gebruik word dat 
een Sondagaand per maand na die 
prediking so 'n geleentheid daar 
gestel word. Die vorm daarvan kan 
verskillend wees: Dit kan handel 


, oor die maand se prediking. Die 


predikant gee 'n kort inleiding, die 


lidmate vra vrae; — 'n Bepaalde 
| onderwerp of Bybelboek word 
geneem as uitgangspunt — mis- 


— 


kien 'n onderwerp wat in die 
jongste tyd aktueel was en waar- 
op die lidmate nog nie antwoord 
gevind het nie. Aan die einde 

ord telkens geleentheid gegee 
Mr algemene vrae. 


Kwartaalblaaie: 


Feitlik elke gemeente het vandag 
ʼn kwartaalblad. Baie bladsye word 
gespandeer aan gelukwensings 
ens. wat niks te doen het met 'n 
mens se saligheid nie. Hoekom 
dit nie minder maak en meer plek 
gee aan artikels wat dien tot ver- 
dere onderrig van die gemeente 
nie? 





LESERS SKRYF OOR... 


SUID-AFRIKA 
STIGTING 


Geagte Redakteur, ! 

In die Augustus uitgawe van Die Hervor- 
mer, word die Suid-Afrika-Stigting aan die 
lesers voorgehou as ,,die goeie vir land en 
volk'', en word gevra dat daar nie nagelaat 
moet word om seker te maak dat veral ons 
Besk ente dié Stigting se publikasies ontvang 
nie. 

Dat die Suid-Afrika-Stigting dertien jaar 
gelede gestig is om Suid-Afrika se beeld in 
die buiteland te bevorder is voorwaar prysens- 
waardig, maar nou ontstaan daar sekere be- 
denkinge by my, veral nadat dr. Jan Marais 
toe hy president van die Stigting geword het, 
gesê het dat die Stigting se rol nou aansien- 
lik gaan verander en dat daar in toenemende 
mate toegespits gaan word op die binnelandse 
politiek. 

In die Julie-nuusbrief van die Suid-Afrika- 
Stigting, kom dr. Marais met sekere vrae wat 
volgens hom in die buiteland aan sy Stigting 
gestel word en wat vir hom moeilik is om te 
beantwoord. 

Nou sal dit goed wees indien ons na net 
'n paar van hierdie ,,moeilike vrae'' indringend 


yk. 

Die eerste van hierdie vrae waarna ons 
. kan kyk is, dat 'n blanke immigrant na 'n 

betreklik kort tydjie Suid-Afrikaanse burger- 
skap kan verkry, dit sluit vanselfsprekend 
die stemreg in, maar dat 'n swartman wat 
hier gebore is, hiervan weerhou word. 

Kan dit, vra dr. Marais as enigiets anders 
as diskriminasie summier op grond van die 
velkleur gesien word? 

Hierdie vraag van die buitelander behoort 
tog nie vir dr. Marais moeilik wees om te 
beantwoord nie, of glo dr. Marais nie ook 
dat die witman die reg het om in sy God- 
gegewe vaderland ten gunste van homself 
en sy voortbestaan te diskrimineer nie? 

Dr. Marais behoort tog immers te weet dat 
elke swartman 'n eie hartland het, waar hy, 
indien die stemreg vir hom so belangrik is, 
dit kan gaan uitoefen. 

'n Tweede vraag waarna ons kan kyk, is 
dat dr. Marais moeilike vrae kry oor die 
Wet op Gemengde Huwelike. 

Indien hierdie vraag vir dr. Marais as 
Afrikaner en witman moeilik is om te be- 
antwoord, sal hy dan te vinde wees vir 
biologiese integrasie? 

Dr. Marais het twintig vrae, almal in die- 
selfde idioom gestel en daarom kan dit my 
seker nie verkwalik word indien ek die Suid- 
Afrika-Stigting se motiewe, met watter edele 
oogmerke die stigting daarvan ookal gepaard 
gegaan het, bevraagteken nie. 

ie vermoede, dat hierdie vrae van dr. 
Marais nie die goeie vir land en volk soek 
nie, word versterk wanneer daar gelet word 
op wat meeer J. de L. Sorour ook 'n lid 
van die S.igting te sê gehad het naamlik: 
Ons wil hê dat die publiek wit en swart, in 
Suid-Afrika bewus moet wees van die moei- 
like vrae wat ons voortdurend teëkom. Hulle 
moet besef watter dinge dit is wat Suid-Afrika 
se beeld skade aandoen. Ons wil hê die 
publiek moet dink oor die dinge. Dit kan 
hulle beinvloed om die regering se taak mak- 
liker te maak om veranderinge aan te bring 
wat moet kom.” 

Geoordeel aan wat meneer J. de L. Sorour 
te sê gehad het, wil dit voorkom of die Suid- 
Afrika-Stigting se manne omdat hulle pro- 
bleme ondervind met die beantwoording van 
sekere vrae teenoor die buiteland nou die 
ander weg verkies, die makliker en meer 
gewilder weg deur die beginsels wat die 
Afrikanervolk deur geslagte gehandhaaf het, 
en waardeur die Afrikaner homself kan hand- 
haaf, prys te gee in ruil vir die liberalisme 
van die buiteland, wat vir die Afrikaner ge- 
wisse selfmoord beteken. 

Graag vestig ek u aandag op wat meneer 
Ivor Benson tydens 'n vergadering van die 
Durbanse Parlementêre vereniging ten opsigte 
van dr. Marais se vrae te sê gehad het. 

“Wanneer ek sê dat hierdie soort vrae be- 
antwoord | kan word, spreek ek nie net 'n 
mening uit nie, maar stel ek 'n feit. Op my 
laaste toer om die wêreld is ek omtrent veer- 
HY Keer oor die radio en die beeldradio on- 

ra. 


Sommige van hierdie ondervraery het twee 
uur geduur. Vrae soortgelyk aan die wat dr. 
Marais gestel het, is dikwels gevra en hulle 
het my nie in die verleentheid gestel nie. 
Inteendeel. Baie van my ondervraers is dik- 
wels in die verleentheid gestel deur my 
antwoorde. Ek het hierdie sessies terdeë 
geniet, wetende dat ek in staat is om die 
monde te snoer van mense wat skynheilige 
vrae, gebaseer op valse veronderstellings, 
stel.” EE 

Hieruit behoort dit duidelik te wees, dat 
die Suid-Afrika-Stigting of onbevoeg is om 
Suid-Afrika in die buiteland te verdedig, of 
anders dan saamstem met die buiteland en 
dan liewer wil probeer om ons op dieselfde 
pad te plaas. 

Die Nederduitsch Hervormde Kerk van 
Afrika het nog altyd afwysend gestaan teen- 
oor enige vorm van integrasie, en was nog 
altyd gereed om sy standpunt te verdedig, 
soos weer by die jongste sitting van die 
Algemene Vergadering bewys. 

in 'n Herderlike Skrywe is dié standpunt 
onomwonde gestel. 

Waar ons nou hier te doen het met gedag- 
tes botsend met die van ons kerk, kan ek 
nie anders as om die Suid-Afrika-Stigting te 
koppel aan al die magte in die buiteland en 
in Suid-Afrika wat hulle dit ten doel gestel 
het om die liberalisme te bevorder en daardeur 
die Afrikanernasie af te dwing van die pad 
van sy vadere soos beliggaam in ons kerk 
nie. 


Posbus 254 


M. J. Koekemoer 





AANVULLENDE 
GESONDHEIDS- 
DIENSTE 


Waarde Heer, 


Noudat die tyd op hande is dat die Wets- 
ontwerp op Aanvullende Gesondheidsdienste 
ter tafel gelê sal word, wil ek tog 'n paar 
woorde daaromtrent sê. 

In hierdie wetsontwerp word gesê dat alle 
vorms van hulp, hetsy medisyne of raad, on- 
der genesing val en dus onderworpe sal wees 
aan die wet. 

Ek vrees ek vind so iets 'n belediging vir 
ons dominees. Vir jare al, as ons deurmekaar 
was van smart, pyn, probleme of vertwyfeling 
het hulle vir ons troos, leiding en sterkte 
gegee. 

Dis my heeltemal onverstaanbaar dat die 
wet die vermetelheid kan hê om in 'n paar 
woorde aan die kerke van sy land te sê so en 
so is godsdiens en as julle so-en-so doen 
dan is dit nie godsdiens nie maar sielkunde. 

Eerstens godsdiens is baie persoonlik. Dit 
wissel van persoon na persoon en kerk tot 
kerk. Tweedens sielkunde weet nie eers wat 
die woord ,,siel'” beteken nie (daar is geen 
verklaring daarvoor in hulle woordeboek nie). 
Hulle studeer hoofsaaklik gedragsleer. Dus 
hoe hulle iemand beter kan help as 'n do- 
minee weet ek nie. 

Dis 'n belediging aan ons kerk om dit on- 
derhewig te maak aan 'n wet wat ons uit- 
breiding en hulp besnoei. Die kerk is Gods 
Woord en dit behoort die hoogste in die land 
te wees. Dit sou dus baie beter wees as daar 
'n wet is wat ons dienste uitbrei en voor- 
siening maak vir geestelike leiding in tronke 
en inrigtings. 

Jan de Bruyn 
Sonnekus, 
Bridgeweg, 
Seaview, 
Durban. 


(Opmerking: Het die korrespondent 
kennis geneem van die kerk se standpunt 
oor die betrokke wet? Lees Die Her- 
vormer se Nuusbrief van September 1974. 
Daarin is dit duidelik dat die Kommissie 
van die Algemene Kerkvergadering nie 
met die korrespondent saamstem in sy 
veroordeling van die Wet nie.) 


ONS EN DIE 
EVANGELISASIE 


Geagte Redakteur 

In verband met die artikel: ,,Ons en die 
Evangelisasie'” in Die Hervormer sê Septem- 
ber uitgawe die volgende: Dit stem my as 
voornemende predikant in die Hervormde 
Kerk hartseer om dié kritiek te lees op die 
wonderlike werk van die Gees van God deur 
een van ons susterkerke. ' 

Die skrywer van die artikel verwys na die 
,Jeug-tot-Jeug Aksie” as 'n ,bekeringsveld- 
tog'' wat maklik in ,,sektarisme'” kan ontaard. 
Verder praat hy van ,,opwinding” wat daar- 
mee gepaard gaan wat tydelik van aard is, 
en uiteindelik vlug die betrokkenes na die 
sektes toe. ) f 

Na my beste wete is die Aksie geen “be- 
keringsveldtogte'” nie, maar die blote getuie- 
nis van 'n klomp jongmense oor wat God 
deur die werking van die Heilige Gees en die 
strewe van Christus in hulle lewens gedoen 
het. Nie een van die byeenkomste wat ek by 
die Universiteit van Pretoria bygewoon het, 
het met sogenaamde opwinding" gepaard 
gegaan nie. Ook het die Aksie aandag daar- 
aan geskenk dat diegene wat by die byeen- 
komste betrek was nasorgwerk ontvang, en 
indien moontlik by die kerk (watter ook al) 
inskakel. Daar sal dus nie nodigheid wees 
vir enigeen om hom na die ,,sektes'” te wend 
nie. 

Die skrywer sê ook dat daar tydens die by- 
oenkomste van lekeprediking gebruik gemaak 
word, en dat 'n grondige studie van die Bybel 
nodig is om dit uit te lê voordat jy mag 
preek en dat Paulus self deeglik voorberei is. 

Die Aksie is so georganiseer dat in elke 
gebied waar hulle byeenkomste hou die plaas- 
like predikante van die gemeentes daarby in- 
skakel. Die dienste self is elke keer deur 'n 
predikant self gehou. Verder is lede van die 
groep na vore geroep om te getuig van hul 
geloof. Ek stem saam dat grondige kennis van 
die Bybel noodsaaklik is. Hierdie mense self, 
het deeglike opleiding ondergaan voordat 
hulle met die veldtog begin het, en hulle het 
dit voortdurend in gebed aan die Heer op- 
gedra. X 

Die skrywer praat verder van ,,menslike ge- 
tuienisse of ander slimstreke' wat nie die 
geloof kan stig nie. 

Elkeen van die deelnemers aan die Aksie 
is 'n Christen, hoe kan hy beweer dat hulle 
op menslike getuienisse aanspraak maak of 
slimstreke uithaal? 

Is dit dan nie die Heilige Gees wat in ons 
harte getuig dat ons kinders van God is nie? 

Die skrywer sê die woord ,,bekering'” word 
voortdurend by sogenaamde evangelisasie- 
veldtogte gebruik, en ,,Moet 'n mens wag vir 
die dag dat jy emosioneel opgewek word 
deur een of ander gloeiende redenaar om jou 
op dramatiese wyse te bekeer?” 

Ek het nie die woord ,,bekering'” so by 
herhaling gehoor soos beweer word nie, in- 
teendeel ek wonder of ek dit selfs eenmaal 
gehoor het. As medegelowiges glo ek, besef 
die lede van die ,,Jeug-tot-Jeug Aksie” dat 
hulle geen mense kan bekeer nie; dat dit uit- 
sluitlik die genadige werk van God is deur 
Sy Gees. 

Die skrywer sê ook dat daar mense is, wat 
aandring dat 'n mens 'n dag en datum moet 
hê waarop jy bekeer is. Dit is al drie jaar 
sedert ekself my lewe aan die Here oorgegee 
het, en in die drie jaar het ek in Pretoria 
onder mede-christen-jongmense beweeg. Nie 
een van hulle het so-iets aan my opgedring 
nie. 

Die afgelope vier of vyf jaar bestaan daar 
'n biduur in die Ou Lettere gebou van die 
Universiteit van Pretoria. Die ledetal het ge- 
wissel tussen dertig en vyftig. Hier het chris- 
tene daagliks in die etenstyd tot God gebid 
om herlewing op die kampus. Na die Jeug- 
tot-Jeug Aksie het die ledetal so groot ge- 
word dat die grootste lesingkamer in die 
gebou te klein is. 

Liewe maats, ons het na agt jaar by 
die totsiens-sê gekom. Volgens 'n be- 
sluit van die Raad vir Kategese, staak 
ons die rubriek (vra vir pappa wat 
hierdie word beteken): Die Kinders 
se Hervormer. Al die lessies vir die 
jaar, volgens die Geloofsleerboekie, 
kan ons mooi oplees in verlede jaar 
se Hervormers. Gaan maak nou al die 
Hervormers van verlede jaar en ook 
dié een van Desember 1973 bymekaar, 
sit hulle mooi agtermekaar en siedaar! 
al die lessies en tekste vir die 7 en 
8-jariges en so hier en daar vir die 9- 
jariges, is mooi agtermekaar. 

In die tussentyd gaan die dominee 
wat die Geloofsleerboekie geskryf het, 
vir al die pappa's en mamma's en ka- 
tegese-onderwysers en -onderwyse- 
resse 'n klompie artikels skrywe oor 
die Geloofsleerboekie. Dit sal baie in- 
teressant wees vir pappa en mamma 
om dit te lees. 

Nouja, mooi loop julle doekvoete en 
vlooivangers en wees altyd gehoor- 
saam en luister mooi in die kategese- 
klasse wat vir julle geleer word. Ons 
leef in 'n bose wêreld en as ons nie 
elke dag bid en ons Bybel lees en ge- 
reeld kerk toe gaan nie, sal dit met 
ons rampspoedig gaan. 

Groetnis, 

Oom Mike 


BLOKKIESRAAISEL ê 

DIE KINDERS SE HERVORMER 


kon vind in besonder op hom of haar gerig. Naas die Vrouerubriek en Jeugrubriek 
het die rubriek vir die kinders ontstaan onder die name ,,Gee julle vir hulle om te 
eet” en Die Kinders se Hervormer. Met die verskyning van die boekie oor Geloofs- 
leer met sy verklarings het eersgenoemde titel verdwyn want sedertdien is daar 
geskryf oor die kategese. Dit word voortgesit. 
Met die besluit van die Raad om nie meer Die Kinders se Hervormer te benut 
nie beteken dit nie dat die rubriek vir die kinders onder die naam noodwendig moet 
verdwyn nie. Dit moet op 'n ander wyse voortgesit word. 
Wie het 'n voorstel? Ouers en kinders kan van hulle laat hoor! 
Wie het 'n voorstel? Ouers en kinders kan van hulle laat hoor! 
Wat van reekse artikels oor Die Kind volgens en in verskillende Bybelboekel 
en/of ! 





Die kind by verskillende godsdienste en of kerke! 
en/of 

My kind in die kerk, skool, sport, ontspanning, maats, ens. 
en/of 


My ouers en ek en my kerk, skool, sport, ontspanning, maats ,ens. 
Wat wil julle byvoeg en wie wil help! 





P. M. Smith 
DWARS: 5. In Johannes 11:9 vra Jesus: Is. 
2. 'n Dapper rigter wat met 300 man BE nie, twaalf . sin, die. dog” neg 
die Midianiete laat vlug het. (Rig- 6 Die eerste vrou wat God geskape 
ters 7.) het. 


Jona moes na hierdie stad gaan 
om te preek. 


10. Rut het hiervan opgetel op Boas 
se land. 


11. Lengte in die Bybel word nie in 
voete of duime aangegee nie, 
maar in... 


12. In hierdie boek lees ons die wyse 
woorde van Salomo. 


13. Tussen hierdie dorp en Bet-el het 
Abram vir die Here 'n altaar ge- 
bou. (Gen. 12:8.) 


14. Die goeie Samaritaan was op pad 
van Jerusalem... Jericho. 


17. Hy was die eerste koning van 


Israel. 

18. Die heel eerste woord in die 
Bybel. 

20. Die geboorteland van Abram, 
(Gen. 12:28) 

21. Die stad waar Jesus gekruisig is. 


1. Hy was 'n geneesheer en het een 
van die vier Evangelies geskryf. 

2. Die eerste boek van die Ou Testa- 
ment. 

4. Elia en die profete van hierdie 
afgod het op Karmel gekyk wie 
die ware God is. (1 Kon. 18.) 

3. Het Josef se broers hom doodge- . 
maak? 

R. 'n Vrou het 'n fles met hierdie || 
kosbare salf gebruik om Jesus se 
voete te salf. (Mark. 14:3.) y 

Amptelike Berigte 


PEROEPE PREDIKANTE 

Aangeneem 

Ds. H. C. Coetzee na Sasolburg-Suid. 

Ds. A. T. McDonald van Wonderfontein 
na Groot Marico. 

Bedank 

Ds. L. A. Breedt van Vanderbiljpark- 
Oos na Kemptonpark-Oos en na St. 
Helena/Odendaalsrus. 

Ds. J. P. Verster van Empangeni na St. 
Helena/Odendaalsrus en na Kuru- 
man. 

Ds. F. G. J. Loots van Virginia na 
Elandspoort. 

Ds. P. A. Geyser van Delareyville na 
Stellenbosch. 

Ds. A. D. Botha van Elsburg na Ma- 
feking/Stella. 

Ds. F. J. Engelbrecht van Pietersburg 
na Carletonville. 

Ds. A. A. J. Swart van Klerksdorp-Oos 
na Carletonville. 

Ds. J. M. Labuschagne van Messina na 
Springs. 

Ds. L. A. Pretorius van Wonderboom- 
poort na Krugersdorp-Wes. 

Ds. J. M. G. Storm van Fonteinedal na 
Salisbury. 

Ds. LA. Nel van Volksrust na Roode- 
poort. 

Ds. C. J. A. Simpson van Durban-Suid 
na Benoni en Stellenbosch. 

Ds. H. N. Botha van Villieria na Pot- 
gietersrus. 

Ds. M. J. du P. Beukes van Newlands 
na Kuruman. 

VOORSTANDER van GEWELD? 


[7] Vervolg van bladsy 20 
gewelddadige rewolusionis is nie. Die 
kerk moet by die uitleg van die Bybel 
by die ou reformatoriese reël bly, 
naamlik dat die Bybel homself ver- 
klaar. 

Wie die Bybel sê verstaan, sal tel- 
kens weer by die suiwer goddelike 
opdrag aan die kerk uitkom: Verkon- 
dig Jesus van Nazareth sê dat die wê- 
reld kan glo dat Hy die Seun van die 
lewende God is en dat julle deur sê 
te glo, die lewe kan hé in sy Naam. 

Hierdie boodskap kan en moet ver- 
kondig word, want God het die kerk 
hiertoe met die Heilige Gees toegerus. 
En dit is die Heilige Gees wat ge- 
loof, moed en vrymoedigheid van 
spraak gee. 

A1 sou ons dan ook soos die apostels 
deur geweld verbied word om hierdie 
boodskap te verkondig, bly ons ant- 
woord: ,Dit is vir ons onmoontlik om 
nie te spreek wat ons gesien en gehoor 
het nie.” 

BRONNELYS: 

Prof. A. D. Pont: Teologie van Struk- 
ture. H.T.S. Jaargang 21 0. Cullmann: 
Jesus und die Revolutionëren seiner 
Zeit. 








DOODSBERIGTE 


3E 
IN MEMORIAM 


Dit het die almagtige God behaag om 
die siele van hierdie ons tans gestor- 
we broeders en susters, tot Hom te 
neem. Hulle liggame is aan die aarde 
toevertrou in die vaste en sekere hoop 
van die opstanding tot die ewige lewe 
deur ons Here Jesus Christus wat die 
vernederende liggaam aan Sy verheer- 
likte liggaam gelyk sal maak. 


In liefdevolle herinnering dink ons 
terug aan ons ontslape dierbares wat 
ons vooruitgegaan het en nou rus van 
hulle arbeid. Ons mis hulle, maar treur 
nie oor hulle soos die ander wat geen 
hoop het nie. Ons dank God vir wat 
hulle deur sy genade beteken het. 





VAN EEDEN, Martha Maria (gebore 
Venter). Met weemoed dink ons terug 
aan 16 Desember 1973, toe deur die 
dood van ons weggeneem is, my eg- 
genote en ons moeder. 


Verlangende eggenoot J. F., van 
Eeden en kinders. 


PIETERS, Frederik Petrus. Twee jaar 
van stille trane en eensame verlange 
en dit is soos gister toe op 10 Januarie 
1973 my eggenoot van my weggeneem 
is. Ek treur nie soos die wat geen hoop 
het nie maar wag op die blye mêre van 
weersien. 


Sy treurende Johanna van Eendracht- 
gemeerte. 





KINDERS SE 
HERVORMER 


] Van vorige bladsy 


9. Elia is met 'n wa en perde van... 
in die hemel opgeneem. (2 Kon. 
Did) 

11. Hoeveel van die tien melaatses 
wat deur Jesus gesond gemaak 
is het teruggekom om dankie te 
9ê? (Luk. 11:11.) 

15. Hy was die vader van Aaron en 
Moses. (Ex. 6:19) 

16. Wat het Jesus saam met brood 
aan die skare gegee om te eet? 

19. Watter vader sal as sy seun hom 
brood... aan hom 'n klip gee? 

Vriende van Suid-Afrika 
Nederland 


Die bande tussen ons twes lande 
het slap geword, danksy die eensydige 
persberigte oor Suid-Afrika deur die 
linkse kommunikasiemedia. Konse- 


DS. JOH. DREYER 


kwent word uit dié hoek die swart- 
wit metode ten opsigte van Suid- 
Afrika toegepas, en alleen wat ,swart' 


nie-blank, maar die terroriste-moorde- 
naars word bestempel as vryheids- 
vegters deur die donateurs. 
is, wat dan teen Suid-Afrika sou tel, 
word aan die groot klok gehang. So 
erg is dit dat daar nou weekliks strooi- 
Maar dit is darem net een kant van 
die prentjie. Teenoor hierdie vyand- 
skap teen Suid-Afrika staan die feit, 
dat Suid-Afrika der duisende warme 
vriende in Nederland het, wat onver- 
skrokke opkom vir die goeie reg van 
Suid-Afrika en pleit vir 'n regverdige 
en onbevooroordeelde meningsvorming 
oor ons land. Van hierdie vriende van 





Buitengewone Algemene 
Kerkvergadering 


Aan alle kerkrade en dienaars van die Woord Nederduitsch Hervormde Kerk 


Weleerwaarde/Eerwaarde broeders. 


Neem asseblief kennis van 'n buitengewone sitting van die 57ste Algemene 
Kerkvergadering wat opgeroep is vir 13 Maart 1975 om 10.00 vm. in die Dirk van 
der Hoffgebou Jakob Maréstraat 224, Pretoria. 

As agenda van hierdie buitengewone byeenkoms is vasgestel die behandeling 
van die rapport oor die hersiening van die Gesangeboek soos deur 'n kommissie, 
daarvoor benoem, bygewerk is. Hierdie rapport word aan die betrokke lede van 


die vergadering gestuur. 


Die lede van hierdie vergadering is: 


1. Stemgeregtigde lede sal diegene wees wat by die gewone vergadering van 
1973 sitting geneem het, en wat by daardie vergadering stemgeregtig was. 
2. Lede met adviserende stem van hierdie buitengewone sitting sal die volgende 


wees: 


(a) Hulle wat by die gewone vergadering van 1973 met adviserende stem 


sitting geneem het. 


(b) Afgevaardigdes van gemeentes wat by die gewone vergadering van 1973 
geen afgevaardigde gehad het om sitting te neem nie en ook van ge- 
meentes wat sedert die gewone vergadering van 1973 gestig is. 

(c) Dienaars van die Woord wat sedert die gewone vergadering van 1973 tot 


die bediening toegelaat is. 


Ampsdraers wat sedert die vorige vergadering uit die ampte bedank het of 
wat 'n akte van ontheffing ontvang het, het geen sitting op hierdie buitegewone 
byeenkoms van die Algemene Kerkvergadering nie. 

Dit word beplan dan hierdie vergadering net vir die een dag sal duur. 

Al die lede van die vergadering is self verantwoordelik om te reël vir hulle 


reis en verblyf vir die een dag. 


Ringskommissies word gevra om rekening te hou met hierdie datum sodat 
daar nie ringsvergaderings op die datum bepaal sal word nie. 

Lede van die vergadering word gevra om 'n goeie studie te maak van die 
rapport wat aan hulle gestuur is. Ongelukkig is daar alleen 'n beperkte oplaag van 
hierdie verslag, daarom kan aan elke gemeente, predikant ingesluit net een van 
die rapporte gestuur word tensy verdere eksemplare bekom kan word, en kerkrade 
en predikante word gevra om dit saam te bestudeer. 

Namens die Kommissie van die Algemene Kerkvergadering. 


PRETORIA. 
10 Desember 1974. 


P. M. Smith, 
Skriba. 





biljette verskyn met as opskrif: ,,De 
leugens van de week” en daar word 
gesê dat die leuens oor Suid-Afrika so 
baie is, dat daar geen week 'n tekort 
van leuens is om te publiseer nie. Van- 
daar dan ook dat die Nederlandse re- 
gering en die koningin en die groot 
kerke geld gee vir terroriste wat moord 
en verwoesting saai teen die burger- 
like bevolking in Rhodesië, blank en 


Suid-Afrika word ook gepraat as van 
die swygende meerderheid. Hulle is 
nie alleen honderd-duisende indiwidue 
in kerk en samelewing in politieke 
partye en organisasies nie, maar op 
alle moontlike terreine, selfs ook in 'n 
deel van die pers. In hierdie verband 
noem ons ander andere ,Reforma- 
torisch Dagblad” en die gematigde 
“De Telegraaf”. Onder die organisasies 

wat pleit vir 'n regverdige oordeel oor 
Suid-Afrika noem ons onder andere | 
die ,Ned. Zuid-Afrikaanse Werkge- 
meenschap” waarin die in ons land 
bekende ds. Gijmink van die Hervorm- 
de gemeente in Rotterdam, asook die 
heer Schakel, die teenswoordige voor- 
sitter 'n leidende rol speel. Verder 
noem ons u die ,,stichting: de stem 
der stommen'”, asook die ,,Vereeniging 
Reformatorisch Getuigenis in het Com- 
merciële leven” Ds. Zyderveld pre- 
dikant van die Geref. gemeente Mid- 
delburg wat al ongeveer 'n half dosyn 
reise na Suid-Afrika onderneem het, is 
een van die stuwende kragte in hierdie 
beweginge, en een van die warmste 
vriende van ons land en volk, wat hom 
baie beywer vir emigrasie na Suid- 
Afrika. Hierdie genoemde vriende van 
Suid-Afrika laat geen steen onaange- 
roerd om op te kom vir die goeie reg 
van ons volk en hulle doen dit te midde 
van veel teenstand maar met selfver- 
loëning en opoffering. 

Vir diegene van ons lesers wat ge- 
interesseerd is in die werksaamhede 
en publikasies van hierdie liggame en 
organisasies gee ons die adresse: 

Zuid-Afrika Nu” 

,Reformatorisch Dagblad"” 

, Vereeniging Reformatorisch Getui- 

genis in het Commerciële Leven”, 

Heereweg 7, Lisse, Nederland. 

,De Stichting De Stem der Stom- 

men” 

Posbus 12014, Utrecht, Nederland 

of by 

Stichting Beheer Centrum'”, Posbus 

7654, Den Haag, Nederland 
,De Telegraaf', Den Haag, Neder- 


land 
@ 
LESERS SKRYF OOR... 

Ons land verkeer in 1974 nie in 'n baie 
gunstige posisie as ons kyk na die aanslag 
van die satan deur middel van die kommu- 
niste in Afrika nie. Die Woord van God sê in 
1 Kron. 7:14: # ! ! 

, ...en my volk, oor wie my Naam uit 
geroep is, (as hulle) hulle verootmoedig en 
bid en my aangesig soek en hulle bekeer van 
hul verkeerde weë dan sal Ek uit die hemel 
hoor en hulle sonde vergewe en huile land 
genees.” 

Net soos Sodom van ouds het ook Mosam- 
biek en veral L.M. die bordeel van Suidelike 
Afrika, nou geval. : 

Ek vra u, kom ons dank God vir sy won- 
derlike werk deur die Jeug-tot-Jeug Aksie, 
mense wat Hy self geroep het. Kom ons 
wees eensgesind soos Jesus self in sy groot 
nood dit van die Vader gevra het. 

Joh. 17:20: Maar Ek bid nie vir hulle alleen 
nie, maar ook vir die wat deur hulle woord 
in My sal glo, so dat almal een mag wees 
net soos U, Vader, in My en Ek in U, dat 
hulle ook in Ons een mag wees, sodat die 
wêreld kan glo dat U My gestuur het. 


Coetzee Ras 





In die liefde van Jesus 
Deborahstraat 941, 
Pretoria Tuine, 
Pretoria. 


